
M ária Terézia a balkáni 
orosz hegemőnia-törekvé- 
sekkel szemben székely határőr- 
ezredek felállítását határozta 
. ely ám ez a törekvése a szé- 
kely nép rétegeiben heves visz- 
szautasításra talált. A széke- 
lyek, ősi szabadságjogaikra hi- 
vatkozva, vonakodtak fölven- 
ni a fegyvert. — A sorozatos 
össze végül is a madé- 
falvi vérengzéshez vezettek el: 
a sorozó-bizottság 1764 január- 
jának ik éjszakáján ágyú- 
tűz E sz Madéfalva köz- 

et, — ahol akkor többezer, 
a hegyekből visszahúzódott szé- 
kely férfi, asszony és gyerek 
pihent védtelenül — s az ál- 
mukból fölriadt emberek kö- 
zül mintegy kétszázat katonái- 
val lekaszaboltatott. 

Erdély történetének e fe- 
szült, véres ellentétekkel teli 
korszaka az a keret, amibe 
Nyirő József az alakok és ese- 
mények gazdag sorát egységes 
történelmi képpé illeszti össze, 
képpé, mely a A A tragikus 
levegőjével és hatalmas távla- 
taival a székely sors legmeg- 
rázóbb ábrázolásaként jelenik 
meg előttünk.  . 

Sajtó alá rendezte: 
SZABÓ T. ATTILA 


ERDÉLYI SZÉPMÍVES CÉH 1939 


Minerva Irodalmi és Nyomdai Műintézet Rt. Kolozsvár. 1939.. 
Ne. 3787. 


HÁJNIK PÁL 


Képviselő s rendőrségi osztályfőnök a belügy- 
minisztériumban 848-ban, kimenekült 849-ben, kötélre 
ítéltetett s neve akasztófára szegeztetett 851. szeptem- 
ber 22-én. 

Hájnik eszes, becsületes és tevékeny ember. A 
rendőrséget mérsékletten kezelte hatodmagával, midőn 
később Debreczenben Madarász vevén azt át, bureauja 
több mint hetven sehonnaiból állott, dühös vörös- 
tollasokból, kiknek legnagyobb részét forradalom 
után az osztrák rendőrségi hivatalnokok között mind 
meg lehctett találni. Mikor Lambertet megölték, 
Haynik a tett után érkezett a hídra, épen mikor a 
dühöngők lábánál fogva voncolták a véres hullát Pest 
felé. A Hájnik komoly föllépésének sikerült a hullát 
elvenni a tömegtől, s Budára vitetni. 

A Hájnik Pál testvére, Károly, kit már említet- 
tem, gyorsíró volt több magyarországi és erdélyi 
országgyűlésen. Most a , Vasárnapi Könyvtár" szer- 
kesztője. 


HALÁSZ BÓDI 


Képviselő 848-ban; amnesztiát kapott 850. jú- 
liusban. Halász és Madarász jó rím levén, jó pajtá- 
sok is voltak. Halász, Madarász József és Kállay 
Ödön szennyezték be a képviselői nevet különösen 
a forradalom után. Annyi sok száz ember között, ki- 
ket a haditörvényszékek saját tetteik s mások végett 
is vallattak, egyetlen egy sem találkozott, aki — ha- 
bár önmagának használt volna is — általa más vád- 
lottat, vagy bárkit is, akinek azáltal árthatandott, 

kivéve olyanokat, kikről biztosan tudva volt, hogy 
már kimenekültek, ha azáltal könnyíthettek sorsu- 
kon, egyetlen egy szóval is vádolt volna. E gyaláza- 
tos tettet csak a túlnevezett három egyén" követte el, 
mégpedig vád alatt álló képviselő-társaik ellen. Igy 
többek között ezen három ember figyelmeztette leg- 
előbb a haditörvényszéket a Debreczenben megjelent 
, Esti Lapok"-ra, mint oly lapra, mely a békepárt 
közlönye volt ugyan, de azért époly forradalmi, sőt 
republikánus, mint bármelyik. De elég ennyi; mert a 
tentámot is sajnálom tőle, s aztán ő anélkül is elég 
feketelelkű. 


GRÓF HALLER IGNÁC 


Küküllő megye főispánja. Az Isten nagyon kevés 
ésszel áldotta meg, de mint szokott lenni az ilyféle 
embereknél, annál több makacssággal. Egyébiránt 
nem rossz ember. A megye a 841-i követi utasításba 
a főispány elnöklete alatt beletétette: panaszt emelni 
az országgyűlésen a főispány adminisztrátív tehetet- 
lensége és gyámoltalansága ellen, s kérni a Karokat 
és Rendeket közbejárni a királynál, hogy székéből el- 
mozdíttassék. A főispány háromnapi ellentállás után 
enunciálta e határozatban saját ítéletét, s az ország- 
gyűlésen nékem jutott részembe, a főispány jelenlé- 
tében, utasításom szerint, a megye határozatát elé- 
adni. Érdekesek voltak közgyűlési ebédei is. Nem sok 
vagyonnal bírt és nőtlen volt. Ő kiadta a szükséges 
pénzt az ebédekre, de nagyobb része hihetőleg a cse- 
lédek zsebébe szivárgott, mert a tekintetes Rendek 
többnyire étlen maradtak, bort pedig a vendégek egy 
nagy része magáét vitte a főispányi ebédre, mert az 
övé ihatatlan volt. Földváry Ferenc főbíró, ki a na- 
gyon jeles bort termő megyében a legjelesebb bort 


" A kézirat ellenkező lapján szerepelnek a fennebbi nevek. 


termesztette, mindíg fölvitetett néhány üveggel leg- 
jobb borából, s aztán jobb embereit maga közelibe 
ültetve, vígan poharaztak a javából, míg a főispány 
is saját rossz borát itta, vagy el-elkérette a Föld- 
váryét, hogy Ő is igyék egy jó poharat. 


GRÓF HALLER JÁNOS 


Erdélyi gazdag birtokos. Meghalt 844 köröl. Tő- 
lem mintegy négy órányira lakott Felső-Fehér me- 
gyében, Fehéregyházán, s gyakran voltam házánál, 
rokonság is levén, noha távoli, a Domokos ágon. Be- 
csületes, szíves vendégszerető, nagyon szép öreg úr 
volt, s kitűnő jó és rendes mezei gazda. A jóság és 
rendes háztartásnak mindíg egyik csalhatatlan jele: 
régi cselédek a háznál, s az öreg grófnál, ki már jó- 
val túl volt a hatvanon, igen érdekes látvány volt, 
miként szolgált ki az asztalnál három őszhajú, csinos, 
tisztes inas, kik gyermekkoruk óta szolgálván a grófot, 
már családtagokká váltak. Családi viszonyai azonban 
anyagul szolgálhatnának egy családi rejtelmek regény- 
írójának. A gróf első neje gr. Bethlen leány volt, az 
Ádám testvére, akit én nem ismertem. Ettől volt két 
fia: János és József, minden tekintetben Erdély leg- 
jelesebb ifjai közé tartoztak. A grófnő elhalt, s a gróf 
nehány év mulva házához vett előbb szobalánynak 
egy szász leányt, Zsuzsit (vezetéknevét elfelejtettem), 
ki akkor szobaleány volt a gróf testvére, — Macskási 
Lajosnőnél. A szobaleányból lassankint gazdaasszony, 
s a gróftól két fiú és két leánynak anyja lett, az anya 
pedig korlátlan hatalmú úrnő a háznál. Első nejétőli 
fiai már 18—20 évesek voltak, nagyon csinos, erős, 
egészséges ifjak. Ekkor elkezdett az egyik beteges- 
kedni, nem tudott enni, ereje fogyott, szemlátomást 
sorvadott s egy év alatt elhalt. Nemsokára ennek ha- 
lála után a másik fiú is, tökéletesen azon kórjelek 
közt és módon, s egy év alatt, mint testvére, meghalt. 

Pár év mulva a két fiú halála után a gróf nőül vette 
Zsuzsit, törvényesítvén ettőli négy gyermekét: Ferenc, 
József, Károlina és Klárát. Az emberek suscgtak egy- 
más között biztos, előre kiszámított hatású mérgezés- 
ről; s valóban az új grófnő egész élete, jelleme és 
arca, valamint az események fölkelthették a gyanút, 
s talán még a Nemezis is. Gyermekeiben sem öröme, 
sem szerencséje nem lehet. Ferenc egy ideig katonai 
szolgálatban volt, de durva, vad modora miatt annyi 
duelluma volt az ezredben, hogy kénytelen lett végre 
elhagyni a katonaságot. Azután magához vett egy öz- 
vegy zsidónőt, s miután ettől több gyermekei lettek, 
követte atyja példáját. József pedig egy eszes fiú, 
elvette egy székelykeresztúri korcsmáros leányát. 
Mindez a gróf halála után. A forradalom alatt Ferenc 
segesvári térparancsnok volt, József is résztvett a for- 
radalomban; azutám elítéltettek, József nem tudom 
mennyi időre, Ferenc 20 évi fogságra, s minden fekvő 
birtokuk elvétetett az osztrák kormány által, miután 
már a románok és szászok minden jószágaikot fel- 
dulták, kirabolták, bizonyosan egy pár millióra menő 
ingatlanságukat, lévén az öreg grófnak tömérdek ék- 
szere, ezüstje, gazdag gazdasági fölszerelése sok 
jószágaiban, s nagy ménese, melyben csak anyakanca 
120-an felül volt. Karolina gr. Vas Miklóshoz ment 
nőül, kivel pár évig megelégedellenül élvén, megholt. 
Klárát a gróf nekem szánta volt, igen szeretvén en- 
gem, de nékem sohasem volt szándékom házasodni, 
s aztán irtóztam is a mamától. Azután férjhez ment 
Földváry Józsefhez. A forradalom után találkoztam 
velők Pesten. Úgy látszott, hogy megelégedve élnek. 


GRÓF HALLER SÁNDOR 
Képviselő, s nemzetőrségi őrnagy 848-ban. Jó 
fiú. Ebből áll minden. Erdélyben levén, mint nem- 
zet őrnagy, egy kis csapattal megszállott egy pusztán 


hagyott román falut, s innen e hőstettről jelentést 
küldött a kormányhoz, mely így kezdődött: , Hezsdád 
a magyaré!! Éljen a hazal!" 

Ezen cicomás bevezetés után, ítélhetni a jelentés 
tartalma — s a haditett fontosságáról. Mint menekvő, 
ő is volt egy ideig velünk Kovács Lajosnál. 


BÁRÓ HAYNAU JULIUS, 
osztrák táborszernagy. 


Az osztrák vérsóvárgó s kielégíthetetlen kegyet- 
lenségének hóhérinasa Magyarországon tíz hónap 
alatt. 

Hóhérinasa csak. — — — — — maga Ferenc 
József, ki mindenről értesíttelte magát s mindent jóvá- 
hagyott; Zsófia, a császáranya, e tigrisszívű asszony, 
a bosszú mozgató lelke; Schwartzenberg miniszter- 
elnök, a magyargyűlölő cseh kalandor, és Bach, a 
legocsmányabb renegát, a torlaszok minisztere. Hay- 
nau ezeknek csak lelketlen gépe volt. Mert lehet-e csak 
képzelni is, hogy Haynau, vagy lett légyen bárki 
helyette, tíz hónap alatt folytonosan gyilkoljon és sujt- 
son, ha illető felsőbbségétől oly felhatalmazást is nem 
veszen, hogy kedve-kénye szerint végeztethessen ki 
halállal bárkit, vagy bizonyos kategóriákból bizonyos 
számmal, vagy végre megnevezve egyenkint a halál- 
lal büntetendőket?! Ezt föltenni is képtelenség bár- 
minő szervezettel és kormánnyal ellátott államban. 
De a következés be is bizonyította, hogy Haynau csak 
eszköz volt, mert azon napon, melyen a miniszterium 
elleni bosszúból megszűnt tegy napra eszköz lenni, 
azonnal lealázólag félrelőketett. E nevezetes nap volt 
az, melyen minket huszonnyolcunkat amnesztiált. 
Ezen eseményt részletesen elbeszélem szintúgy azért, 
mert csalhatatlan igazolása fennebbi állításomnak, 
valamint azért, mert történelmi tény. 

Haynau 850 nyár elején azon szolgálatáért, hogy 


— miként hitte és mondotta — a magyar forradalmat 
ő győzte le, jutalmul egy álladalmi pusztát kért császá- 
rától Bánátusban. A minisztérium megtagadta kérel- 
mét, hanem ahelyett adott néki, Windischgrätz her- 
cegnek és Jellasichnak mindeniknek 400.000 pengő 
forintot államutalványokban. Haynaut borzasztólag 
bosszantotta, hogy szolgálatát, mely — saját szavai — 
a trónt mentette meg, úgy fizetik ki, mint egy kocsisét, 
s ezen idő óta oppozicióba lépett a kormánnyal, szídva 
azt nyíltan, tartózkodás nélkül; s végre többek előtt 
ezt mondotta: , Eddig eszköze voltam a minisztérium- 
nak a kivégeztetésekben, ezután felhasználom teljha- 
talmamat arra, hogy kegyelmezzek szabad akaratból". 
— Ezen mondás Bécsbe hatolt s Haynau 850. július 
2-án császárának egy sajátkezű levelét vette, melyben 
azt parancsolja, hogy ezután a haditörvényszék min- 
den ítéletei megerősítés előtt fölterjesztessenek, s míg 
onnan jóváhagyás nem jő, ki ne hirdettessenek, a már 
hozott s kész Ítéletek pedig azonnal felküldessenek. 
Haynau megmutatta még az napon Nedelkovich 
staabsauditornak a levelet, tnegparancsolva néki, hogy 
másnap öszveszedve az ítéleteket, 4-én reggel induljon 
azokkal Bécsbe. Többet nem szólott, sem a császári 
parancsot másnak nem mutatta. Ncdelkovich 4-én 
reggel Bécsbe utazott. Haynau aznap esti 10 órakor 
bérkocsiba ült egymaga, s elment, vagyis jött az Új- 
épületbe a másik staabsauditor, Ernszt szállására, de 
ez Budán mulatván, Haynau utánament s elhozva ma- 
gával, azt parancsolta néki, hogy rögtön egybegyüjtve 
az auditorokat, mindazok ítéleteit, kikét Nedelkovich 
Bécsbe vitte, vetesse újból föl, akik halálra nincsenek 
ítélve, ítéltesse halálra, s reggeli négy órakor terjessze 
elébe, délelőtti 10 órára pedig publikációt tartson az 
Újépületben, mert ő mindnyájoknak meg akar kegyel- 
mezni. Ernszt egybegyüjtötte éjfélkor az auditorokat 
s eléterjesztette a vett parancsot. Voltak, kik ellen- 
vetéseket tettek, mondván, hogy nékik nincs hatalmuk 
a már hozott ítéletet megváltoztatni, hogy ki állhat 

jót arról, miként Haynau ki nem végezteti még azokat 
is, kik nem voltak halálra ítélve, s hogy ők ezt any- 
nyival kevesebbé merik tenni, miután ők is hallottak 
a császár handbillétéről, s több effélc. 

De Ernszt egyszerűen azt felelte, hogy ez mind 
igaz és helyes lehet, de Haynau korlátlan hatalommal 
levén felruházva, engedelmeskedni tartoznak mindcn 
parancsának. Az ítéletek, a Haynau kívánsága szerint 
módosítva, elkészültek, reggel korán elébe terjesztettek, 
s -én délelőtt tíz órakor a publikáció megtörténvén, 
harminckettőnk közül, kik jószágvesztés és kötéláltali 
halálra ítéltettünk, négyet kivéve, Buda Sándort, 
Rákóczy Hugot, Madarász Józsefet és Kubinyi Fe- 
rencet, a többiek teljesen fölmentettünk a halálos bün- 
tetés és jószág-kobzás alól. De ugyanazon éjjel, me- 
lyen a mondottak történtek, Bécsbe is elment hihető- 
leg valamelyik auditor által küldve a történendőkről 
a tudósítás, s már 6-án estve Grüne tábornok, az osztrák 
császár segéde Pestre érkezett, meghozva Haynau nyu- 
galmaztatása s mássali felváltása parancsát. Haynau 
másnap polgári ruhába öltözött, föltett egy Kossuth 
kalapot, s úgy sétált a Duna partján, és egy rakás 
gyermek utána. De Bécsben a dolgot komolyan vet- 
ték, mert Haynau egy pár kivételével, kiknek pörök 
nem volt bevégezve, s amiért eléggé is haragudott, 
kijelentvén, hogy ő mindeniket amnesztiálta volna, 
épen a legkompromittáltabbakat (osztrák műszó!) 
amnesztiálván egészen, legalább a szigorú elítélés útja 
elmetszetett. Az osztrák minisztérium komoly és élénk 
tanácskozás tárgyává tette, hogy megsemmisítse-e a 
Haynau megkegyelmezését, mint érvénytelent, miután 
már kezében volt császárának ellenparancsolata. Íté- 
letünk nem is hirdettetett ki hivatalosan a lapokban 
tovább két hétnél, míg végre győzött a minisztérium- 
ban azon nézet: mit mondand Európa ezen eljárás- 
hoz? Miután akkor nyilvánvaló lesz, hogy minden 
addigi vérengzés a császártól és kormányától eredett 
(amit ők Haynaunak akartak tulajdoníttatni) s nem 

ettől, kinek első önálló kegyelmezését a császár azon- 
nal megsemmisítette. Így derült ki a való tényállás, 
így mentettünk föl mi, s így lett a minisztérium kény- 
telen a még el nem ítéltekkel is szelídebben bánni. 
De leginkább azért haragudott a minisztérium Hay- 
naura, hogy miért mentett föl bennünket a jószág- 
kobzás alól is, s ez a többi elítélteknél nem is történt, 
mert a kormány bármi kevés időre ítéltetett el valakit, 
sőt az olyanokra is, kik később egészen fölmentettek, 
mindenikre kimondotta a jószágvesztést. A gyilkolás 
mindíg rablással is jár. 

Nem Haynau volt tehát a hóhér, hanem csak 
hóhérinas. De azért neve mégis ott áll bevésve a tör- 
ténet könyvébe, párologva vértől századok mulva is. 

Én Haynauval csak egyszer álltam szemközt. Föl- 
mentett társaim, kívülem még Tóth Lőrincet és Si- 
monyi János képviselőket kivéve, elmentek másnap 
megköszönni Haynaunak fölmentetésüket. Én nem 
tudtam, hogy Tóth és Simonyi sem mentek el, de én 
nem akartam oly embernek köszönni valamit, akinek 
kegyetlenségét és kegyelmezését egyiránt törvénytelen- 
nek kell tekintenem. Azonban többen reám estek, hogy 
mint egyik volt elnöknek meg nem jelenése nagyon 
feltűnt, s hogy ez káros hatással lehet a még el nem 
ítéltekre nézve, s hogy mennék el. Én engedtem fogoly 
barátaim megnyugtatására, de nem voltam meggyő- 
ződve, hogy nékik ebben semmi hasznuk legven. Fel- 
szólítottam tehát Simonyit és Tótbot, s egy délelőtt 
elmentünk Haynauhoz. Az adjutáns már bejelentvén 
minket, tudta nevünket, s ezen körölmény fölmentett 
attól, hogy egy szó köszönetet is mondjak, mert én 
elől menve mindjárt hozzám jött s azt kérdezte (né- 
metül adom, mert így szórul, szóra jellemzőbb reá 
nézve): 

— „Sind Sie der gewesene vice-presedint?" 

— , Ja. 

— „So, so, so. — Sie waren krank, sehr krank, 
weiss alles, alles. Nun ist aber alles gut, alles wieder 


12 


gut. Jetzt können Sie ins Baad gehen, oder wo im- 
merhin." 

Ekkor Simonyihoz fordult s azt kérdette tőle: 

— „Wie alt sind Sie?“ 

— „Fünf und sechzig.“ 

— „Fünf und sechzig und doch ein Rebell! 
Schöne Geschichte!“ 

S ezzel elfordult tőle. Ekkor Toth Lőrinc azt 
mondja néki: 

— „lich bedanke mich für meine Begnádigung im 
Namen meines kleinen Kindes.“ 

Alig mondja el ezt Tóth, hogy Haynau hozza- 
menyen, két kezét fölteszi a Toth vállára s könnyei 
egymásra kezdettek hullani irtózatos bajuszára, de 
egy szót sem szólt. Pár percig bámulva néztem 
e jelenetet, ekkor intést adva Simonyinak, kimentünk 
a szobából, anélkül, hogy Haynau reánk figyelt 
volna. A lépcső alján megvártuk Tothot, s kérdve, 
hogy mit csináltak azután együtt: , Semmit, felelt ő. 
Két kezét hosszasan ott tartotta a vállamon, szűnte- 
len könnyezett, de egyet sem szólt, míg végre levéve 
kezeit, lesütött fővel egy oldalszobába ment, én pedig 
kijöttem." 

Lám, hogy a tigris is tud sírni! Hogy Isten egye- 
dül ártatlan teremtésének, a gyermeknek neve még 
az ő szivébe is behat, s felkölti a lelkiismeret eltom- 
pított szavát. 

Haynau majd egy öles nagyon szikár ember 
volt, kétfelől mellére lecsüggő, bizonyosan egy láb 
hosszú bajusszal. 

Nyugdíjaztatása után nemsokára utazni ment. 
De útja nem kéjutazás volt, hanem vesszőfutás az 
európai közvélemény sujtolása alatt — még Berlin- 
ben is. Legemberebbül elbántak véle Londonban, 
főleg a gyármunkások, kik képe után reáismerve, 
nekiestek, bajuszát kegyetlenül megcibálták, s egy 
részit ki is tépték. Haynau szaladásnak indult, utána 
a gyármunkások, az utcagyermekek s a nők, seprő- 

vel ütve és űzve, míg egy házba beszaladhatott. Visz- 
szajövet Bécsben mondották néki, hogy bizonyosan 
magyar menekvők is voltak a nép között, sőt hogy 
ezeknek kellett az egészet előkészíteni. Haynau nagy 
indignációval tagadta, mondván, hogy a magyar em- 
ber a csatában veri meg ellenségét, de nem teszen 
aljasságot, s aztán őtet a magyarok jobban szeretik, 
mintsem azt tehették volna. Rögeszméje volt, hogy őt 
a magyarok szeretik. Nem tudom mi védvet" hozha- 
tott föl mellette. Később gr. Majláth Antaltól jószá- 
got vett Szabolcsban, s odament leányával lakni. A 
föld népe nem bántotta, hanem nem ment neki dol- 
gozni. A szomszéd uraságokat meg-meglátogatta, s 
különösen Degenfeld Imréhez gyakran elment, akit 
egyik fiának nevezett, valamint mindazokat, kiket ő 
amnesztiált. De Degenfeldnő, e megboldogult lelkes 
nő, sohasem fogadta, s míg Haynau házánál volt, ki 
nem ment szobájából. Egyszer meglátogatta Nagy 
Ignácot, a volt képviselőt is. Nála volt Papp Endre és 
neje. Haynau a nőktől azt kérdette: Ugyebár szere- 
tik őtet a magyarok? — Pappnő azt felelte, hogy 
ugyan miért szeretnék? 


— „De hát mit tettem, szólt ő, hogy ne szeres- 
senek?" 


— „Ha egyebet nem tett volna is, felelt a derék 
nő, már a Batthyányi kivégeztetése elég volna a gyű- 
löletre." 

Erre nagyon felpattant Haynau, mondván: 

„Azt nem én tettem, nem, nem! Azt más tette, 
ebben ártatlan vagyok!" 


— „S hát a tizenhárom tábornok?" — kérdette 
újból Pappnő. 


— ,Az már egészen más, azok megérdemelték, 
mert katonák voltak, kik hűtlenül elhagyták zászló- 
aljukat." 


* Nyelvújításkori szó: védőérv, bizonyíték. 

Ezen párbeszédet maga Papp Endre közlötte 
velem. 

Halála előtt megint kegyelmébe jutott császárjá- 
nak, de csak rövid ideig élvezhette. A 853-i milánói 
fölkelés után, gr. Radeczki tábornagy, kivégeztetvén 
néhányat a befogottak közöl, a többieknek mind 
megkegyelmezett saját hatalmából. Az osztrák kor- 
mány ezen épúgy megbosszankodott, mint a Haynau 
amnesztiája miatt, s Radeczkyt is nyugalmazni akar- 
ván, Albert főherceget szánta helyére, de e nem vál- 
lalván el a küldetést, Haynaut nevezte ki. Haynau 
örömében, hogy ha nem is hajnala, hanem alkonya 
földerül még egyszer, a vendéglőben Bécsben, ahol 
szállva volt, nagy és víg estélyt rendezett, s magát 
szószerint puncsba fullasztotta, mert azon éjjel meg- 
ütötte a gutta. Inasa másnap reggel halva találta. 

Haynau 848 elején, mint nyugalmazott tábornok 
Temesvár parancsnoka volt, s felajánlotta szolgálatát a 
magyar miniszteriumnak, mely azt nem fogadván el, 
úgy lépett vissza osztrák aktív szolgálatba, mond- 
ván, hogy ő érzi, miként néki a magyar forradalom- 
ban egy vagy más úton nagy szerep van szánva. 

Utolsó volt-e Haynau, ki ily vérvonalt hagyjon 
maga után Magyar- és Erdélyország történetében? 
Megelégelte-e a sors a nemzet szenvedését századokon 
át? Megelégelte-e azon tömérdek véráldozatot, melyet 
az osztrák zsarnoksága és bosszúdühe véreztetett el 
három század alatt? 

Bízzunk Istenben és saját okulásunkban! 


IDŐSB HEGYESSY ELEK 


Sógorom, Anna testvéremet tartván nőül. Torda 
megye főbirája volt hosszas ideig, s vagyonos föld- 
birtokos. Magyar-Régenben lakott. Fiatal korában a 
magyar testőrségnél szolgált. Eszes ember volt s még 
később is kitűnőleg szép férfi. Első neje, Szilvási 

leány volt, ki férjének sok szép birtokot vitt a ház- 
hoz, de korán elhalt. Ennek egyetlen gyermekét, 
Hegyessy Zsuzsánnát Dénes testvérem tartja nőül. 
Hegyessy Elek 828-ban halt meg, Anna testvéremnek 
három gyermeke maradt tőle: Rozália Ugron János- 
hoz ment férjhez, de egy évi boldog családi élet után 
meghalt aszkorban. E nő egyike volt a legszebb s 
legjobbaknak, kiket valaha ismertem. Anna Gyujtó 
Lajos neje. Ezek nem éltek megelégedve, s különmen- 
tek. A harmadik: 


IFJ. HEGYESSY FERENC 


Honvédkapitány a forradalom alatt, azután be- 
soroztatott, s egy év mulva megszabadult. Ő kettőben 
tüntette ki magát: határtalan könnyelműség- és bá- 
torságban a csatamezőn. Alig érte el törvényes korát 
s vette át magyar-régeni, 100.000-et érő birtokát, már 
Pár év mulva semmije sem volt, s mi több, e szép 
vagyont elpazarolta oly nyomorult városkában, mint 
Szász-Régen, s a fürdőhelyeken, anélkül, hogy iszé- 
kony vagy kártyás volna, csupán lovak-, szekerek-, 
ruházatra s más apróságokra, s oly emberekre, kik 
életfeladatul tűzik ki maguknak, a jószívű és vagyo- 
nos, de könnyelmű fiatalemberek vampirjai lenni. 
Miután mindenét eltékozlotta, egy ideig köztünk élt 
testvérekül, azután elvett egy vagyonos özvegy, de 
nem épen fiatal nőt, akinek vagyonát nem gyarapí- 
totta. Mikor a magyar miniszterium az első zászló- 
aljakat kezdette alakítani, Hegyessy Ferenc oda- 
hagyta nem igen forrón szeretett nejét, s kijött Pestre, 
s beállott a 2-ik zászlóaljba, mint közkatona. Azelőtt 
szolgált volt már egy német lovasezredben, mint ka- 
dét, de odahagyta nemsokára. Én Pesten voltam 
már, mikor ő feljött, s helyeseltem tettét. Zászlóalja 
Szent-Tamásnál állott. Mikor Mészáros oly hősies el- 
szántsággal, de sikertelenül ostromolta a római sán- 

cokat, Hegyessy Ferenc, mint ordonánc-káplár állott 
egy pár tiszttel mellette oly ponton, mely az ellenség 
legsűrűbb tüzének volt kitéve, s melyet úgy látszott, 
hogy Mészáros halálát keresve, szándékosan válasz- 
tott. Környezete vagy félrevonult, vagy leborult a 
földre, csak Hegyessy állott talpon. Mészáros had- 
nagynak tette. Később a 11-ik zászlóaljhoz tétetett át 
Erdélybe mint főhadnagy. A piski híd ostrománál e 
vitéz zászlóalj csaknem egészen elhullott. Hegyessy 
küzdött nehány épen maradt honvéddel, ekkor egy 
golyó, a hídon állva, átfúrja ágyékát, s ő térdre 
rogyik, de kardját kezében tartva, biztatja katonáit. 
E percben érkezik a hidhoz Bem, s lát egy tisztet tér- 
den állani. 


— „Vasz maken?“ — kérdi szokott németségé- 
vel. Hegyessy hasonló rövidséggel felelte: 
— „Fechten.“ 


— „Varum nit aufszthn?“ 

—- „Kügel getroffen.“ 

— „Wie haiszen?“ 

— „Hegyessy Oberlieutnant." 

— , Aufszth, Hauptman.“ 

A golyó ágyékában maradt, s csak nagyon hosz- 
szú idő mulva vehették ki, sebe még akkor is nyitva 
volt, mikor az osztrák besorozta. Most Kolosvártt él, 
de hogy miből, — előttem talány. És ez a bátor ka- 
tona még ifjonc korában is oly félénk volt, hogy sö- 
tétben semmi áron sem ment volna csak tíz perc 
távolságra is egymaga. Különben egyike a legszebb 
barna férfiaknak. 


HORNYAI FERENC 


Megyekórházi al-orvos itten. Jó orvos és becsü- 
letes ember. Mostani mellbetegségemben ő gyógyitt, 
de úgy látszik, hogy betegségem erősebb nálánál s 
talán minden orvosi tudománynál. Azért is sietek 


Pálffy János emlékezései II. 17 


annyira ezen jegyzetekkel, hogy a leírtat ritkán olvas- 
hatom el, mert szeretném bevégezni, míg erőm tart, 
mely naponta fogy. 


HORVÁTH EDMUND 


Képviselő 848-ban, amnesztiáltatott 850. július- 
ban. Sajátságos ember. Nagyon gazdag, s 851-ben, mi- 
kor utójára láttam, legkedvesebb tanulmánya volt 
Fourier, Louis-Blank, Proudhon s általában a szociá- 
lizmus. Sőt ő ezeknél is tovább ment, mert határozot- 
tan állította, hogy ő kommunista. Én azt gondolom, 
hogy ezt minden utólérési veszély nélkül tehette. Senki 
sem foghatja szaván. Később, mint hirlapokból érte- 
sülök, saját költségén nagy énekiskolát alapított pesti 
házában, énekeseket s énekesnőket képezendőt a ma- 
gyar színház számára. Vannak, kik azt mondják, hogy 
az egész nem volt egyéb, mint keleti hárem — euró- 
Pai kiadásban. De én nem hiszem. Horváth becsüle- 
tes ember, ki közcélokra sokat áldoz. 


HORVÁTH KÁROLY 


Gazdag földbirtokos volt Erdélyben, nagy olva- 
sottság- és tágas ismeretekkel bírt. Neje, Barcsay Ro- 
zália, fiatal korában Erdélynek talán legszebb nője 
lehetett. Nékem mindketten közel rokonaim voltak. 
Mindketten elhaltak. Fijokkal, Ferenccel együtt ta- 
noltam Kolosvártt; ő is elhalt fiatalon, özvegyül hagy- 
ván fiatal nejét, gr. Vas Idát, s árván neveletlen gyer- 
mekeit. Egyik leányuk, Karolina, a br. Györfi Samu 
neje. Ezen család felváltva Széplakon, Küküllő megyé - 
ben, vagy Sukon, Kolosmegyében lakott nyárban, a 
telet Kolosvártt töltve. Emlékemben híven élnek most 
is azon nagyon kellemes napok, melyeket oly sokszor 
töltöttem körükben. 


18 


P. HORVÁTH LÁZÁR 


Egy púposhátú, kinőtt mellű törpe. Szellemet és 
élcet nem lehetett tőle megtagadni, bírt olvasottság- és 
többféle ismeretekkel, de nem alaposság-, rendszer- és 
higgadtsággal sem tanulmányai-, sem jellemében. So- 
káig szerepelt Erdély és Magyarországban, mint szép- 
irodalmi író, mint dandy, s mint bohóc. Irataiból 
semmi sem élte túl őtet. Meghalt talán Jeruzsálemben. 

Horváth Lázár a Dániel fia volt, ki 837-ben a 
Ferdinánd főherceg kormányzósága mellett korteske- 
dett. Lázár is nagy pecsovics volt. Van még két élő 
fivére, János, ki egymaga báróságra emeltetett, a 
Jósika Samu és Lajos sógora, s osztrák tábornok. For- 
radalom alatt hazája ellen harcolt. Másik fivére, 
Dániel. E szegény egész életén át azon mesterkedett, 
hogy valami hivatalba jusson, de sohasem érte el. 
Most könnyen célt érhet, ha akar, de több évek óta 
mitsem tudok róla. Rendetlen, pazar önállás nélküli 
ember. Néki is kedve kerekedett volt írónak lenni, s 
írt egy tragödiát, de szomorút, irtózatosan szomorút. 
Egyszer sehogy sem menekülhettem tőle, s felolvasta 
nékem. Emlékezem most is annyira, hogy egy atya 
megöli tulajdon fiát, de e nincs semmi által indo- 
kolva; azután megragadja a lelkiismeretfurdalás, s 
megbánásában az egész dráma személyzetét — megöli, 
úgyhogy már csak ő él és — a sugó. Ekkor a vér az 
agyába tódul, megüti a gutta, — a sugóra esik, s ezt 
is agyonüti. Én csak annyit mondtam Horváthnak, 
hogy e darabot nem ő írta, mert úgy neki is meg kel- 
lett volna halni mihelyt bevégezte. 


HORVÁTH MIHÁLY 
Csanádi püspök 848-ban, vallás- és közoktatási 


miniszter 849-ben április 14-ke után. Kimenekült s 
most Brüsszelben él. 851. szeptember 22-én neve fel- 

akasztatott Pesten. Horváth Mihály mint historikus 
kitűnő szerepet foglal el az irodalomban. Ő forradal- 
már volt, de én azt hiszem, hogy nem annyira meg- 
győződésből, mint inkább ingatlanságból. Ő hiú volt 
és szerette a népszerűséget, s ezután indulva egyszer, 
tovább ment, mintsem megfordulhatott volna. 


HUNFALVI PÁL 


Képviselő 848-ban, amnesztiát kapott 850. jú- 
liusban. Magyarország első nyelvésze, s általában 
egyike a legalaposabban kimívelt tudományos fér- 
fiaknak. A nemzeti gyűlésben 848-ban a miniszteriá- 
lis párthoz tartozott, Debreczenben a békepárthoz, 
s több igen jeles cikket írt az , Esti Lapok"-ban. Na- 
gyon becsületes szepességi ember. Általában a szepes- 
ségi emberek között csak kivétel a nem becsületes 
ember, s a rossz hazafi, elannyira, hogy van több sze- 
pességi ember ugyan, aki szükség által kényszerítve, 
szolgálja most az osztrák kormányt, de azért lelké- 
ből gyűlöli. 

Mily ellentéte a Szepesség az erdélyi szászságnak! 
Egy törzs, egy faj. De midőn azok régi időktől fogva, 
le a mi forradalmunkig minden(!) hű és háládatos 
fiai voltak azon hazának, mely őket keblébe fogadta, 
földdel és jogokkal megajándékozta, ezek a szászok. 
több jog- és kiváltsággal megajándékozva, mint a 
magyarok és székelyek maguk, kezdettől fogva min- 
díg hálátlanok, s ezek nyílt vagy titkos ellenségei 
voltak. De lesz még alkalmam róluk bővebben szó- 
lani. 


BÁRÓ HUSZÁR KÁROLY 


Követ több erdélyi országgyűlésen, következetes 
és szigorú ellenzéki tag volt mindíg és becsületes 
ember. Fiai a forradalom kezdetén mint közkato- 
nák állottak be a Mátyás-huszárok közé. 

Általában meg kell adni az erdélyi arisztokrá- 
ciának, hogy valamint most aránylag több hazafisá- 
got és tevékenységet tanúsít a magyar honinál, úgy 
forradalom alatt aránytalanul nagyobb szám ölelte 
föl s tette magáévá a nemzet ügyét, szolgálva azt az 
idősebbek polgári teren, s a fiatalok a csatamezőn. S 
pedig én soha annyira elpuhult, elkényeztetett, oly 
semmittevő fiatalságot nem ismertem, mint voltak 
az erdélyi fiatal arisztokraták forradalom előtt. De alig 
harsant meg a harc-tárogató, hogy e sibariticus fiatal- 
ság odehagyva puha indolenciáját, legtöbbnyire mint 
közkatona soroztatta be magát, s a hazaszeretet va- 
rázsereje által egy perc alatt átváltozva, versenyezve 
a durvább idegzetűekkel tűrt és nélkülözött és har- 
colt vitézül. Most pedig visszavonulva gazdálkodik 
jószágán, vagy él Kolosvártt és Pesten, de nem pa- 
zarolja pénzét Bécsben. Az ilyen arisztokrácia aztán 
nem válik idegenné saját hazájában, s nem teszi ma- 
gát lehetetlenné jövőre is. 


IRINYI JÓZSEF 


Képviselő 848-ban, kötélre ítéltetett s amnesztiál- 
tatott 850. július 5-én. Ő 849-ben kiszökött, de Grátz- 
ban elfogták s az Újépületbe hozták, ahol nyolc hó- 
napig együtt voltunk fogva. 

Irinyinek van esze, de egy fantasztikus, önhitt, 
hiú és szenvedélyes, önző ember. 848-ban gr. Bat- 
thyány Lajosnál voltunk sokan egy estvélyen. A te- 
remben három fő tömb alakult. A legnagyobb gr. 
Szechényi István köröl hallgatta figyelemmel beszé- 
dét; a másik kisebbet Irinyi foglalta le; a harmadik 
mintegy középen állott, s én is ezek között figyelve 
Széchényire, de nem tévesztve szem elől Irinyit sem. 
De Szechényi is mindamellett, hogy köréhez folytonosan 
beszélt, azt is hallani fátszott, amit Irinyi mond. 
Egyszer csak hirtelen félbeszakasztja Szechényi ön- 

magát s otthagyva embereit, egyenesen Irinyihez 
menyen, s minden bevezetés vagy indokolás nélkül 
azt mondja néki: 

„Ah! Irinyi József talpig becsületes ember, de 
nagyon sokat hiszen önmagáról. Ő azt hiszi, hogy 
jó író azért, hogy egy silány utazási leírást adott ki; 
azt hiszi, hogy nagy publicista, hogy híres szónok, 
mert a Pilvachszban* perorált, pedig mindezekhez 
semmit sem tud, hanem talpig becsületes egy ember." 

És ezen modorban folytatva, borzasztóan le- 
hordta Irinyit. Ennek bámulatában szeme-szája elál- 
lott, s talán a harag miatt is, melyet magába fojtott, 
s vagy ezért nem tudott szóhoz jutni, vagy nem mert 
vitatkozásba elegyedni Szechényivel. De mi is mind- 
nyájan csodálkozva és némán hallgattuk Szechényit, 
míg önmaga, talán belefáradva, époly hirtelen meg- 
fordult, s előbbeni hallgatóihoz fordulva, folytatta 
beszédét, ahol elhagyta. Irinyi másnap hozzám jött 
s kijelentvén, hogy ő Szechényitől elégtételt akar kō- 
vetelni, kért, hogy lennék segéde. Megtagadtam, sőt 
sikerült meggyőznöm, hogy nincs joga ilyszerű elég- 
tétel követelésre, mert miért nem védette magát szem- 
közt Szechényivel? S aztán Szechényi nem sértette 
becsületét, hanem megtámadta egy kis közönség 
előtt publicistai és írói tehetségét, s ezt, bárkinél és 
bárkinek jogában áll megtámadni hírlap útján is egy 
nagy közönség előtt, s mégsem jut senkinek eszébe 
azért párbajra híni a támadót. S végre is csak nevet- 
ségessé tenné magát hiúsága által, ha ily ügyért egy 
Szechényivel akarna verekedni. Meggyőződve, vagy 
nem, elment tőlem, s az egész annyiban maradt. 

Fogsága ideje alatt igen csúnya jelenete volt egy. 
Vele s még többekkel két egymásba nyíló szobában 
volt bézárva Rákóczi Hugó is, egy mindíg jó kedé- 
lyű, élces ember, ki mindnyájunkkal s így Irinyivel 


s Híres pesti kávéház, a „márciusi fiatalság" gyülekező és 
tanácskozási helye. 

is gyakran évődött. Mi mindnyájan igen szerettük 
Rákóczit, s ha valamelyikünket, inkább azért, hogy 
felvidítson, megtámadott, igyekeztünk hasonló fegy- 
verrel küzdeni ellene. De Irinyi nem. Ő hallgatott, ha 
Rákóczi vele kötekedett. Egyszer egy ilyen alkalom- 
mal anélkül, hogy szót szólana, felugrik, megragad 
egy nagy kést, s dühösen nekirohanva Rákóczinak, 
egész erővel döf hozza. Szerencsére Rákóczi elég ko- 
rán észrevette, hogy félrehúzza magát, s azon perc- 
ben megragadva Irinyi kezét, s más karjával deré- 
kon fogva egy ágyba vágta, s a kést elvette tőle. 
Addig sem szerettük Irinyit hetyke modoráért, 
de ekkor épen megutáltuk. Tett ő az Újépületben 
ennél csúnyább s valóságos jellemtelen dolgot is, de 
mivel ebbe egy nő is bele van keverve, elhallgatom. 


ISTVÁN FŐHERCEG 


Magyarország nádora és helytartója. Béke és 
nyugalom idején alig lehetett volna Magyarország- 
nak alkalmasabb és népszerűbb nádort óhajtani, 
mint volt István herceg a forradalom előtt s bizo- 
nyosan maradandott is, ha az idők is a régiek ma- 
radnak. A magyar, szágadokon át nem hallott kirá- 
lyától s a királyi hercegektől magyar szót. Hej! mert 
rég volt az idő, midőn a magyarnak királya is ma- 
gyar volt! Mióta idegenek fészkelték meg magukat 
ármány és erőszakkal Szent István székébe, azóta a 
királyi székből és lépcsőiről idegen élő vagy holt 
nyelv szavai érintik fájdalmasan a nemzet fülét. Ist- 
ván herceg volt első, ki jól beszélte a nemzet nyelvét 
és szerette is azt beszélni. Természetes, hogy már e 
magában megnyerte a nemzetet számára. Továbbá a 
magyar, különösen a forradalom előtti évtizedben 
szerette a virágos, dagályos, sallangos beszédet, a 
nagy szavakat és szóhalmazt, szónoklati pátosszal, 
habár színészi negéllyel vegyítve is. 


23 


István herceg e nem dicséretes hajlamot, mely 
legtöbbnyire benső ürességet csiszolt csak fényesre — 
külsőleg, fölismerte, betanolta és természetesen utá- 
nozta minden alkalommal. E meghódította számára 
a sallangosak tömegét, s ezek voltak a , falu szája". 
A nemzet szellemi és anyagi haladásnak indult volt. 
Szechényi fényes, reális szelleme elől világított, s a 
nemzet jobbjai utat törtek utána. Mozgás, pezsgő 
élet sarjazott minden nyomon. István herceg népsze- 
rűségre vágyott. Benne a nemzet választottjai min- 
díg pártfogó- és gyámolítóra találtak volna a békés 
és fokozatos réformok munkájában. 

A gondviselés máskép akarta. 

Amily népszerű nádora volt István herceg Ma- 
gyarországnak a forradalom előtti normális időben, 
mert jelleme becsületes, ép oly népszerűtlenné, sőt 
káros hatásúvá kellett válnia rendkívüli időben, mert 
jelleme határozatlan és ingatag is. Sőt épen ezen ok- 
nál fogva, alig lehetett volna Magyarországnak olv 
nehéz és zivataros viszonyok között István hercegnél 
saját szándoka nélkül több kárt, veszélyt és végpusz- 
tulást hozott nádort találni. 

Ha István nádor nem határozatlan és ingatag 
jellem, útját állja Pozsonyban a 48-i törvényeknek, me- 
lyek megteremtették a dualizmust, s ebben a bekövetke- 
zett események logikáját. De ugyanekkor, ha István 
nádor nem határozatlan és ingatag jellem, becsukja 
a Pilvachszot, s elsöpri a járda-hazafiakat, ezen isko- 
láját a Madarász-kravalloknak, melyek végre az ő 
fejin is felül nőttek, de csak azért, mert itt is bebi- 
zonyult az, ami mindíg és mindenütt való, hogy az 
emberek bátorsága diametrális arányban áll ellen- 
felük félénkségéhez. Ha István nádor nem határo- 
zatlan és ingatag jellem, önmaga által kijelölt irány- 
ban és úton vezeti ki a nemzetet a kísérlet tömkele- 
géből. És végre, elmulasztva mindezt, mit atyja, leg- 
alább megkísérleni el nem mulasztott volna. Ha Ist- 
ván nádor nem határozatlan és ingatag jellem, maga 

ragadja meg a fölkelés zászlóját, önfejére teszi Szent 
István koronáját, mellyel megkínáltatott, megalapítja 
az új magyar dinasztiát, de megmenti a hazát, egyik 
vagy másik úton. De István nádor semmit sem men- 
tett meg, még önmagát sem egy prokátor-miniszter 
általi gyalázatos száműzetéstől, még a nemzet szá- 
nalmát sem önmaga iránt, sőt azt sem, hogy még 
jobb idők beálltával is, a nemzet valaha feléje for- 
dítsa reményét. István nádor, bármelyik utat kövesse 
határozottan, mindeniken többet nyerheteti, mert 
kevesebbet veszített volna, mint amennyit veszített: 
mindkét félnek, a magyar nemzetnek és saját csalá- 
dának becsülését. Nagy veszteség! Nagyobb nem 
érhet becsületes embert, habár herceg és nádor is. 

De lehetséges lett volna-e meggátolni a 48-i tör- 
vények születését? Vagy megengedve ezt, megmen- 
teni az adott alkotmányt, ha meg nem is tartva azon 
részét, mely nem ragasztó, hanem oszlató elemét ké- 
pezte, — megmenteni üdvös pontjait dinasztiai ár- 
mány és forradalmi merény ellen? 

Egy szilárd jellemű nádor és helytartó, teljha- 
talommal felruházva, mint volt István herceg, meg- 
gátolhatja a törvények megerősítését, ha talán nem 
is létrejöttét, vagy megmentheti énnek jobb részét, 
ha egy vagy más okból megengedte születését. 

Egy nádornak, értve mindíg határozott jelle- 
műt, nagyon sok eszköz állott hatalmában az ország- 
gyűlésekre határozó befolyást gyakorolni. Miért szám- 
lálnám elé ezen eszközöket? A régibb időből a törté- 
nelem, az újabból még élő embereink elésorolhatják 
azokat; amaz(ok) részrehajlatlanul többnyire, ezek 
elhallgatva csiklandós részleteit. De a tényt magát 
tagadni nem lehet. Miért nem követett el István ná- 
dor mindent, hogy ezen befolyást a pozsonyi ország- 
gyűlés tagjaira megszerezve, feltartóztassa a nemzetet 
az első, békés lépéstől a forradalom útján? Mert az 
István nádor korlátolt elméje nem fogta fel a 48-i 
törvények horderejét. 

De fölfogni nem bírván ő maga, megértette vele 
családja. Miért nem gátolta megerősítését, sőt miért 
vetette nagybátyjának nádori tekintélyét a mérlegbe, 
hogy a javaslat szentesítést nyerjen? 

Mert István nádor félt. És mitől félt? Ő félt Bécs- 
ben, ötven mértföldnyire Pesttől az itteni pilvachsz- 
suhancok lármájától, hogy odáig hatva, jerikói trom- 
bita hangot váltanak, mely előtt a Habsburgok ős 
várának falai mint kártya-rakvány dűlnek le. S pe- 
dig ha engedi István nádor őket kiabálni? Mi lesz? 
Neki-nekimennek a puszta országháznak, a helytar- 
tósági épületnek, megközelítik a katonai parancsnok 
lakát is, s miután kidühöngték magukat, aztán szé- 
pen lecsendesednek, látva, hogy nincs mit ostromolni, 
nincs mi ellen torlaszt emelni, nincs mit felforgatni, 
mert mindaz, ami kézzelfogható volna, mint Páris- 
ban például egy néhányszor történt s még történend 
is, az nincs kezek ügyében, hanem ötven mértföldre 
tőlük, általok sérthetlenül, de, mint a következés mu- 
tatta, nem megfélemlíthetetlenül általok is. 

És István nádor félt Kossuthtól is. S miért félt 
akkor? Hiszen ha annyira veszélyesnek tartotta, miért 
nem fogatta el? Miért nem tette árthatatlanná? Rend- 
kívüli bajon rendkívüli szerek segítenek. S akkor 
megteheti minden veszély nélkül. Akkor ezért még 
nem lesz forradalom. Mert a forradalmat oly mérv- 
ben, minőben kifejlett, csak a nyert idő tette lehetsé- 
gessé, s ezen nyert idő szüleménye: a megerősített al- 
kotmány kihírdetése után független magyar kor- 
mány, melynek a nemzet engedelmeskedni tartozott 
és igen örömest engedelmeskedett; és a nemzeti gyű- 
lés, mely maga a nemzet volt. Ezek nélkül próbálhat 
Kossuth s bárki a világon forradalmat Magyarorszá- 
gon, nem Pesten lakó király ellen, mert bizonyára egy 
megye határán sem terjed túl, s egy hónapnál sem 
számíthat hosszabb életre, a legjobb esetben sem. 
Igen, de ha ő, István nádor, mindezt belátta is (de- 
hogy látta!) s ha meg is volt benne az akarat és tett- 

erő (dehogy volt!), mitsem tehetett nagybátyja miatt, 
mert a jó Ferdinánd írtózott a vértől, s nem 
engedett erélyes föllépést. A jó Ferdinánd nagy- 
bátyja írtózott a vértől, megtiltotta a vérontást akkor 
is, mikor Jellasich 30.000 csordájával Pestnek indult, 
s mit tett a híres-neves flankenbewegungos bán? 
Zsebre tette a király kézi levelét, mint tett volt már 
azelőtt huszonegyet, s nem engedelmeskedett a jó 
Ferdinánd királynak. Miért nem tette ezt István ná- 
dor is? Mert annyi férfiasság sincs benne, mint a 
nagy vitéz Jellasichban. 

Miután tehát István nádor elmulasztotta meg- 
tenni az első lépést, s e mulasztás következménye 
törvényszerű ténnyé vált, kihírdettetvén a 48-i alkot- 
mány, mely ezen szentesítés után a nemzet jogos tu- 
lajdona lett, melyet tőle elvenni az adónak sem volt 
többé joga; miért nem tette meg István nádor a má- 
sodik lépést, ha megmaradva nádori székén, ezáltal 
személyes érvényt és kezességet vállalt erkölcsileg és 
a törvény által kötelezetten is a nemzet előtt az ő 
közbenjárására létrejött alkotmányért? Megtett-e min- 
dent, mi hatalmában állott, megtartani azt a nem- 
zetnek? Megtartani azt, bármi áron, forradalom nél- 
vagy alólról, miként leéndett nádori tiszte? Ellensze- 
gült-e komolyan, fenyegetve is, ha kellendett a gyáva, 
jó király merész, álnok tanácsosainak, a rác-horvát- 
román-szász bujtogatások, lázítások miatt, melyek 
előfutói valának az eseményeknek? Féken tartotta-e 
erős s ha kellendett szigorú nádor-kézzel a pesti 
utcai rajongókat, kik maguk sem tudták, mit akar- 
nak? Bátor és rendületlen támaszul ajánlkozott-e a 
miniszterium jobbjainak, közösen kidolgozott terv 
szernt fő és egyetlen célra: az alkotmány megmenté- 
sére az osztrák kormány és Kossuth ellen egyaránt? 
— Nem, ő mindebből egy árva betűt sem tett! Pedig 
komolyan mondom, hogy egy eszes és bátor nádor 
elein egy gránátos zászlóallyal féken tarthatta volna 

a fékteleneket, egyetértve és vállvetve Szechényi-, 
Batthyány- és Deákkal. De erélytelen miniszternek 
gyáva nádora, gyáva nádornak hülye királya: Ezek 
ellenében aztán mindent merhetett egy mindent nyer- 
hető, semmit nem veszíthető miniszter, egy pár zsi- 
vány-kalandor segítségével. 

És Kossuth mert is, nyitva és védetlenül hagyatva 
a tér előtte; s merészsége egész odáig ment: meg- 
kínálni önhatalmából az ország nádorát, saját urát, 
egy Habsburgot az élő és uralkodó Habsburg-király 
magyar koronájával! És mit tett e válságos pillanat- 
ban az ország nádora szemközt e rebellis miniszter- 
rel? Kihallgatta s bántatlanul hagyta távozni ahelyett, 
hogy éreztesse vele a törvény szigorát. És mit telt e 
válságos percben a Habsburg-ivadék szemközt a ha- 
talmas  pártfőnökkel? Azt-e, amit a Capet-ivadék, 
Lajos-Fülöp?t Ő sírt!! Sírt, mint hiú gyermek örö- 
mében, ha aranyozott papirkoronával kínálják; és sírt, 
mint gyáva banya tehetetlen vágyaiban, ahelyett, hogy 
kifejlődni és megerősödni engedve már saját szemei 
előtt a forradalmat, kiaknázza azt most a nemzet ja- 
vára, föltéve királyi hercegi fejére az ország koroná- 
ját, s azonosítva ekép saját személyével a törvényes 
fölkelést az ország törvényeit megszegett, s eskűjét 
hűtlenül megtörött király ellen. 

De lett volna-e az országnak haszna e merész 
tettből? Minden bizonnyal több, mint lett abból, hogy 
István nádor sem a forradalmat meg nem gátolta, 
sem ezt fel nem használta. Ha István herceg magát a 


" Célzás Lajos Fülöp, azaz XIX. Lajos francia királyra 
(1830—1848), aki a Bourbonok visszahelyezése után visszatért 
Fárizsba, de itt palotája valóságos találkozóhelye lett a X. 
Károly (1824—1830) uralmával elégedetlen politikusoknak. Végre 
az 1830. júliusi forradalomban trónfosztott X. Károly helyett ő 
lett az uralkodó, de bár kezdetben népszerű .polgárkirály" volt, 
az 1845. február 24-i forradalom következményekép le kellett 
mondania a trónról unokája, Lajos Fülöp, párizsi gróf javára. 
A lemondás hiábavaló volt: a képviselőház ennek ellenére ki- 
kiáltotta a köztársaságot. 

nemzet képviselői által Magyarország királyává vá- 
lasztatja, a forradalom Európa szemében bevégzett 
tényül áll, s a királyváltoztatás elismertetik mint 
beavatkozásra jogot nem adható belügy, vagy 
legrosszabb esetben európai kérdésnek tekintetik, 
kiegyenlíttetvén a  diplomáciája útján." Mindkét 
eset nagyon valószínű. Oroszországot a magyar 
fölkelés ellen az önvédelem, s nem az osztrák 
barátság hozta fegyverbe. Kossuth befogadta a 
magyar hadseregbe a lengyel forradalmárokat s nyil- 
tan kimondotta szándokát: győzedelem után felszaba- 
dítni Lengyelországot. Oroszország tehát saját kebe- 
lében fenyegettetve, nem tűrhetett győzedelemre jutni 
oly fölkelést, mely bevégeztetvén, győztes fegyverét el- 
lene vala fordítandó, hogy elszakítsa tőle azon részt, 
melynek elvesztése után  megszűnnék európai nagy 
hatalom lenni. Miklós cárnak ezen méltó aggodalma 
elesik, s el ezzel a beavatkozás indoka, ha az új ma- 
gyar király első telte leéndett: biztosítani Európát bé- 
kés szándékairól. S ekkor nem lett volna módja és 
alkalma Szemere Bertalannak sem mint miniszter- 
elnöknek áprilisi beszédet tartani demokráciáról és 
szocializmusi tanelvekről, melyek elfogulttá tették a 
magyar fölkelés célja iránt az ángol és francia kor- 
mányt egyiránt. 

Ugyanezen nézetek, s egy királyi hercegnek ma- 
gából az uralkodó családból, a törvényes nemzetgyű- 
lés által végrehajtott megkoronáztatása, leéndettek az 
indokok, hogy azon esetben is, ha a nagy hatalmak 
az új dinasztiát el nem ismerik, az ügyet az európai 
diplomácia fóruma elébe vive, becsületes kiegyezke- 
dést hozzanak létre. Ha pedig az új király hadserege 
legyőzi a trónvesztett király táborát, semmi kétség, 
hogy a trónváltoztatás mint bevégzett tény állván 
Európa előtt, az európai kormányok által elismerte- 


* Itt a kéziratban kihúzások vannak és azért a szöveg nem 
hibátlan. 


tik törvényesnek. Nékem pedig erős meggvőződésem, 
hogy a magyar függetlenségi háború VI. István királyi 
zászlója alatt győzelemmel végződik. Egy fölkelés 
sem bír elegendő erkölcsi, s következőleg anyagi erő- 
vel sem, ha a nemzet előtt nincs határozottan posi- 
tívus cél kitűzve, ha nem tudja mindenki teljes biz- 
tonsággal, hogy miért teszi életét és vagyonát áldo- 
zatra. Tudta-e a magyar nemzet a forradalom egész 
folyama alatt, még detronizáció után is, hogy miért 
küzd teljes biztonsággal? Ismerte-e tömérdek áldoza- 
tának célját? Tudta-e mit akarnak a vezetők? Vagy 
tudták-e bár ezek maguk, hogy ők mit akarnak? Nem, 
sem egyik, sem másik! Legfennebb Kossuth volt ápril 
14-e után legközelebbi célja felől önmagával tisztá- 
ban. Elein azt mondották a nemzetnek, hogy V. Fer- 
dinándért foly a harc, kit a kamarilla fogva tart. 
Senki sem hitte. Azután száműzetik az uralkodó-csa- 
lád, s pronunciáltatik a nemzeti függetlenség. A ki- 
rályság tehát megszűnt tényleg, de semmi sem állít- 
tatott helyébe, sem új királyság, sem köztársaság. De 
a hadsereg és az ország 9/10-ed része monarchikus 
levén, nem ok nélkül aggódtak a köztársaság lehető- 
ségétől egy Madarász-kormánnyal a Kossuth elnök- 
sége alatt. A nemzet nagy többségénél hiányzott tehát 
az öszveható ösztön, akarat és erő ismert és helyeselt 
cél felé. Mindez másként áll, ha a nemzet István her- 
ceget, mint megválasztott királyát látja maga előtt. A 
cél ki van tűzve; senki sem kételkedhetik többé, min- 
denki tudja, hogy miért küzd és harcol. És küzd bi- 
zonyosan megfeszített erővel s igazi lelkesedéssel a 
független királyságért, mert érdemesnek tartja arra, 
mint meggyőződése kifolyását, hogy életét és vagyo- 
nát adja érette. S ki meri állítani, hogy ekkor az 
arisztokráciának legnagyobb többsége, sőt talán töme- 
gestől nem csatlakozik az új zászlóhoz, s nem gyüle- 
kezik felajánlani szolgálatát az új trón körül, meg- 
szűnve félelme a jövőtől, mert biztosítva látandja azt 
a királyi szék oltalma alatt? Pedig, mondjanak bár- 

mit némelyek, de való marad, hogy a forradalom 
egyik legerősebb idege metszetett el az arisztokrácia 
passzív visszavonulása által. S ki meri állítani, hogy 
Görgey, hogy Bem, e pronunciált royalisták hűk nem 
maradnak a királyi lobogóhoz? Hogy Görgeynek 
módja és akarata leénd híven és vitézül nem szolgálni 
egy császári családból származott királyt? Görgeynek, 
a gőgös arisztokratának, kit pályáján valószínűleg ép 
azon ellenszenv ingatott meg legelőbb, mely felköl- 
tötte önmegtagadással nem bíró büszkeségét, szolgálni 
mint kormányzót, talán mint királyt egy volt próká- 
tort. S végre, minő lelkesedéssel rohant volna a józan- 
eszű monarchikus magyar nép fegyvert ragadni azon 
fiatal király védelmére, kit nemsokkal azelőtt üdvöz- 
lött, mint nádort őszinte öröm- és lelkesedéssel maga 
között? Azon fiatal királyért, kit az ő képviselői vá- 
lasztottak, kit szemtől szembe látott, s őtet édes anyai 
nyelvén szólította meg? S mit tehetett volna ezek elle- 
nében, hadsereg, arisztokrácia és nép ellenében egy 
maroknyi demokrata vezérök nélkül, ki maga ajánl- 
ván, fel az új királynak az elfogadott koronát, nem 
tehetett volna mást, mint szolgálni eréllyel saját te- 
remtményét, ha megsemmisíttetni nem akarta önma- 
gát? De István herceg nem volt a gondviselés, nem a 
providencia embere. Ő csak sírni tudott, de nem cse- 
lckedni, midőn e szép, nagy jövendő megnyílt előtte, 
megkísérelni saját szerencséjét s a nemzet boldogítá- 
sát, nem levén már idő a visszatérésre, hogy helyre 
hozza más úton, kezdetben elmulasztott nádori hiva- 
tását. A történelem, tekintse bármelyik szempontból 
őtet s az utat, melyet választania kellett volna, nem 
mondhat róla sem többet sem kevesebbet, minthogy 
tehetetlen nádor és gyáva férfi volt. Ő a nádorok nagy 
nevű és emlékű sorát önmagához méltón, Magyar- 
országhoz és elődeihez méltatlanul zárta be. 

Én István herceggel háromszor jöttem személyes 
érintkezésbe. Először egy diplomatikus ebédjén, melyre 
mint a képviselőház egyik elnöke én is hivatalos vol- 

tam. Ezen semmi följegyzendő nem történt. Másod- 
szor hivatalosan jelentem meg nála. Híre terjedt, melv 
szerint a nádor Komárom várának parancsnokságát 
valami kétséges jellemű egyéniségre bízta az osztrá- 
koknak átadandó szándokkal. Ezen egyén nevét elfe- 
lejtettem. Többen a képviselők közül hozzám jöttek, 
felkérve hivatalosan, hogy Pázmándy nem lévén Pes- 
ten, vezessem őket a nádorhoz, eléadva azon kérel- 
met, hogy Majthényi ezredest" nevezze ki komáromi 
várparancsnoknak, mint olyat, akire leginkább reá le- 
het bízni e fontos erősséget. Hasztalan mondtam, hogy 
én csak pletykának tartom a vár felől költött hírt és 
hogy ha való is, nem az én tisztem interveniálni, ha- 
nem a hadügyminiszteré; menjenek tehát Mészáros- 
hoz. De ők sehogysem álltak el szándékuktól. Végre 
engedtem, s mintegy tizenötön felmentünk a nádor- 
hoz. A kamarás által bejelentettem, hogy kihallgatást 
kérek egy fontos tárgyban. Ő visszaküldte a kama- 
rást s a kihallgatás tárgyát kívánta tudni előbb. Én 
azt feleltem, hogy azt csak: magával Őfenségével kö- 
zölhetem. Ekkor kijött. Én elmondtam néki az álta- 
lánosan elterjedt hírt, de csak annyiban, hogy a je- 
lenlegi parancsnokot terheli a gyanú, nem hozva vele 
kapcsolatba az ő személyét is; hogy e hír aggodalmat 
gerjesztett a képviselőkben s azért kérjük nevezné 
ki Majthényit várparancsnoknak. A nádor több el- 
lenvetést tett s makacsul vonakodott a kinevezésbe 
beleegyezni. Megvallom, hogy védvei nagyon felüle- 
tesek levén, bennem is gyanú támadt s miután meg 
is úntam volt már a hosszas vitatkozást, azt mond- 
tam: 

,Ha Fenséged nádori s helytartói jogára hivat- 
kozva, megtagadja a képviselők igazságos kérelmét, 
én is elnöki jogommal fogok élni s még ez órában 
öszvehívom a nemzeti gyűlést és a tárgyat a ház 
elébe terjesztem." 


* Br. Majthényi István ezredes. 

Ez sehogysem volt ínyére a nádornak, s azt 
mondta, hogy holnap teljesíti kérelmünket. De most 
már rajtam volt a sor makacsnak lenni s kértem, 
hogy a parancsolatot még most tétesse föl előttünk, 
hogy biztosan nyugtathassam meg a képviselőket. 
Ő azt válaszolta, hogy ezt Szemere belügyminiszter nél- 
kül nem teheti s hogy abba sok idő telik, míg utána 
küldve eljő s a parancsot fölteszi. Erre azt feleltem, 
hogy mi oly fontos ügyben nem sajnáljuk az időt, s 
szívesen várunk. Igy is lett. Szemere eljött, s a 
Majthényi kineveztetése még azon nap elküldetelt 
Komáromba. E történt szeptember elején 848-ban. 

Ebből az a tanulság, hogy István herceg vagy 
nem épen alaptalanul gyanúsíttatott e tárgyban, vagy 
hogy nem született volt nádornak. Atyjával bizo- 
nyosan én is más hangon beszéltem volna, — vagy 
ő velem, mint a fia. 

A harmadik találkozási esetem volt azon alka- 
lom, midőn az országgyűlés vegyes gyűléséből kül- 
döttséget nevezett ki a Pázmándy vezetése alatt, fel- 
szólítni István herceget, hogy nádori tiszténél fogva 
vegye át a hadvezérséget sazonnal menjen a táborba. 
Nékem ezalatt az elnöki széket kellett volna elfog- 
lalnom, de kedvem jött látni a nádort ezen nevezetes 
órában. Almásynak adva át a helyemet, a küldöttség- 
hez csatlakoztam. Pázmándy röviden és nagyon ha- 
tározottan adta elé a ház kívánságát, mely mint pa- 
rancs hangzott. Én Pázmándy mellett állottam s egy 
lépésnyire előttünk a nádor. Nagyon figyeltem ar- 
cára. Ő könnyelmű mosollyal ajkain hallgatta ezen, 
az országra és reánézve egyiránt válságos üzenetét a 
háznak. Mikor Pázmándy elvégezte szavait, a nádor 
valóságos színészi állást véve, ezen emlékezetes sza- 
vakat mondotta, némelyek szerint igazi lelkesedéssel, . 
szerintem a helyzettel sehogy öszve nem férő üres 
dagállyal: , Én kész vagyok a nemzeti gyűlés kíván- 
ságának engedni s még ezen éjjel elindulok átvenni 
a hadsereg vezérségét s kérem a küldöttséget, bizto- 

sítsa a képviselők házát afelől, hogy ha a szegény ül- 
dözött magyar hazát mindenki megcsalja is, én soha, 
— de soha!“ És e szép szavak után, magát könnye- 
dén meghajtva, megfordult s valóságos tánclépések- 
ben ugrándozva ment a szomszéd szobába. — Én 
bámulva és indignációval néztem utána, hogy mi- 
ként lehet ily komoly pillanatban egy nádor — szelí- 
den szólva — ily gyermekes s főleg oly biztosítás 
után, mint aminőt adott. S alig is ment be az ajtón, 
ezt mondtam Pázmándynak: , Ez az ember vagy bo- 
lond, vagy gazember." — Ő szokása szerint vállat 
vonított s azt felelte: , Lehet mind a kettő is." 

Most azt hiszem, hogy csak gyáva volt. Ő nem 
mert ellenszegülni a képviselőház akaratának, s el- 
ment a táborba, át is vette a vezérséget, de már két 
nap mulva megszökött, mert már akkor nem lévén 
az országgyűlés közelében, nem ettől félt, hanem az 
osztrák kormánytól. 

Most Schaumburgban* él száműzetésben, s ha 
vagy egy magyar meglátogatja, azonnal sírni kezd, 
szüntelenül ismételve, hogy az ő hazája Magyaror- 
szág, s hogy a magyart a világon senki sem szereti 
úgy, mint ő. 

A szeretet igen szép dolog. De ennél többet hasz- 
nált volna a nemzetnek több ész és lelkierő István 
hercegben. 


ISZLAI LAJOS 


Mint gyermeknek a kolozsvári kollégiumban első 
nevelőm néhány évig. Jó, becsületes ember, de gyenge 
volt, kivel nem sokat gondoltam, s következőleg nem 
is sokat tanoltam tőle. Később ügyvéd volt Küküllő 
megyében, ahol mint a megye követe többször öszve- 
jöttem vele. 


e Grófság Felső-Ausztriában a Duna mellett. 

IVÁNKA ZSIGMOND 


Képviselő 848-ban. Kivándorlott, s azután am- 
nesztiát nyert 851 október 7-én. Ivánka nem azért 
ment ki az országból, mintha kompromittálva lett 
volna, hanem azért, hogy szép utazást tehessen má- 
sok költségén. Ő szenvedélyes és nagyon szerencsés 
kártyás volt; most nem tudom az-e? Az országgyű- 
lésnek Debreczenbe léte alatt, hol a kaszinóban és 
Recsky Andrásnál a legnagyobban ment a hazárdjá- 
ték, Ivánka ezen idő alatt többet nyert 30.000 pengő 
forintnál. Külföldön léte alatt is sokat gyüjtött, visz- 
szajövén jószágot vett, s egy gazdag leányt nőül. 
Eszes, jó fiú. 


JÓKAI MÓR 


Forradalom alatt Debreczenben az „Esti Lapok" 
szerkesztője volt, mely lap a „Martius 15-ike" leküz- 
désére alapíttatott a békepárt által, ennek organumul 
szolgálván. — Jókai mint szerkesztő is úgy tűnt fel, 
mint nagyon eszes, humorisztikus, tehetségdús fia- 
tal ember. Most legnépszerűbb s legtalentumosabb, 
s egyszersmind legmunkásabb regényírónk. Irálya 
kissé pongyola, s némely regényén megtetszik, hogy 
nagyon sebessen dolgozik. 


BÁRÓ JÓSIKA MIKLÓS 


Követ a 834-i országgyűlésen Erdélyben, felső- 
házi tag 848-ban Pesten, a Honvédelmi bizottmány 
tagja 849. április 14-ig, s ezután a legfőbb kegyelme- 
zési törvényszék ülnöke. Kivándorlott. Kötélre ítélte- 
tett s neve akasztófára szegeztetett 1851. szeptember 
22-én. A 834-i országgyűlésen a legszélső baloldalon 

ült s egymaga maradt híve Wesselényi Miklósnak, 
mikor lassankint az ellenzék elpártolt tőle. Ezután 
egy idő mulva mint regényíró lépett föl, és sokkal 
nagyobb sükerrel, mint aminőt tehetsége jogosan 
igényelhet. De ha művei meg sem felelnek a regényé- 
szet szabályainak, szép nyelve, kedélyes előadása, s 
főleg erkölcsiséget és szemérmet soha nem sértő jel- 
lemei és irálya, első nyitották meg a magyar delnők 
termeit a honi regényirodalomnak. Jósikát minden- 
esetre úgy lehet tekinteni, mint a magyar regényiro- 
dalom alapítóját, s még eddig mint a legterméke- 
nyebbet is, most is egymást érve Brüsszelben írt s 
Pesten kiadott regényei. 


Jósika Miklós a politikában is következetes volt 
mindig a túlzók között állani. Amily híve volt Wesse- 
lényinek 834-ben, époly híve volt Kossuthnak a for- 
radalom alatt; de hihetőleg akkor is, ekkor pedig bi- 
zonyosan ösztönszerűleg csak, vagy jelleme hajlamá- 
nál fogva inkább, mint alapos dologismeret, észlelés 
és világos elvfelfogás után. Szóval: ő a politikában 
költő volt, de nem szakavatott publicista; a kormány- 
ban párthív, néha a vakságig menő, de nem állam- 
férfi, sőt önálló férfi sem. Ő tárgyat, elvet soha sem 
vitatott, hanem elfogadta azt egy fatalista hitével, 
ha Kossuthtól jött. Hanem szigorúan becsületes em- 
ber, s egyike azon nagyon meggyérült jellemeknek, 
kik hitök és meggyőződésökért, legyen az bár egy- 
szerű tévedés, vagy fanatizmus, meghalni, vagy szen- 
vedni és nélkülözni mindíg készek, s ezért minden 
hibái ellenére, tiszteletet érdemel. 

Erdélvben az ő mellékneve volt: a , jóféle" 
Josika. Azért-e csak, mert jó ember volt? Vagy azért 
is, mert az erdélyiek a többi Josikákot nem tartották 
jó embereknek? Mindkettőért. 


JÓZSEF FŐHERCEG, 
Magyarország nádora. 


Minő ellentét apa és fiú között! 

Szív és ész, akarat és erő a fenntartás és hala- 
dásban az apánál; a fiúban mindebből semmi. Ha 
József nádor él, a 48-i törvényjavaslat nem menyen 
át az országgyűlésen, legalább nem a felső házban s 
megerősítést bizonyosan nem nyer. 

Én József nádort csak egyszer láttam szemközt, 
842-ben, mint tagja az erdélyi országgyűlés küldött- 
ségének, mely a gubernátorrá választott gróf Teleky 
Józsefet ment volt Pestre üdvözölni, azon megbízás- 
sal, hogy az ország nevében a nádort is üdvözölje. 
Az öreg nádor saját nevét viselő József-huszár ezre- 
desi ruhában fogadta a küldöttséget, kérdezve min- 
denikünktől valami érdekest vagy közömböst lati- 
nul vagy németül. 


KAPY ISTVÁN 


Császári főnöke 851—2-ben Zemplén megyének, 
de azután túladott rajta a bécsi kormány mint általa 
is használhatatlanon. Meg is lehet adni néki azon 
igazságot, hogy tökéletes vén bolond. Mikor először 
találkoztam vele, dícsérni kezdte önmagát, hogy ő 
mennyi lélektani tapintattal bír megválasztani embe- 
reit. Meg akartam próbálni, hogy mennyi imperti- 
nenciát bír el egy ilyenfajta bolond, s azt mondtam 
néki, hogy ezen tulajdon tette csak naggyá Nápo- 
ieont is. De nemhogy megharagudott volna, sőt olyan 
kedves embere lettem, hogy azután gyakran meglá- 
togatott, ami nékem annyira alkalmatlan volt, hogy 
végre kénytelen voltam éreztetni ezt vele. Fia, Eduárd 
képviselő volt, s most Pest megye főnöke. Apjának 
méltó fia. 

KAROJÁN DEMETER 


Együtt szolgáltunk a József-huszároknál mint 
hadnagyok. Eszes, humorisztikus, jő pajtás, s nekem 
jó barátom volt. Ezelőtt pár évvel halt meg mint a 
Vilmos-huszárok ezeredesse. Együtt néztük volt meg 
Velenczét. 


KATONA MIKLÓS 


Azt hiszem elég róla annyit mondani, miszerint ő 
a déési hírhedt hadvezér.t Egyébiránt is minden 
tekintetben léha, tudatlan ember, s hogy ő egy önál- 
lólag működő sereg vezényletét elvállalja, ahhoz ép 
annyi merészség kellett, mint lelketlenség. Ő kiván- 
dorlott 849-ben, s neve felakasztatott 852. május 
5-én. 


KAZINCZY ANDRÁS 


A Gábor testvére, vérre, de nem észre. Kazinczy 
András forradalom előtt s annak kezdetén Zemplén 
megye első alispánja volt. Ő, kinek észtehetsége kor- 
látolt, s legkisebb tudományos míveltséggel sem bír; 
ösztöne pedig (mert elvek vitatására, hogy ezek után 
induljon világos felfogással, képtelen) a konzervatí- 
vokhoz vezette, — azon időben fényes hivatalát, 
mely nemcsak tekintéllyel, hanem nagy hatáskör- 
rel is bírt, oly kitűnőleg intelligens és szabadelvű 
megyében, mint Zemplén, csupán rokonságának kö- 
szönhette. Az ellenzék két vezére, Kazinczy Gábor 
testvére, Lónyai Gábor sógora. 

Kazinczy András picinységek miatt aggódó s 
általában természeténél fogva sok félelmet állott ki 


s 1848. nov. 24-én csatát vesztett Urbán tábornok ellen. 


forradalom alatt. De különösen egy esetnél, melyet 
most is oly keserves megindulással beszél el. Slick 
osztrák tábornok, mikor Kassáig nyomult volt előre, 
egy bepecsételt-hivatalos iratot küldött a megyei ha- 
tóságokhoz. Boronkai Bertalan, a megye kormány- 
biztosa, nem levén kedve azt felbontani, elutazott, 
írásban hagyván meg első alispány, Kazinczy András- 
nak, hogy felbontván, intézkedjék, Kazinczy felbon- 
totta s elolvastatta az ellenséges vezér iratát választ- 
mányi gyűlésben, s ad acta tétetett. Ennyiből állott 
az egész. Szemere Bertalan, Felső-Magyarország kor- 
mánybiztosa ezt megtudván, hihetőleg magától Bo- 
ronkaitól, rendeletet küldött, hogy Kazinczy András, 
mint hazaáruló, mert az ellenségtől levelet fogadott 
el, Pestre menjen azonnal magát a kormány előtt 
igazolni. Kazinczy kimondhatatlan félelmek között 
indult útnak; s nevelte ezt Miskolczon Szemerének 
azon dölyfös impertinenciája, hogy Kazinczyt maga 
elé nem bocsátotta. Ő bizonyosnak tartotta kivégez- 
tetését. De mennyire elbámult, midőn a Honvédelmi 
bizottmány ülésébe vezettetvén, Kossuth ahelyett, 
hogy rövid úton a vesztőhelyre küldje, mint régi jó 
ismerősét megölelte s megcsókolta; Nyáry Pál pedig, 
kit ő azelőtt legalább forradalmi tigrisnek gondolt, 
igazat adott néki. Ezen esemény után, melynek ered- 
ménye csak a lett, hogy az alispánságról lemondott, 
nagyon bizalmas négyszem közt, nagy hála- és elis- 
meréssel szól Kossuthról. — Kazinczy András talpig 
becsületes ember passzíve; ő senkinek sem árt, rend- 
kívül szíves, vendégszerető háziúr, de e jó tulajdona 
a majom anyai ösztönéhez hasonlít: szeretete megöli 
gyermekét. Kazinczy András minuciózus, soha egy 
percig nem szünetelő, pedáns szivességével halálra 
gyötri vendégét, annyival inkább, mert társalgását 
véghetetlenül unalmassá teszi bő, üres és gyakran 
ismételt egy tárgy fölötti beszéde. Ezenkívül embe- 
rekrőli nyilatkozataiban félénken óvatos, cirkum- 
spektus, s következőleg ritkán nyílt és őszinte. 


András- és Gábornak van még két fivérōk: Ist- 
ván és János. Az első csinos, eszes ember, de önző, 
pedáns; egykor dandy, most Berettyon elzárkózott 
falusi úrfi, kinek foglalkozása a semmittevés. Ő nem 
szeret senkit, testvéreit sem, csak önmagát, de János 
iránt legalább nagyban mutatja, hogy szereti, mert 
szüksége van reá, henye kényelemben élvén mellette, 
aki mindamellett, hogy kevés ésszel bír nagyon jó 
és igyekező mezei gazda, s szíve jó. András, István 
és János nőtlenek. A két utósó, levén János jó gazda, 
s mindkettő fösvény, szemlátomást vagyonosodik, de 
az András gazdasága rossz lábon áll, noha ő ezt nem 
hiszi, mert a legjobb gazdának tartja magát, pedig 
ezt ellensége sem foghatja reá. 


KAZINCZY EMIL 


A Kazinczy Ferenc fia, úgyszintén az Aradon ki- 
végzett Lajos tábornok, Bálint és Antonin, akik 
élnek, s több nővérei ezeknek. Fiai nem öröklötték 
atyjok eszét, de mind nagyon becsületes emberek. 
Sok rondaság és cinizmussal és különcséggel, főleg 
Emil. Ő a világon senkit és semmit sem szeret, ön- 
magát sem: emberekkel s az egész világgal megelé- 
gedetlen ember. Ő osztrák szolgálatban állott, for- 
radalom után elhagyta a szolgálatot mint nyugal- 
mazott kapitány s a mult évben megint visszalépett. 
A Kazinczy Ferenc testvére, József, a mult évben 
halt meg Regmeczen 84 éves korában. Voltam né- 
hányszor házánál. Ezt nem lehetett tőle megtagadni, 
s vénsége dacára sem maradt el korától s szeretett 
olvasni; de önző ember volt s nem tiszta jellem. 
Testvérét, Ferencet gyűlölte életében, árváinak apai 
birtokát potom áron magához csempészte s testvére 
elleni gyűlölségét egész haláláig megtartotta. Ka- 
zinczy Ferenc Széphalmon van eltemetve, s a nagy 
költő és hazafi sírját emlékoszlop jelöli. József ezen 

birtokot is magához váltotta s testvére sírját serté- 
sekkel hagyta túratni. Az oszlop vaskapcsait ellopták 
s maholnap öszvedűlt volna e szerény emléke a 
nagy férfinak. Hanem fiai, Bálint és Antonin kivált- 
ván az elzálogosított birtokot, remélni kell, hogy 
megóvják atyjok emlékét a pusztulástól. 


KAZINCZY GÁBOR 


Képviselő s a ház egyik jegyzője 848-ban; am- 
nesztiát kapott 850. júliusban. 

Minden megyei tekintélvek között, talán az egész 
országban, senki sem bírt oly osztatlan s nagyobb 
népszerűséggel, mint Kazinczy Gábor Zemplén me- 
gyében a forradalom előtt. Ő, ha lehet e kifejezést 
használni, a megyei népszerűség költészete volt, — 
bálvány, melyet a megye maga emelt önhiúságának, 
hogy körüle gyülekezve a megye köztermében s a 
magán-körökben, önmagát bámulja és szeresse saját 
művében, — hogy később imádóinak serege tévedve 
az idők viharai között százados hitével, zavarba jőve 
elvei- és meggyőződésével, nem bírván magát delej- 
tűzni az új láthatáron, öszvezúzza tulajdon bálvá- 
nyát, mert nem hitt benne, nem remélt tőle, nem me- 
legült keble látásán. S nem vette észre, hogy az új ég 
alatt, saját kebeléből halt volt már ki a hít, remény 
és szeretet, ezen dajka-teje és napmelege minden 
igazi népszerűségnek, minden nagyra törekvésnek. 
Igen, Zemplén megye öszvezúzta saját bálványát 
Kazinczy Gáborban, s most semmiben sem hisz, sem- 
mit sem tisztel, semmit sem szeret, csak remél, de 
nem személy-, hanem időtől, anélkül, hogy tudná mit. 
E rendkívüli fordulata a léleknek az idők rendkívüli 
változásából foly, s ezen állapot az, melyben az em- 
berek legnagyobb része nem indokol, nem okoskodik, 
hanem magasztal vagy pálcát tör kedélye hullámzása 
szerint, vakon. 

Igy van most Zemplénmegye is Kazinczy Gábor 
irányában. Mert ha kérdeznéd: az ige változott-e 
meg, vagy a test? — nem tudnának felelni. Minden 
élesen körvonalazott s határozott jellegű időnek meg- 
vannak saját elvei, saját hite, iránya és célja. Külön- 
bözők egymástól. Az emberek elve, hite, iránya és 
célja más volt forradalom előtt, mint alatt, s nap- 
jainkban különbözők mindkettőtől, — mert mind- 
három időszak egymástól egészen eltérő, sőt élesen 
ellentételezett jellemmel bír. És ebben fekszik az em- 
bereknek, s magukon kívül keresett, pedig a megvál- 
tozott időből beléjök átszivárgott tévedésők, misze- 
rint fel nem fogva a haladó idő logikáját, — mely 
szüntelenül épít, hogy ronthasson, s ront, hogy épít- 
hessen, ezen eljárásban titokszerű, de végcéljában 
felfogható művészetet akarják személyhez kötni, s 
ettől tenni függővé azt, ami megköthetetlen, azt, ami 
független, mert isteni akarat kijelentése. — Igy van- 
nak azok is, kik most elítélték Kazinczy Gábort: 
időhöz akarnák személyét kötni, nem köthetvén meg 
a multat, bárki személyéhez sem. S mert egyik kor- 
szakot sem fogták föl helyesen, most haragusznak 
Kazinczyra, hogy ő mind a hármat megértette. Ők 
a forradalom előtti időben nem láttak egyebet egy 
gondtalan élet örökké tartó örömeinél, s pedig már 
a változandó idő torony-felhői voltak a tiszta égen, 
napsugaros arany szegéllyel, keblében a dúló vihar- 
ral, mely csak egy kis nyugatéjszaki szélt várt, hogy 
kitörjön. Méhökben hordozták ezt a szabadalmak, 
szabadság, a megyei, kiváltságosan zománcolt jog- 
előny, a municipiális általános jogélvezet helyett. A 
forradalom alatt pedig úgy voltak, mint az, aki gyer- 
tyát tart sötétben maga előtt, vagy talán más előtt: 
épen a világosság közelsége miatt nem lát semmit. A 
nagy világosság vakít. S a gyertyával orruk előtt, esz- 
méletlenül rohantak a sötétben. Most pedig hasonlí- 
tanak, kissé legalább, azon hülyéhez, ki merőn néz, 
de nem lát, mert rögeszméje van, mely csak egy pon- 

tot mutat, hogy ez egy körülfonjon multat és jövőt. 
Reánézve nincs jelen, s haragszik csendesen, vagy. 
dühbe jő, hogy az emberek őtet nem értik, mert hi- 
szen ő érti önmagát. Pedig aki önmagát érti, azt má- 
sok is értik. A Kazinczy Gábor szigorú bírái sem ér- 
tik önmagukat, mert nem értették a multat oly ke- 
véssé, mint a jelent, s most haragusznak vagy dühö- 
sek ellene, mert Kazinczy megértette legalább kettő- 
jét a különböző időszakoknak. Nem állítom, hogv a 
forradalom előtti korban felfogta volna ő sem a je- 
lentkezett nagy változást, bárminő alakban is. S 
noha a parliamentalis eszmék megpendítése a sajtó út- 
ján, s a centrálizáció és megyei rendszer fölötti vitá- 
zás már előjelei lehettek, ha nem is annak, aminek 
történni, de annak, aminek változnia kell előbb-utóbb, 
mégsem hiszem, hogy volna talán valaki a két ma- 
gyar hazában, ki a mult egész épületének öszveomlá- 
sát csak sejtette is volna, s nem sejtve ezt, természe- 
tesen azt sem sejthette, hogy a romból mi épülhet. — 
De Kazinczy Gábor abban különbözik biráitól, hogy 
ö már akkor megértette az idő szavát, mikor a 48-i 
alkotmány hasonlólag száraz, rekkenő. s napsugaras 
egén egy véletlenül megzendült dördüléshez, melyet 
senki sem veszen számba, közelgő vihart jósolt. Ő 
látta szellemében a jelentkező zivatart, s elrémült lel- 
kében, mint honpolgár és egyénileg egyaránt. 

Az emberek nagy hibája mások megítélésében 
részint abban áll, hogy saját invidualitásukat, szellemi 
és testi szervöket vetik mint mérvet másokra, részint 
abban, hogy mindíg külesemények általánosságából 
ítélnek mindenki fölött egyenlően, mitsem figyelve a 
lélektanra, hogy szabályai szerint mérlegelve az esemé- 
nyek különböző hatását, különböző szervezetű egyéni- 
ségekre e szerint, s a lélek működésének ebből fejlő- 
dött processzusából merítnék a cselekvés világos indo- 
kait és védveit, fölismerve magát az organismus logi- 
káját az emberben, mely erőszakolást nem tűr. Ha az 
orvos, mitsem figyelve testalakat és lélekállapotra bete- 

geinél, ugyanazon betegségben mindeniknél épen 
egyenlő szert és adagot használna, nem azt tanusítná, 
hogy értelmes orvos; valamint a bíró sem azt, hogy 
bölcs és igazságos, ha körölményeket és egyéni hely- 
zetet nem tekintve, ugyanazon bűntényt minden vád- 
lottban a szigor egyenlő mértékével sujtaná. 

A Kazinczy Gábor ingerlékeny idegzetű s gyönge 
teste normális idők zajtalanságára van alkotva; lelké- 
nek rendeltetése: tanulás, fürkészet a tudomány aknái- 
ban; szelleme, mert fényes, szereti fényt árasztani. 
Ezért volt ő oly igen maga helyén s elemében a forra- 
dalom előtti időben, mely csak hullámzott, de nem 
viharzott, mely a tudományos észlelésnek helyet adott, 
mely fényt követelt és kölcsönözött is. — En tanúja 
voltam egy utazásunk alatt, hogy dörgés és villámlás 
mily rendkívüli hatással bírnak idegeire, melyek min- 
den csattanás-, minden villámlásra önkénytelenül 
megrezzentek. Én ezt nem tartom félénkségnek, ha- 
nem a test túlérzékenységének, mely többnyire a neme- 
sebb organizmus tulajdona. Mennyivel megrázóbban 
kellett hatnia egy forradalom zivatarának testi és lelki 
életére, mely kiforgatva egyéniségét hozzáforrott szo- 
kások-, kör- és működésből, az erőszakos elszakítás- 
nak nem lehetett fájdalmasnak nem lenni. S a nem- 
zetet megragadott láznak annyival erősebben kellett 
hatni erkölcsileg is lelkére, mert világos szelleme fel- 
fogta az események horderejét, ő látta a sötét jövőt, 
ha nem is mélyedéseiben, hanem domboraiban. Nem- 
csak az ember rettent meg tehát benne a forradalom- 
tól, melyre nem volt születve, nevelve, fogalma-, esz- 
méi-, vágyaiban előkészítve, hanem a honpolgár főleg, 
ki felfogta a vészt, mely hazáját fenyegeti. Hogy nála 
ezen forradalmi undor nem félelem szüleménye volt, 
bebizonyította, mert ő forradalom közepette maga a 
forradalom ellen lépett sorompóba. S ehhez valóban 
több erő és bátorság kellett, mint könnyelműleg, szá- 
mítás nélkül, talán soknál csak számításból, vagy félve 
a tömegtől, haladni nem látott cél felé gépileg magával 

a sodró tömeggel. A már más kérdés, hogy okosság 
volt-e egyéni szempontbul véve? Mert ár ellen úszott, 
de bátorság volt, mert ha a forradalom még tovább 
tart, vagy győz, az ár őtet bizonyosan elsodorja. Ő ezt 
tudta és nem hátrált. E nem félénkség. De nemcsak 
azért undorodolt a forradalomtól, mert eredményre 
nem vezetőnek, sőt veszélyesnek látta a nemzetre, ha- 
nem mert képtelennek tartotta a vezetőt öncsinálta 
hivatására, s mert utálattal s rettegve a haza jövőjéért, 
ha csakugyan győzünk, látott oly embereket a vezető 
oldala mellett hatalompolcon állani, kikben maga a 
nemzet homályosodott el, s kik inkább váltak volna 
díszére a rablók és gyilkosok koszorújának, mintsem 
hivatva államügyek vezetésére. Bizalom és hit nélkül 
nem lehet becsületes, eszes cmbernek forradalmi térre 
lépni, vagy azon haladni tovább, ha az első lépésre 
a viszonyok hatalma, vagy becsület-fogalom reá is 
kényszerítik. Kazinczyban és sokunkban a bizalmat 
Kossuth iránt, következőleg a helyzetnél fogva a forra- 
dalmi eredmény iránt kioltotta maga Kossuth, hitün- 
ket pedig megölte környezete, — egynél korábban, 
másnál később. 

De lássuk egyenkint azon vádakat, melyekkel 
Kazinczy Gábort terhelik azok, akik maguk is vagy 
tévedtek csak, vagy hibát és bűnt követtek el, vagy 
épen semmit sem tettek annak idejében. Legtöbben 
kettős következetlenséggel vádolják. Kossuth iránti és 
politikai elv-következetlenséggel. — Én megfordítom 
e vádat s azt mondom, hogy épen Kazinczy volt kö- 
vetkezetes politikai elveihez, s nem vádlói. Mert a 
kérdés csak az, hogy minő elvek jöhetnek kérdés alá? 
Felelet: csak forradalom előtti elvek. Kazinczy épen 
azért nem volt forradalmi ember, mert azelőtti elveihez 
ragaszkodott, következőleg nem lehet vádolni követ- 
kezetlenséggel, hanem (ha csakugyan vádolni kell) 
inkább elv-makacssággal. Ama hibával (ha t. i. van 
a politikában politikai következetesség), csak akkor 
lehetne vádolni, ha kezdetben felkarolja a forradal- 

mat, s azután elhagyja azt. Noha én még ezt sem tar- 
tánám következetlenségnek, hanem okosságnak, becsü- 
letnek, mihelyt a helyzet fölismeréséből folyó benső 
meggyőződésből ered. — De Kazinczy forrradalmi 
téren egy pillanatig sem állott, legalább országgyűlés 
alatt Pesten bizonyára nem, Debreczenben pedig épen 
ellene küzdött. A második kérdés volna tehát: Hol 
kezdődik a forradalom? Az én meggyőződésem szerint 
a békésnek látszó forradalom, melyet mindnyájan 
örömittasan üdvözöltünk, még Szechényit sem véve 
egészen ki, mert miniszterséget vállalt, s ezáltal mint- 
egy evictiot a történtekért; a pozsonyi országgyűlésből 
jött ki. Kazinczy nem levén jelen, nem lehetett részes. 
Ezután a nemzeti gyűlés egybejöveteléig lefolyt idő 
az öröm és remény s bizaiom poézisának volt rövid 
aranykora két országszerte. Ekkor forradalman még 
talán Kossuth maga sem törte fejét. Maga a nyilvános 
forradalom, habár megtartotta is még egy ideig a tör- 
vényszerűség átlátszó leplét, a miniszterium lelépésé- 
vel s azon esti zivataros ülésen kezdődik, melyben 
Kossuth ellökte maga alól a király-adta miniszteri 
széket, reáülve arra megint saját hatalmából. Ka- 
zinczynak sem barátja, sem ellensége nem mond- 
hatja, hogy osztotta volna a Kossuth ilyetén föllépé- 
sét s a forradalomnak már nyilvánuló jelenségeit, 
még kevésbbé magát a forradalmat. Miben áll tehát 
politikai következetlensége? Azért vádolják-e inga- 
tagsággal, mert megtartotta régi elveit, s nem fogadta 
el az újakat? Abban keresik-e a hazafiságtalanságot 
nála, hogy veszélyeztetve látván nemzetét a forrada- 
lom útján, attól visszatartóztatni akarta? Becsületét 
akarják-e gyanúsítani azzal, mert meggyőződése el- 
len sem önzés, sem félelemből le nem lépett azon út- 
ról, melyen a nemzeti gyűlésnek megmaradni egye- 
dül üdvösnek tartotta? — Hibások voltak-e a giron- 
diak, hogy Franciaországot megmenteni akarván a 
rémuralomtól, ellenszegültek a forradalom rombolá- 
sának? Azért-e hibások Magyarország legvilágosabb 

fejű s legtisztább jellemű férfiai, Szechényi, Batthyányi, 
Deák, Eötvös, mert világosan láttak? Vagy azért, 
mert látva, hitök és elvök ellen, nem szegődtek a for- 
radalomhoz? Ők hibások, de azért, mert föl nem 
használták egész erővel minden tehetségőket meg- 
gátlására. E tekintetben Kazinczy Gábor gáncstala- 
nabbul áll, mint Deák és Eötvös, mert képviselői ál- 
lását megtartva, teljesítette kötelességét: küzdeni 
mindvégig meggyőződése mellett azon célért, melyet 
üdvösnek hitt és vallott kezdet óta. Ő tehát legkisebb 
politikai következetlenséget sem követett el. Ami 
Kossuth iránti következetlenségét illeti, ez azért nem 
érdemel cáfolást, mert természetes. Nem Kazinczy 
lett hűtlen Kossuthoz, hanem Kossuth lett hűtlen 
azon politikához, elvekhez és pályához, melyeket 
közösen vallottak azelőtt. Valamirevaló ember politi- 
kai, sőt semmiféle elveinek sem szabad személytől 
függni, ahhoz tapadni, avval változni. A személy 
csak képviselője az elvnek, s az emberek a képviselő- 
ben az elvhez s nem a személyhez csatlakoznak. 
Forradalom előtt mindketten, Kossuth és Kazinczy, 
a békés reform elveit vallották. Kossuth ezen elveket 
forradalmiakkal cserélte föl; Kazinczy megmaradt 
régi hitében, hogy a nemzet csak a megkezdett úton 
boldogulkat, következőleg nem követhetvén Kossuthot 
az új teren, mint nem képviselőjét többé addig közös 
elvöknek, igen természetes, hogy két úton kellett 
ezután haladniok: Kossuth egy újan, Kazinczy a ré- 
gin. Ki vált el a másiktól? Ha van itt következetlen- 
ség személy iránt, ki lett a másikhoz következetlen? 
Inkább lehetne mondani, hogy Kossuth, de én egyik- 
ről sem tartom, épen azért, mert mindkettő elvet kö- 
vetett s nem személyt. 

A harmadik vád Kazinczy Gábor ellen az, hogy 
a forradalmat ereje kifejlésében gátolta, pártot ala- 
kítván a nemzeti gyűlés kebelében, s ezen meghason- 
lás által gyengítette az ügyet. E vád — bók és dicsé- 
ret. Bók, amennyiben több tehetséget, erőt és tekin- 

télyt tulajdonít Kazinczynak, mint (Deákot és 
Batthyányit Görgeyvel egyesülten kivéve) néki jogo- 
san tulajdonítni lehet, vagy bárkinek másnak. S di- 
cséret, amennyiben e vád elismeri, hogy Kazinczy 
legalább megkísérlette hangot és lelket adni a kép- 
viselők nagy többsége meggyőződésének és óhajtá- 
sának, nem lehetvén már győzni sehogy, a nemzet- 
hez illő és hasznos békekötéssel végezni a harcot s 
nem fegyveres meghódításával a hazának az ellenség 
által s nem a nemzet föltétlen önmegadásával. Én 
a hibát nem abban látom, hogy az ú. n. békepárt ala- 
kíttatott, bárki által, hanem abban, hogy későn s nem 
kezdetben alakult, organumával az „Esti Lapok"-kal 
együtt. Mert mikor ezen párt létrejött, akkor már 
az ügy gyengítette volt el önmagát. In azt hiszem, 
minden legkisebb részrehajlás nélkül állíthatom, 
hogy a felhozott három vád egyike sem bír megáll- 
ható alappal. Kazinczy Gábor politikai következet- 
lenséget, hazafiságtalanságot nem követett el. Egyéb- 
iránt semmiféle vádnál sem annak tartalma a fő do- 
log, hanem a vádló egyénisége és a körölmények. Ha 
engem például Deák Ferenc vádolna valamivel, bár- 
mily ártatlannak tudnám is magamot, megütődném, 
s keresném magamban, hogy vajon nincsen-e igaza. 
De ha Abonyi István vagy Kállay Ödön vádolnának 
bármi nagy bünnel, aggodalmat nem okozna. A Ka- 
zinczy Gábor fővádlói e megyében, mint bírák bárki 
fölött, politikai tekintetben tökéletes nullák; a poli- 
tikai ismeretek tárában még egyik sem haladt közö- 
lök a B-ig. Ezek között a kolomposok Cselei János, 
kit már ismerünk, Mezősi László és Szemere Miklós, 
kikről ezután lesz szó. De tekintetbe veéndők min- 
den politikai vádnál különösen a körölmények, az 
idő is. Minden szerencsétlenül végződött forradalom- 
nak sok utófájdalmai között legbujábban tenyésző 
burjánya a rekriminációk, a vádaskodás, a gyanú- 
sítás. Mindenki kárhoztat mást, azon dőre hitben, 
hogy csak őtet nem lehet kárhoztatni, mindenki más- 

ban keresi a hibát, hogy ő ne látszassék hibásnak. 
Alig van ember, kit napjainkban többen-kevesebben, 
kisebb-nagyobb hiba- vagy bűnnel ne vádolnának. 
De ép azért veszti el a vádak legnagyobb része min- 
den erejét, mert mindenkire kiterjed. Menthető 
egyébiránt annyiban, hogy nem annyira, vagy épen rit- 
kán ered, rosszaságból, mint inkább kifolyása a köz- 
veszteség és szenvedés okozta keserűségnek, mely a 
kedélyeket ingerlékennyé és komorrá teszi, s köny- 
nyen igazságtalanságra vezet. De ha vannak, kik a Ka- 
zinczy Gábor politikai életét kárhoztatják és gya- 
núsítják, vannak mások, erkölcsi és értelmi súllyal 
bírók, kik e tekintetben is teljes méltánylat- és igaz- 
sággal ítélik meg. 

Kazinczy Gábor a forradalom kezdetén, míg a 
miniszterium állott, szigorúan és határozottan a mi- 
niszteriumot támogatta. Ennek lelépte után, meny- 
nyire a helyzet engedte, ellenzékben állott az új kor- 
mánnyal, melynek programja az Ő elveitől egészen 
eltért, s ezen álláspontját következetesen meg is tar- 
totta mindvégig. Debreczenben ő és Kovács Lajos 
alakították a békepártot, melynek célja volt szerve- 
zett ellenzéket képezni a Kossuth politikája ellen, s 
előkészítni egy becsületes béke útját. Evégre alapí- 
tották a Jókai Mór szerkesztősége alatt az , Esti La- 
pok"-at, s evégett rendeztettek mindennapi estvélyek 
a Kazinczy Gábor szállásán. De a vállalat nagyobb 
volt a vállalkozók erejénél. A Kossuth tekintélye 
sokkal külterjesebb s a képviselők háza sokkal dez- 
organizáltabb, mintsem magában a házban lehetett 
volna boldogulni ellene. Erről nemsokára meggyő- 
ződtek Kazinczy és Kovács is, s ezért nem levén más 
út és választás, akartak szövetkezni Görgeyvel. A 
terv jó és biztos volt, de megtörött, miként már 
mondtam fennebb, a Görgey politikai poltronságán, 
vagy árulási szándokán. 

Kazinczy forradalom után mintegy két évig Pes- 
ten lakott s most Borsod megyében Bánfalván a leg- 

nagyobb visszavonultságban él, historiai tanulmá- 
nyainak, aknázva és rendezve az adatokat, bámula- 
tos szorgalom és fáradhatatlan munkássággal. Mint 
szónokot, Kossuthon kívül, senki sem mulja felül, 
sőt organuma hangzatosabb s változatosabb amazé- 
nál. Beszédei telvék költői képekkel és megragadó- 
lag művészi szépségekkel, mint visszasugárzásaival 
fényes, eleven, gazdag szellemének. Emlékező tehet- 
sége bámulatosan erős. De amily világos és könnyen 
folyó szónoklata, mint tiszta csermely a rét virány- 
ölében, oly túlrakott, szó- és eszme-bőségben túlhal- 
mazott s fárasztó épen szépsége miatt irálya. Őtet 
az írásban gazdagsága teszi érthetetlenné, néhol sze- 
génnyé. Ő az egészet, amit ír, s ennek utósó izmát, 
sőt betűjét is tökéletessé akarja tenni. De ép ezen 
túllelkiismeretes törekvés nehezíti neki magának 
eredetit dolgozni, s az olvasónak azt élvézni. Ha Ka- 
zinczy Gábor kevesebb szigorral járna el, többet és 
élvezetesbet teremtene. Ezért mondta róla id. Beth- 
len János azon elmés, de szigorú ítéletet, hogy Ka- 
zinczy Gábor azon fához hasonlít, mely szépen és 
mindíg virágzik, de gyümölcsöt sohasem hoz. — § 
pedig nyelvünknek gazdagságát s annak kezelését 
senki sem bírja oly nagy mértékben, mint ő. Hanem 
fordításai, ahol szelleme saját erejében túl nem 
áradhat, mert kötve adott tárgy és eszmék által, re- 
mekek. Göthe Tasso-jának fordítása gyönyörű, való- 
ságos művészi. Noha egy jó idegen munkának sike- 
rült hű fordítása mindíg fölér egy jó eredetivel, a 
Kazinczy Gábor hivatása mégsem a fordítás. Az na- 
gyobb ennél. Az ő hivatása: történelmi buvárkodás, 
hogy felhalmozva az adatokat, majd később, midőn 
gazdag szelleme kiforrta magát, mint nemes bor, 
megtartva erejét, zamatját és illatát, megírja ne csak 
higgadt elmével, hanem komoly irállyal is azon 
korszak történetét, melyet tanolmányoz és ez a 17— 
18. századok historiája, főtekintettel Erdélyre. 
Kazinczy Gábor a legkellemesebb s legszellem- 

dúsabb társalgó, kit valaha ismertem, s elannyira 
vonzó, miszerint hiszem, hogy halálos ellenségét is 
képes volna lebűvölni legalább azon időre, míg 
szemközt áll vele, ha kedélye derült, de szeszélyes 
levén, néha legjobb barátját is elidegeníti magától. 
És a varázst társalgásában egyaránt bírja és tudja 
használni férfiak és nők, öregek és fiatalok, tudósok 
és élvencek irányában. 

Ő most 36 éves. Magas, szikár termetű, haja, 
mely már gyérülni és szűrkülni kezdett, fekete, ru- 
ganyosan göndör, szabályosan metszett, nagy szeme 
tele lélekkel, széles homlokán mély értelmiség ül, 
orra széles és vastag, ajkai érzékiségre mutatnak, 
termete az asztal melletti sok ülésben meggörbült. 
Ő 19 éves korában házasodott, s vette nőül Fájy 
Emmát, mint mondotta tréfálva, csak azért, mert 
nejének a világon legszebb lába volt. Nemsokáig 
maradtak együtt, s már régóta külön élnek. Ka- 
zinczy Gábort csak aránylag bár, hozza hasonló szel- 
lemes és eszes nő bírja lebilincselni s megtartani. 
Neje, mint mondják, épen nem volt eszes. Van egy 
fia tőle, Artúr; már 15 éves. Jó, csinos fiú, de talán 
itt bebizonyul az, amit szegény Vajy Károly mon- 
dolt a Kazinczy családról, hogy egy nem sok eszű 
Kazinczynak a fia nagyon eszes, ennek a fia már 
nem az. Igy változik apa- és fiúnál az észtehetség. 

Többször kerestem már föl Kazinczy Gábort 
Bánfalván, egyszer két hetet mulattam nála, egy kis 
kirándulást téve együtt Diósgyőr paradicsomi vől- 
gyébe s felséges tavához. Ha egészségem engedi, 
Gábor-napját ez idén is nála akarom tölteni. Tavaly 
e napra Toldy Ferenc is lejött volt Pestről. 


KÁLLAY ÖDÖN 


Képviselő 848-ban; kötélre ítéltetett s amnesz- 
tiáltatott 850. július 5-én. 

Kállay Ödön méltó része azon szemétdombnak, 
melyet a forradalmi áradat, különválasztva a neme- 
sebb elemektől, felhalmozott, hogy a nemzet ismerni 
tanolja bitang magzatait is, kiket a hullámok ily 
vihar nélkül sohasem hoznának ennyire kiismerhető- 
leg felszínre. — Ő a Madarászok uszályvivője volt s 
ezen a csatornán megnyerte Komárom várának föl- 
szerelését 30.000 ember számára három évre. A be- 
jelentett felszerelés után a Honvédelmi bizottmány 
minden élelmiszerből mintát kívánt, s ez be is kül- 
detett általa. Könnyen gondolható, hogy nem a rosz- 
szából küldött, s mégis a lisztet például egyikünk 
sem ismertük meg, hogy a mi, olyan valami volt, 
mintha hamú-, fűrészpor- és homok-keverék volt 
volna. Szalonna, zsír, túró, bor haszonvehetetlenek 
voltak. A kormány egy rendeletében számadásra 
vonta Kállayt, s a vár újból fölszerelését másnak 
adta. Kossuth a Honvédelmi bizottmány ülése alatt 
beleegyezett, s titkon, önhatalmából újból megbízta 
Kállayt, hogy másodszor is ugyanannyi ember szá- 
mára és annyi időre szerezze be az élelmiszereket, s 
ő másodszor is úgy járt el, hogy a várőrségnek 849- 
ben 2 holnap mulva már reguirálni kellett élelmisze- 
rét. El lehet gondolni, hogy e két fölszerelés mennyi 
pénzébe került az államnak, s hogy Kállaynak mil- 
liomokat kellett lopnia. De a kevés észről ismeretes 
Kállay-családban ez egynek levén esze gonoszságra, 
most elvonulva él Nyiregyháza környékén egy erdő- 
pusztán, s nem láttatja gazdagságát. De én abban a 
gyanúban vagyok, hogy Kállay Ödön a Gráfil testvé- 
rekkel áll titkon társaságban, kik Kállay Gusztávtól 
851-ben bérbe vevén az eszlári pusztát, mintegy 5000 
holdat, eztet ők, kik magok szegény emberek, oly 
nagyszerűleg szerelték föl egy év alatt mindenféle 
gazdasági épületekkel, nagy úri lakházzal, marhák-, 
gépek- és gőzmalommal, hogy ezen fölszerelés több 
százezerbe került. Én azt hiszem, hogy Kállay Ödön 
pénzén. — De ő nemcsak nyomorult jellem, ki képes 

volt a szegény hazát legveszélyesebb helyzetében így 
meglopni s ezáltal az ellenségnek is kezére dolgozni; 
hanem gyáva is. Egyszer Debreczenben többek kö- 
zött nagyon dühöngött egy beszédében s minden em- 
bert fel akart akasztatni. Midőn elvégezte hozza 
mentem s csak annyit mondtam néki: , Magadra 
vigyázz, s meg ne felejtkezz Komáromról!“ — Még 
aznap elment Debreczenből, sokáig vissza nem jött, 
s többet nem szónokolt. Kézzelfogható jelét adta 
gyávaságának más alkalommal. Azon nap, melyen 
fölmentetett, találkoznak vele Pesten az utcán Szu- 
nyogh Rudolf és Kovács Gusztáv, a Lajos testvére. 
Kállay és Kovács nem ismerték egymást. Megállnak, 
s Szunyogh azt mondja Kállaynak: , Ezt te sem hit- 
ted volna, hogy ily könnyen megszabadulj." — Erre 
Kovács mondja: „Én nagyon örvendek, hogy ma 
több becsületes ember fölmentetett, de a kár, hogy 
Haynau azt a gaz, zsivány Kállay Ödönt fel nem 
akaszttatta; mert hiszen azt már a magyar kormány- 


nak kellett volna főbelövetni." — Erre Szunyogh, 
egész naiv, azt mondja: , Ti talán nem ismerítek egy- 
mást? Kovács Gusztáv — Kállay Ödön." — És ez a 


gyáva teremtés ahelyett, hogy elégtételt vegyen, azt 
mondja: , Bocsássatok meg, de sietős dolgom van." — 
Sietve tovább ment. 


GRÓF KÁLNOKY DÉNES 


Elein az ellenzékhez tartozott, később, talán szá- 
mot vetvén elvei s a Josikáék rokonsága között, 
súlyosabbnak találta a mérlegen ezt, s kormánypárt- 
hoz szegődött. Josika Samu illőleg is jutalmazta, 
mert 847-ben kinevezte Felső-Fehér megye admi- 
nisztrátorának. Jelen voltam ifj. Bethlen János- és 
Horváth Jánossal azon közgyűlésen, melyen elnöki 
székét el kellett foglalnia. Igyekeztünk azt oly me- 
leggé tenni, mint tőlünk telt. — Most, mint a könyv- 

hírdetésekből látom, valami úti leírást adott ki, e 
sztereotip nemét az olcsó írói dicsőségnek. De még- 
sem tudom, melyik volt nagyobb bátorság tőle, ad- 
minisztrátorságot vállalni-e, vagy könyvet írni? 
Egyébiránt nem lehet mondani, hogy együgyű, s be- 
csület dolgában nagyon férfias. Volt egy párbaja 
Weér Imrével, ki később megőrült. Mindkettő olyan 
dühbe jött, hogy már több sebből vérzettek, alig tud- 
ták tartani a kardot elgyengülés miatt s a segédek 
mégis csak kardjaikkal birták őket elválasztani. 


GRÓF KÁROLYI EDUÁRD 


Istvánnak nem méltó fia. Önző, fukar ember. A 
forradalom alatt alezeredes volt; a kormánytól ki- 
csalt néhány százezer forintot, hogy csapatot állít, 
melynek Erdélybe kellett volna menni, de semmit 
sem állított s a pénzről sem számolt soha. 


GRÓF KÁROLYI GYÖRGY 


Forradalom alatt passzív viselte magát, egészen 
849 júniusig, midőn azt vélve, hogy a magyar végle- 
gesen győzött és ő bátran eléléphet, a Kossuth bevo- 
nulásakor Pestre a maga négyfogatú kocsiját küldte 
elébe, s ő pedig mellette lovagolt. Ezért aztán pár hő- 
napot fogva ült, s fizetett az osztráknak 150.000 
pengő forint büntetést. 

Haynau az ő házába volt beszállásolva s mikor 
kiköltözött, azt kérdeztette Károlyitól, hogy mit kíván 
szállásbért? Károlyi azt felelte, hogy miután ő az 
Újépületben egy szobától 150.000 pengőt fizetett, 
Haynau is ebben az arányban fizesse meg az ő har- 
minc szobájától a hathónapi szállás-bért. Haynau azt 
kissé sokalván, könnyebbnek találta semmit sem 
fizetni. 

GRÓF KÁROLYI ISTVÁN 


Alapítója és ezeredesse a Károlyi-huszároknak 
forradalom alatt, azután elítéltetett s pár évig fogva 
volt. Derék magyar ember, jó hazafi, neve mindenütt 
legelől áll, ahol valaki szükségén segíteni kell, vagy 
valamely közhasznú intézet pártolást igényel. Minden 
hibája talán csak az, hogy túlbuzgó pápista, de benne 
a hiba is erénnyé válik. Például az idén végezte be 
azon nagyszerű templomot Folton, melyet azelőtt tíz 
évvel kezdett, s mint elnöke az olcsó könyveket ter- 
jesztő katolikus társulatnak, a nép miíivelésére s a 
nemzetiség érdekében nagy érdemeket szerez ma- 
gának. 


KELEMEN BÉNIÁM 


Br. Wesselényi Miklós barátja és jószágigazga- 
tója életében, most árváinak egyik gyámnoka s bir- 
tokuk gondnoka. Derék, becsületes ember, kitűnőleg 
jó mezei gazda, ki az okszerű gazdászatot elméleti- 
leg és gyakorlatilag érti tökéletesen. A zsibói urada- 
lom rendezése s virágzása, valamint a ménes nagy 
híre is, az ő műve és érdeme, Wesselényi legszebb 
férfi korából 10 évet levén kívül hazáján mint fogoly, 
mint száműzött s mint beteg Gráfenbergben. — For- 
radalom után Kelemen is be volt zárva nehány hó- 
napig, még pedig miattam, hogy 849, augusztus 13-án 
éjjel nála háltam s másnap is ott mulattam Szucsá- 
gon; s ezt Urbán osztrák tábornok megtudva, hogy 
egy menekültnek szállást adott, elzáratta. 


KELEMEN PÁL 


Udvarhelyszéki, etédi szabad székely. Szabad 
székelység alatt az egyetemesen nemes székely nem- 
zet azon osztálya értetik, melyet Mária Terézia tör- 

vény ellenére adó alá vont, holott azelőtt minden 
székely, lett légyen gróf, vagy járt legyen bocskor- 
ban tökéletesen egyenlő volt jogok-, javadalmak- és 
terhekben. Különböztetésül az adózó nemes székely- 
től az adó alá nem esett nemes székely primornak 
neveztetett; egyébiránt a szabad székely a közterhek 
hordozásán kívül, minden politikai jogot és kivált- 
ságot megtartva, azután is egyenlőleg gyakorolta a 
primorokkal. Kelemen Pál töredékeny testű, sánta 
kis ember. Gyermekkorában nem sokkal tanolt töb- 
bet írás és olvasásnál, de fölserdülvén éles, rabu- 
lisztikus esze csakhamar felfogván a helyzet gya- 
korlati oldalát s a hasznot, melyet ebből húzhat, el- 
kezdett vaktában olvasgatni mindent, s e sok minden 
között a törvénykönyvet, különös tekintettel a sza- 
bad székelyek jogai- és szabadalmaira, s nemsokára 
nagy befolyást szerzett magának a szabad székelység 
között, annyival nagyobbat, mert a szabad székely az 
adónak reáerőszakolása után csak osztályrokonai- 
ban bízott, de ritka primorban. Etéd, Kismödtől, 
ahol én laktam, 1⁄4 órányira nagy, csinos, vagyonos, 
s tisztán szabad székelyekből álló helység volt, most 
mezőváros. Az egész környéknek Etéd adta a tónust, 
s Etédnek Kelemen Pál, akit megnyerni sokkal köny- 
nyebb volt, mint megtartani, levén hiú, cselszövé- 
nyes és önző ember. S pedig Kelemen Pál oly ható- 
ságban, melyben a szózatolók száma legalább tizen- 
ötezer szabad székelyből állott, ezekrei nagy befo- 
lyásánál fogva, nevezetes egyéniség volt, és ő nem 
csak korteskedni tudott kint, hanem a közgyűlése- 
ken szónokolt is és jól. De mégis, noha sokszor ki 
akart törni a hámból. hű maradt hozzám s általam 
az ellenzék ügyéhez mindvégig. Legnagyobb gyön- 
géje volt az úrhatás. Ő szegény ember, hanem kér- 
vények, kötlevelek s más okmányok írása, tanács- 
adásai, s mint hites táblabírónak némely hivatalos 
kiküldetései jövedelmeztek annyit, hogy föbb vá- 
gyait kielégíthette, mint például, kávézni reggel és 


56 


délután, ezüst evőszert tartani, selyem paplan alatt 
hálni, s több efféle. 

Egyszer sorsosainak üterére tapintandó leve- 
tette a harisnyát s pantallont húzott; de azon perc- 
ben elvesztette a szabad székelyek bizalmát s kény- 
telen volt csak félretett harisnyáját elévenni. A ha- 
risnya székely szűk nadrág, fehér gyapjuból házilag 
szőve. — Általában a székely öltözete épen nem fes- 
tői. Nadrága a mondott harisnya, oldal-varrásai közt 
kék vagy vörös posztóval zsinórozva, rövid cipő 
vagy csizma, nyított mellű ing, s nyakára hosszú, 
fekete szőrkendő keskenyen tekerve, hátán szok- 
mány, zeke-szabatú ruha, szürke gyapjúból házilag 
szőve, fején télben báránybőr kucsma, nyárban nem 
nagy karimájú kalap, szokmánya alatt fehér bárány- 
bőr rövid mellény, irháján kivarrva és felcifrázva; a 
vagyonosabb lélben vagy esőben hosszú fehér aba- 
posztó köpenyt visel, mely nagyon hasonlít a hu- 
szár-köpenyhez. S ily vékonyan öltözve, dacol a 
legcsattogóbb hidegnek(!). De teste edzett is, mert 
úgy bírni a munkát, mint a székely, még sohasem 
láttam más nemzetnél. 


BÁRÓ KEMÉNY DÉNES 


Alsó-Fehér vármegye követe négy országgyűlé- 
sen. Képviselő 848-ban; belügyi al-államtitkár s mi- 
niszteri jelölt a Batthyányi második miniszteri kom- 
binációjában. Meghalt Pesten 8349-ben. 

Erdély legnagyobb talentomainak egyike, első 
publicistája és szónoka. Szilárd jellemű, hajthatat- 
lan akaratú és erőslelkű férfi, munkás szelleme soha 
nem szünetelt, mindíg és fáradhatatlanul buvárko- 
dott a törvények, a történelem könyveiben, s a tudo- 
mányok kimeríthetetlen forrásaiban. Legkedvesebb 
tanolmánya volt: Erdély százados sérelmeinek isme- 
rete, s erről nagy terjedelmű, igen becses munkát dol- 

gozolt a 837-i országgyűlés számára. Általában ő az 
országos sérelmek hatalmas bajnoka volt s a sérel- 
mek klasszikus szónoka. E volt eleme: a mező, me- 
lyen tökéletesen otthon volt, ismerve minden legki- 
sebb titkát, s melyen vele egyik pártból sem mér- 
közhetett csak megközelítőleg sem senki az egész or- 
szágban. De a sérelmek azon kegyeletes előszeretete, 
mellyel e tárgy iránt viseltetett, elfogulttá tette csak- 
nem minden reform iránt. Ő mindig a multba nézett 
vissza, S azalatt, általa csaknem figyelemre sem 
méltatva, az idő haladott, többféle jogi javitásokat 
és újításokat követelőleg. De ő restaurálni akart 
minden áron s nem szerette a haladást, mert e nem 
volt öszveférhető a mult század reminiszcenciájának 
fölelevenítésével egészen más igényű korban és 
nemzedéknél. S valamint a 834-i országos ellenzék, 
nem bírván a Wesselényi Miklós makacsságával, tőle 
Kemény Déneshez pártolt, szintúgy fordult volna el 
tőle is, ha Erdélynek még több országgyűlései lesz- 
nek. Már a 841-ki országgyűlés alatt, mely úrbéri 
szemelvényeivel első lépett ki a sérelmek kopár me- 
zejéről a haladás terére, nemegyszer talált ellentál- 
lásra saját táborában s kénytelen volt engedni. Ö 
az ellenzék vezére már három országgyűlés alatt, ki 
szigorú fegyelmet tartott táborában, s ellenmondást, 
s más véleményt azelőtt sohasem tűrt. Mert kedvenc 
s csaknem abszorbeáló eszméje a jogvédelem volt, 
nem akarta megkülönböztetni a jogok természetét, 
egy fogalomba olvasztva azokat mind, a megtartás fo- 
galmába; s mert közélete minden törekvését az osztrák 
kormány által lassankint elorzott s elrablott jogok 
visszaszerzése foglalta el, nem tudott megbarátkozni 
azon gondolattal, hogy lehessenek oly jogok, melye- 
ket másfelől néki kell másokkal megosztani. E ma- 
kacsság egyoldalúvá tette s mert a megszokott útból 
kénytelen volt kilépni, nemegyszer jött ferde hely- 
zetbe a reform és restauráció öszveegyezhetlensége 
között. A két ország uniója volt azon egy reform- 

tárgy, melyet lelkesen felkarolt és sürgetett a 837- és 
841-i országgyűléseken, s noha akkor távolról sem 
sejthette azon módot és alakot, melyben az unió 
később létrejött, azért következetes maradt s ő volt 
első, ki a magyarországi új alkotmány kihírdetése 
után a kolo’s- és alsófehérmegyei egyesült küldöttség 
élén gróf Teleky József kormányzót az erdélyi or- 
szággyűlés kihírdetésére kérte. A kormányzó megta- 
gadta a kérelmet s Kemény Dénes felhagyott a to- 
vábbi lépésekkel. 

Az unió-országgyűlésen, mely csakugyan kihír- 
dettetett később, közmegegyezésből csak ő szónokolt, 
megtevén indítványát az unió iránt, mely még a szász 
követek részéről sem talált ellenzékre. Ezután bel- 
ügyi- al-államtitkárnak neveztetvén ki, s képviselő- 
nek elválasztatván, Pestre ment. 

De ha már a 841-i erdélyi országgyűlésen sem 
találta magát oly otthonosan, mint azelőtt, mennyire 
idegennek kellett magát éreznie a képviselők házá- 
ban, mely egészen új emberekből állott, minden addi- 
gitól merően különböző eszmék-, szokások-, modor- 
és szabályokkal! És ő valóban idegennek is érezte 
magát s nem tudott eligazodni e gyülekezetben, 
mely kevés szilárd, nemes jellemű férfiakból, több 
kitűnő kapacitásból és sok haszontalan értetlen em- 
berből volt öszvezavarva. S mily fájdalmasan kellett 
hatni ezen büszke, nemes öntudattal telt férfira, ki 
megszokta volt tiszteltetni, mert megérdemelte azt, 
megszokta volt saját szemével látni szavainak hatá- 
sát mindenkor, ha megszólalt; ki a nemzet jogainak 
védelmezésében őszülni kezdett már, midőn első fől- 
lépésekor, mint szónok, a képviselők ki nem hallgat- 
ták. Mit tudták ezen emberek, kik Erdély historiájá- 
nak csak kezdőbetűjét sem ismerték, alig egy-kettő 
kivéve, s a legnagyobb része saját hazája történelmét 
sem, mit tudták ők, hogy ki az a Kemény Dénes? Ki, 
ha megszólalhat, akkor rendkívüli szónoki tehetsége 
s hatalmas szelleme előtt ép oly bámészon némulnak 

el, s hallgatják ki azután mindíg, mint bárkit más 
kedvenc szónokaik közöl. De a Kemény Dénes neme- 
sen büszke önérzetét halálosan sebzette ezen meg- 
bántás, melyre nem volt elkészülve, s nem tudván, 
vagy nem akarván leküzdeni keble indignációját, 
végkép elnémult. Mikor Batthyány másodszor bíza- 
tott meg miniszterium alakításával, Kemény Dénest 
hívta meg a belügyi tárcára, s ő el is vállolta, de az 
új miniszterium megerősítése soha sem jött le. A 
Honvédelmi bizottmány alakulása után mint államtit- 
kár, noha csak kényszerítve, s magát negatív tartva, 
résztvett a bizottmány tanácskozásaiban. Mikor a 
nemzeti gyűlés Debreczenbe ment, ő betegen maradt 
vissza, s 849-ben meghalt. Lelkére reánehezült a 
haza vesztének előképe, melyet világos szelleme föl- 
merülni látott a távolból. 

Erdély mindíg büszke maradhat ezen derék, 
nagy tehetségű és erős lelkű fiára, valamint én büszke 
vagyok barátságára, mellyel mindíg kitüntetett. 


BÁRÓ KEMÉNY FARKAS 


A Ferenc testvére, honvédezredes, kivándorlott 
849-ben. Meghalt Párisban 852." Egy kissé szerette a 
bort, de becsületes ember s nagyon bátor katona 
volt. A piski híd védelménél? néki írta Bem e lako- 
nikus parancsolatot: 

„Brücke verloren, Siebenbürgen verloren.“ 

Melyre Kemény Farkas roppant veszteséggel 
mindkét részről, visszavervén az osztrákokat, ha- 
sonló rövid jelentést küldött Bemhez: 

„Brücke gewonnen, Siebenbürgen nicht verlo- 

ren. 


s A kéziratban az utolsó szám nincs meg; K. Farkas egyéb- 
ként nem Párizsban, hanem Londonban halt meg. 

s E csata 1849. febr. 8—9-én volt Bem és Puchner osztrák 
altábornagy csapatai között. 

Harmadik testvérök Pál, egyike a legrútabb fér- 
fiaknak, de becsületes, s tüzes ellenzéki volt Maros- 
széken. 


BÁRÓ KEMÉNY FERENC 


Erdélyi kormányszéki tanácsos és országos 
elnök 848 előtt. Eszes, ravasz ember. Az országgyű- 
léseken nem csekély elővigyázat és erőmegfeszítésre 
volt szüksége az ellenzéknek, hogy vele mint elnök- 
kel, ki az egész kormánypártnál több ésszel bírt, 
megküzdhessen. Egyébiránt magyar érzelmű ember, 
s ezt bebizonyította a forradalom után, midőn az 
osztrák kormánynak minden felajánlott hivatalát 
visszautasította. 


GRÓF KEMÉNY SÁMUEL 


A 837-ki erdélyi országgyűlésen Aranyosszék 
egyik követe egy ideig. — Kemény Samu egyike a 
legbecsületesebb, sok és alapos ismeretekkel bíró, 
nagyon sajátságos embereknek. Legfőbb sajátságai a 
minuciósus tisztaság, következőleg undor mindentől, 
ami bepiszkolhatná és az elkésés. Ő például elmosa- 
kodik 3—4 óráig is, újból meg újból bevizezvén ke- 
zét és arcát, s a víznek mindannyiszor csak meg- 
szikkadni kell, mert sohasem törölközik, félvén, 
hogy a legtisztább törölköző is bepiszkolhatná. De 
mosdás közben kezeit dörzsölve olvas is, fennállva. 
Az ajtó kilincséhez sohasem myúl csupasz kézzel, 
hanem többnyire könyökével nyítja fel. Ő nőtlen, s 
mint a fáma mondja, csupán a beszennyezési undor 
miatt nem házasodott; igen jó asztalt tartott, s aki 
jött, híva vagy hivatlan, nagyon szivesen látott ven- 
dég volt. De az ebéd ideje mindíg változott, mert ő 
mindíg elkésett. Igy ha az év első napján délután 
egy órakor ebédelt, naponkint késve valamit, már 

júliusban éjjeli 12 órakor ebédelt, s az év végén 
megint visszakerült a déli egy órára. E nem mese 
beszéd, hanem tökéletes való, s magam is ebédeltem 
nála egyszer 3 s egyszer, hosszabb idő után esti 11 
órakor. Mikor Aranyosszék követének választotta, 
kitette az utasításba, hogy a gyűlésekről el ne készék; 
egy ideig pontosan megjelent, de egészsége szenved- 
vén a szokás-változtatás miatt, leköszönt. 


BÁRÓ KEMÉNY ZSIGMOND 


Képviselő 848-ban, amnesztiát kapott 851. októ- 
ber 7-én. Forradalom előtt és alatt Csengeri Antallal 
együtt a Pesti Hirlap szerkesztője; 855. júliustól 
kezdve felelős szerkesztője a Pesti Naplónak az 
osztrák kormány kegyelméből. 

Szándokom Kemény Zsigmondot közelebbről, s 
úgy, mint amilyen ő valóban, ismertetni meg az utó- 
korral, mert lehet, hogy más adatokból tévfogalmat 
szerezhetne róla. Vegyük tehát sorra benne a publi- 
cistát, az Írót és az embert. 

Kemény Zsigmond szegény szülőktől született. 
Apja. vagy nagyapja (erről már megfelejtkeztem, de 
a dolgot ő maga beszélte nekem), indulatos, dühöngő, 
iszákony (1) ember volt, s néha mulatságból egy kis 
rablást is űzött. Anyja Csóka Rózália* szegény s igen 
közönséges román nemzetségből született. De Ke- 
ménynek most vénségire, az arisztokratizmus alko- 
nyán, eszébe jutott, mire addig sohasem gondolt, 
telivér fejedelmi ivadékká tenni magát, s miután tes- 
tének egyik fele Kemény János fejedelemtől szár- 
mazik — a családfa szerint — a másikból madár- 
fajoknak, nem tudom toll- vagy vállrokonságoknál 


: A keresztnév a kéziratból hiányzik. 

se Megjegyzendő, hogy Kemény Zsigmond nem is a Ke- 
mény Jánostól lejövő ág egyik leszármazottja, hanem a fejedelem 
öcesétől, Pétertől lejövőé. 

fogva, az anya-Csókából erővel Corvint, ebből Hu- 
nyady Mátyást, s következőleg a Csóka-Corvin után, 
saját énjének másik feléből királyi ágyék-származást 
akart rögtönözni. — Ezen a normán én egyszerűb- 
ben köthetném öszve családomat Pál apostollal, 
mert világos, hogy az első Pálfinak egy Pál fiának 
kellett lennie, s miért nem épen a Pál apostol fiának? 
— Annyi bizonyos, hogy a fejedelmi s állítólagos ki- 
rályi vér annyi desztilláción ment keresztül, hogy 
Kemény Zsigmondban semmi sem maradott belőle 
egyéb, mint apjának indulatossága s anyjának ro- 
mán természete, a „cinye mintye“ (tartsd eszedben). 

Kemény Zsigmond mint publicista s mint poli- 
tikus író egyszerre lépett föl 840 köröl. Szónoki te- 
hetségét a kolosmegyei közgyűlésen tette próbára, 
vagy inkább a gyűlés türelmét. Ő nem született s nem 
is mívelhető szónoknak, de makacssága ki akarta 
erőszakolni azt, amit a természet megtagadott, míg 
végre hiúsága beláttatta vele, hogy nevetségessé teszi 
magát. Én többek között egy közgyűlésen Kolosvárt 
hallottam őtet beszélni. Elein minden jól ment s amit 
mondott józan eszéről s világos felfogásáról tanús- 
kodott; de mentől tovább haladott beszédében, an- 
nál nagyobb indulatba sarkantyúzta önmagát, helyé- 
ből megindult, s forgott mint a keringős birka, 
hangja, szenvedélyességének felcsigázott fokozata 
szerint visító vagy tompán rekedt lett, eszméinek 
vezérfonalát elvesztette s végre szemei kidülledve, 
arca kitüzesedve, sem lábait, melyek gépileg kereng- 
tek, sem beszédét, mely már öntudatlan handa-ban- 
dává vált, megállítani nem tudta. Ekkor hozza men- 
tem, karját megfogtam, s fülébe súgtam: ,„Sza- 
kaszd félbel Az emberek kikacagnak. — Hiúsága 
azon percben legyőzte indulatát s elhallgatott. Töb- 
bet sohasem is szólalt meg közhelyen, kivéve 849. 
április 13-án a titkos gyűlésben, röviden és óvatosan 
nyilatkozva a detronizáció ellen. — Szerencsétlenül 
kiütött szónoklati kísérletével körölbelül egy időben 

jelent meg első politikai munkája is, a , Korteskedés", 
de csak első kötete, a második tollában maradt; va- 
lamint második politikai munkájának , Forradalom 
után" hasonlólag a második kötete, melynek elsőjét 
850-ben bocsátotta szerencsétlen szárnyaira. Önálló 
politikai munkát e két csorba művön kívül többet 
nem is írt, mert a Csengeri által forradalom után 
kiadott , Szónokok és státusférfiak" könyvében dol- 
gozott két cikkét a két Wesselényiről nem lehet 
önálló munkának venni. Ezenkívül régebben az Er- 
délyi Hiradóban, s azután mostanig mint szerkesztő 
s mint nem szerkesztő sok cikket írt csaknem min- 
den politikai lapban, még az osztrák kormánynak 
mostani kétfejű sasos hivatalos lapjában, a Budapesti 
Hírlapban is. — A korteskedésről írt könyvéről nem 
sokat lehet mondani, mert egy közepén félbeha- 
gyott könyv nem lehet birálat tárgya, de iránya di- 
cséretes, mert a korteskedés ellen volt írva, mely 
mint kárhozatossá vált kinövése az üdvös szabad vá- 
lasztásnak elfajultságában magát a szívgyőkeret kez- 
dette volt már megmérgezni. — A két Wesselényiről 
írt cikkei költőileg szépek, de félszegek, mert forra- 
dalom után íratván, lehetetlen volt Wesselényi Mik- 
lóst mint publicistát és szónokot híven és igazán ál- 
lítni elé. — , Forradalom után"-ja, mely hasonlólag 
közepén szakadt meg, nem csak népszerűségét telle 
tönkre az országban, hanem ezen féltékenyül örködő 
vagy gyanúsító korban, szándokát, sőt becsületét is 
kérdés alá vonta. Azt állítják ugyanis, miszerint ezen 
minden adatok és bebizonyíthatás nélküli, csupán 
egyszerű kárhoztatásából a forradalmi személyek 
és tényeknek álló munkát (oly időben, midőn nékünk 
magunknak most nyilvánosan nemhogy magát a for- 
radalmat volna szabad kárhoztatni, de sőt egy gaz 
Madarászt sem, mert kárhoztatva nyiltan ezeket, im- 
plicite az osztrák eljárását helyeselnők), nem Írha- 
tott Kemény más célból, mint hogy hízelegve az osz- 
tráknak, fölmentessék minden kereset alól. Némileg 

érvényt kölcsönöz e gyanúnak az Ő ismert politikai 
félénksége, s talán általában nem nagy bátorsága, és 
azon körölmény, melyszerint később csakugyan min- 
den kereset meg is szüntettetett ellene. Annyi minden- 
esetre áll, miszerint az ország egyik veterán politi- 
kusa, t. i. Kemény Zsigmond, politikátlanabb, s álta- 
lában haszontalanabb dolgot nem tehetett, mint hogy 
„Forradalom után"-ját írta. Politikátlan volt, mert 
az osztrákot legyezte általa s ingerültté tette maga 
ellen a nemzetet, hogy minden helyes ok nélkül, még 
vérző sebeket bolygatott, s mi több, sebeket egy szent 
hullán, melyet tisztelnünk kell; s haszontalan volt, 
mert merev negáció és kárhoztatás magában soha 
sem szolgálhat ujjmutatásul jobb útra, ha a puszta 
negáció is kárhoztatásnál többet mitsem mond, sőt 
kárhoztatásának adatok sem szolgálnak alapul, ha- 
nem egyszerű mea culpát kiált ő is, mintha az osz- 
trák nem a megsüketülésig kiáltaná szakadatlanul 
füleinkbe a tua culpát. És ezt annyival nagyobb hiba 
volt tenni mindjárt a forradalom után, midőn a nem- 
zetnek nem önmagunk általi korbácsolás és lehango- 
lásra volt szüksége, természetes következése levén a 
nagy rázkódásnak és mindent-vesztésnek a nem- 
zeti dermedés és apátia, mely több évekig is tartott, 
mint inkább bátorítás, vigasz, reménynyújtás és ser- 
kentésre. Én nem akarom osztani azon rút gyanút, 
mintha Kemény azon szerencsétlen fél könyvet csak 
azért írta volna, hogy hízelegve az osztráknak, kike- 
rüljön talán egy pár évi börtönt. Kemény a forrada- 
lom alatt mindíg hallgatva, nem kompromittálta 
magát, sőt ápril 13-án érdemet szerzett az osztrák 
előtt, ha tehát büntetéstőli félelmet mutatott, csak 
szenvelegte azt, politikai martír számba akarván 
jutni olcsó áron. Én, amint ismerem Keményt ís őtet 
az országban senki sem ismerheti, ha én nem), azt 
hiszem, hogy könyvét más ok miatt írta, s ezen ok 
volt: kenyérkereset. Igaz, hogy e hatalmas egy argu- 
mentum; s vannak helyzetek, mikor argumentum ad 

hominem. A kérdés csak a, hogy Kemény ezen des- 
peratus helyzetben volt-e akkor? Kemény mindíg 
annyit költ, mint amennyije van; azaz forradalom 
előtt és alatt, mint a Pesti Hirlap szerkesztőjének 
mintegy tíz ezer pengőforint évi jövedelme volt, s 
ezt utósó fillérig elköltötte, de hogy mire, azt nehéz 
megmondani, mert tisztességes ruhája sem volt. 
Igaz, hogy mikor van miből, sokat eszik és iszik. 
Forradalom után pedig semmit sem tevén félre az- 
előtt több évi szép jövedelméből, néhány száz forint- 
ból élt nélkülözések között, amit cikkírásból kapott, 
de adósságot nem csinált, Ő tehát mikor , Forrada- 
lom után“-ját írta, valóban szorult állapotban volt, 
de nem olyanba, hogy kénytelen legyen jó hírnevét 
bocsátani áruba. Mert hiszen nyitva állt előtte a re- 
gényirodalom, melyhez azután fordult, s nyitva állott 
az út Erdélybe, ahol saját kenyerét eheti. De Ke- 
mény nem akart Pestről mozdulni, azon pillanat- 
ban nem volt talán regény-terve, de pénzre mulhat- 
lan szüksége levén, írt olyan valamit, amit a könyv- 
árus megfizetett. És neki mindegy, bármit kelljen 
írnia, csak megfizessék, s írói hiúsága ne szenvedjen 
általa, mert ő semmiféle elfogadott s positivus elv- 
vel nem bír; nem a politikában, még kevésbbé a mo- 
rálban. Ő csak a divatos civilizáció elvével bír: a lát- 
szattal. Nála minden szó, írás, tett erre van fektetve, 
ebből indul ki, ehhez tér vissza. Én tehát azt, hogy 
„Forradalom után"-ját írta, nem tulajdonítom egyéb- 
nek, mint elvtelen kenyérkeresetnek. S mivel akkor 
épen azon pár száz forintra volt nagy szüksége, me- 
lyet az első kötetéért kapott, azalatt más forrás nyil- 
ván meg, nem tartotta szükségesnek folytatni, de 
nem azért, mert látta, hogy a munka indignációt 
szült. Forradalom előtti s a márciusi napokban Írt 
vezércikkei, különösen ezek, többnyire nagyon jók, 
a viszonyok helyes felfogásából, erőteljesen Írvák. 
Ennyiből áll publicista élete, s ennek gyümölcse: 
hírlapi cikkek, két fél könyv, s megbukott szónok- 

lati kisérletek. Az utókor, nem jutván ezekből hihe- 
tőleg semmi hozzáig, nehezen ítélheti meg Kemény 
Zsigmond bárót, mint publicistát s politikai írót. De 
fennmaradhat talán valamelyik szépirodalmi műve. 
Lássuk ezen a pályán is. Első munkája volt egy rap- 
szodisztikus regénye: Gyulai Pál. Elszórt jelenetek és 
jellemzések, összefűzve egymással lazult bölcseleti 
elmélkedések, fiziológiai és lélektani vizsgálódások 
által. A regény művészileg jó lehetett, de még nem 
találtam senkit, aki végigolvasta volna; még Erdélyi 
Jánosról sem hiszem, ki a Kemény főszerkesztősége 
alatti Pesti Napló tárcájában ezen regényt felma- 
gasztalja. Csodálkozom Erdélyin, ki oly sok józan 
ítészettel bír. Odáig bizonyosan nem sikerül neki sem 
vinni a dolgot, hogy valaki ezen tökéletesen elfelej- 
tett , Gyulai Pál"-t újból kezébe vegye. Talán maga 
Kemény is belátta regénye fogadtatása után, hogy 
nem épen érdekes olvasmány, mert ez után mintegy 
tíz évig nem lépett föl mint regényíró. Ezutáni na- 
gyobb regénye a , Férj és nő", mely 854-ben jelent 
meg három kötetben, s ami több, bevégezve, mert 
neki a bevégzés a regényirodalomban sem mindíg 
szokása. Így például 854-ben hírdetett, megint egy 
újabb, három kötetes regényt, , Özvegy és leánya"; 
előfizetési íveket küldött szét, a pénzt beszedte, de 
maig sem jelent meg több, talán csak az első kötet- 
nél; a harmadik bizonyosan nem. A , Férj és nő“- 
ben anyja vére forr, a „cinye mintye". E regényt 
bosszú íratta vele egy nő ellen, kinél udvarlása sze- 
rencsétlenül ütött ki; s ugyane viszonyból folyólag, 
bosszú egy barátja ellen, ki iránt éveken át a legben- 
sőbb barátságot színlelte. S mindkettőt, volt barátnő- 
jét és barátját, oly módon állította világ elébe, hogy 
noha, kivált barátjánál egy jellemvonás sincs elfer- 
dítetlen, mégis mindenki azonnal reáismert mind- 
kettőre. S jellemezte barátnőjében a legszélsőbb fes- 
lettséget, s barátját odaállítva mint egy valóságos bo- 
londot. Lovagiasság-e ez? Vannak esetek, mikor én 

kész vagyok egy férfinak minden gyávaságát meg- 
bocsátani, de egyet semmi viszonyok között, semmi 
helyzetben sem soha, s ez: kompromittálni egy nőt 
Ezt tartom a gyávaságok kulminációjának, főleg a 
jelen esetben, mert az általa kompromittált nő öz- 
vegy, s rokona sincs olyan, ki számadásra vonhatná 
az írót. Ily tetinek még a nő, talán kétséges jelleme 
sem szolgálhat mentségül. És becsület volt-e Ke- 
ménytől egy barátját, ki iránt Kemény csaknem hu- 
nyászkodó és hízelgő barátságot színlelt, aki őtet 
valóban és őszintén szerette, nevetség tárgyává akarni 
tenni? Kit ily indok ösztönöz irodalomra, s nem tisz- 
tán tárgyszeretet, lelkesedés s magasabb szempont. 
írhat szabályszerűleg jól, de belbecs- és értékkel 
bíró munkát, mely túlélje íróját, nem fog teremteni. 
Ezen két bevégzett s egy megkezdett regényen kívül 
írt Kemény több novellát is. Az ő kedvenc foglalko- 
zása az emberi szív analízise. De evvel is úgy van, 
mint a szónoklatával: tárgyszeretete elragadja, meg- 
vakítja s nem veszi észre, hogy hol kell megálla- 
podni, nem veszi észre, hogy a művészet műtételbe 
menyen által. Ő jellemeit csupaszon fekteti bonc- 
asztalra, lemetszve minden húst és inat, szálakra ha- 
sogatva minden izmot és ideget, míg ezen aprólékos, 
túlszigorú, undorító boncolgatás közben a test: maga 
a jellem egy undok vázzá válik, mely többé részvétre 
nem indít. Ő nem a természetet festi, hanem leckét 
ád a szív- és lélek-bonctanból. 

Ezenkívül regényein és novelláin nagyon látszik, 
hogy az író semmi társadalmi míveltséggel nem bír, 
hogy nem otthonos sem a szalonokban, sem az alsóbb 
osztályok társalgási modorukban. Ő mindent teremt; 
az életből, a természetből nem tud mintát venni, mert 
ezek ismeretlenek előtte, kivéve, ha bosszú vezeti tol- 
lát, de akkor is csak azért veszi át élőből, ami bosszú- 
ját szolgálhatja, híven vagy eltorzítva. Ő teremt jelle- 
meket, amilyenek nincsenek; ami pedig nincs, a nem 
is lehet. Ö teremt társalgást, ahogy sehol sem társa- 

lognak, s vidéket, melyhez hasonló nem találtatik. 
Ő csak íróasztala mellett lát és hall, érzés nélkül, az 
életben idegen. — Általában azt hiszem, hogy regényei- 
ből is az utókor nem sokat fog látni. Egyébiránt sokat 
nem is képes előállítani. 

Szelleme nem termékeny, sem képzelme. Ő erős, 
megrázó inger nélkül érzékeire semmit sem tud terem- 
teni, mert legyen esze bármily fényes, ez nem elég. 
Néki lelke kopár, kedélye sívár, szíve márvány. Ezek 
nem képesek tenyésztő meleget terjeszteni eszére, szelle- 
mére Például, ha dolgozni akar, már azelőtt pár nap- 
pal előkészíti, azaz fölingerli idegeit. Iszik jóval töb- 
bet, mint máskor, s mentől erősebb borokat, bujál- 
kodik, s mikor aztán eljött az óra, mindíg éjjel, hogy 
munkához fogjon, legalább egy órát egy kis körben, 
egy oldalon kereken jár, mialatt, ki e mulatsághoz szo- 
katlan, tízszer elszédülne, s dolgozása közben aztán 
egy pár óra alatt megiszik egy icce fekete kávét, mely- 
nek már előre készen kell állani. Én egy évig laktam 
az ő szobája melletti szobában 851-ben Pcsten, a Va- 
dászkürt vendéglőben, s mindezt és többet is láttam. 
E mesterséges felcsigázása a lelki tehetségnek, nem 
genialitás. 

Hanem ha a publicistáról és az íróról nem mond- 
hattam hizelgőt, az emberről még kevesebbé lehetem. 
Jókai Mór több joggal, mert igazabban mondhatta 
volna Keményről, mint Méreiről, hogy nem egy ember, 
hanem két ember. Kemény sohasem az, mini aminek 
látszani akar. Ő szórakozott odáig, hogy nem lát, nem 
hall, nem eszmél, pedig esze és figyelme épen akkor 
van leginkább helyén. Ő együgyű, magával jól tehetet- 
len a hülyeségig, valóságos birka-arcot öltve, pedig 
énen akkor lesi el ellenének vagy barátjának valamely 
gyengeségét, melyet később felhasznál. Ő gondatlan, 
számítni nem tudó rossz gazda, ki alig ismeri a pénz- 
nemet, pedig a pénzt nagyon is szereti. Ő akkor sír, 
mikor akar, vasakaratának annyira hatalmában áll- 
nak még testi szervei is, de lelke ilyenkor kacag, mert 

aki előtt sír, a már kész áldozat. És ő szórakozottnak 
mutatja magát, hogy a világ higyje, miszerint fejében 
mindíg mély gondolatok forrnak, együgyű és gond- 
lalan, hogy genienek látszassék, sír, hogy érzékenynek 
tartsák. Szóval: Kemény Zsigmond tökéletes színész 
az élet színpadján, s annyira jól adja szerepét, hogy 
mindenkit tévedésbe tud tartani lelkülete felül. Abban 
tartott engem is sok éveken át, míg az együttlakás (a két 
szoba egymásba nyíló levén), tökéletesen leálcázta." 
Egyszer szobámban ülve, ő le s fel járt előttem. Vala- 
mit mondtam neki, de már nem emlékszem mit. Ő 
félreértette mondásomat, s ki addig szemközt velem 
mindíg birka-jámborságot affektált, hirtelen oly dühbe 
jött, hogy szeme kidagadt, szája tajtékzott, ökleit 
öszveszorította, visszalépett nehányat s akkor felém 
rohant, de székem előtt megállott, megint vissza s 
megint nekem jött, ismételve ezen előre s hátra roha- 
nást nehányszor, mindíg csak ezt dadogva, alig érthető 
állati hangon: , Te meg akarsz engem bántani." — 
Elein azt hittem, hogy megőrült (és ő nagyon hi- 
hetőleg így is végzi!), s aggódni kezdettem. De azután 
kiismerve, hogy intimidáció akar lenni, mulattatott egy 
darabig. Én egy szót sem szóltam, hanem meg kezdve 
unni, anélkül, hogy ülő helyemet egy percig is elhagy- 
tam volna, igen egykedvűleg ezt mondtam néki: , Elég 
már ebből a komődiából." — Amily hirtelen jött dühe, 
époly hirtelen el is tűnt mondásom hideg zuhanya 
alatt. Nem szólt, hanem bement szobájába. Néhány 
perc mulva kijött és — sírt. 

Noha azon idő óta még szívesebbnek, sőt :Jáza- 
tosnak mutatkozik irányomban, meg vagyok győződve, 


* Naplótöredékeiben ezt írja róla Pállfy: ,,.. Br. Kemény 
Zsigmond! Nevét ismeri Magyarország és Erdély; öt az embert 
kevesen. Én egy évig laktam vele s tanulmányoztam az írót, a 
publicistát és embert. Meg tudnám írni életrajzát — más viszo- 
nyok közt. Most csak annyit: ö épp ellenkezője annak, aminek 
látszik, öt igen nehéz megismerni, még nehezebb igaz jellemét 
adni." 

hogy azon percben, melyben lealázva kellett magát 
éreznie, s melyben előttem sírt, lelkében halálos ellen- 
ségem lett, kimondva magában a , cinye mintyé"-t, 
anyjának fajhagyományát. S noha tavaly is Pestről 
lejövet fölkeresett itten s egészen meg nem szakadt 
közöttünk a levelezés, mégis bizonyos vagyok benne, 
hogy az első alkalmat felhasználandja, hogy árthasson. 
E tulajdonokhoz járul még az, hogy ha érdeke nem 
követeli, soha egy szavát sem tartja meg. Ő igér, 
esküszik, becsületszavát adja, de nem tartja meg. Nem, 
mert ő semmit sem tart szentnek, csak ami pénzt hoz, 
vagy hiúságának hízeleg. Néki , haza", , szabadság", 
"humanitás", mind csak absztrakt fogalmak, s ha 
határtalan hiúsága nem tartóztatja, jó bérért rég az 
osztrákhoz szegődött volna nyilvánosan, mert most 
szerkesztett lapjában annyit sem akar vagy nem mer 
írni a nemzet érdekében, mint Török János az övében. 

Szóval a Kemény Zsigmond jelleme az emberi nem 
két ős bűnéből, önzés- és hiuságból van csak alkotva, 
minden nemes tulajdon nélkül. És e nagy kár, mert 
megtagadva tőle a természet a szív és lélek jobb érzel- 
meit, felruházta éles, boncoló ésszel, gyors felfogással, 
elegendő ítélőtehetség- és erős emlékezettel. De eredeti 
bűnei elforgácsoltatják vele szellemi tehetségeit. Ide- 
geinck örökös ingerlése s túlfeszítése által annyira el- 
gyengítette már testét, miszerint agyvelője is kezd már 
szenvedni, miként ő maga is mondta utóbbi találkozá- 
sunk alatt, de e szellemi dúltság arcán is világosan 
látható már, s nem lehetetlen, hogy ha erős szenvedé- 
lyeit le nem győzi (s pedig ideje volna, mert már 40 
éves) s életmódját meg nem változtatja, meg fog őrülni. 


GRÓF KENDEFFY ÁDÁM 
Erdély ébredésének a politikai és társadalom terén 


első bajnoka és úttörője Wesselényi Miklóssal együtt 
830. körül. Kendeffi nagyon sokat tett a fiatalság 

lovagias szellemének felköltésére, s irányt adott annak. 
Az idegeket erősítő s a lelket bátorrá tevő testgyakor- 
latokat, minő a merész lovaglás, úszás, vívás, divatha 
hozla, s ezen utósóval a párbajokat, melyek később 
gyakran s többször halálosan fordultak elé Erdélyben. 
Kendeffy szép, magas, erős férfi volt. 


KENDY FERENC" 


Udvarhelyszéki, etédi református pap. Nagyon 
sajátságos, eszes, hóbortos ember. Ő mindenhez tudott. 
Ő elhíresztelt orvos volt, s az egész vidék betegei hozza 
jártak tanács- és gyógyszerért, adván mindkettőt in- 
gyen. Hogyha a beteg meghalt, nem az ő hibája, hanem 
a betegé volt. A különbség szerinte az ő meghalt betege 
és az okleveles orvosé között nem is más, mint hogy 
ezé a tudomány szabályai szerint hal meg, ama pediz 
természetesen. Kendy órás volt; átvett megint — in- 
gyen minden órát igazítás végett, ha azután is oly rosz- 
szul járt, azt szokta mondani, hogy a tanolt órás igazí- 
tása és az övé közt csak az a különbség van, hogy 
amazt meg kell fizetni, az övét pedig nem. De volt egy 
más művészete is, s e nagyban jövedelmezett. Ő papír- 
pénzt csinált legalább húsz év óta minden neműt és 
alakút, s nóha mindenki tudta, sohasem vesztett 
rajta. Ő minden országos vásárba elment, feleségével 
együtt két szekeren, s a két szekeret a vásáros hely 
ellenkező két végén állította fel készen tartva, míg ő 
a piacon mulatott nejével, ahol öszvevásárlott min- 
denféle apróságot, felváltva eszerint pénzéből amennyit 
lehetett. Egyszer menekülését szekér-felállítási takti- 
kájának köszönhette. Etéd, mintegy tíz percnyire esvén 
lakásomtól, sokszor meglátogattam. Ő eredeti, mulat- 
ságos ember volt. 


* A kéziratban levő régies két pontos y nyomdatechnikai 
okokból nem jelezhető. 

KIS ERNŐ 


Honvédtábornok. Kivégeztetett Aradon 849. októ- 
ber 6-án golyó által. 

Nem nagy eszű, de becsületes, lovagias ember és 
vitéz katona. Ő 849-ben Magyarország hadiparancs- 
noka volt. Mikor Dembinszky a kápolnai ütközet után 
elmozdíttatott a vezérségtől s Vetter Antal tábornok 
vette át egy időre, Kis Ernő, rangban idősebb, sére- 
lemnek tekintvén e mellőztetést, beadta lemondását. 
Kossuth mindent elkövetett, hogy visszavetesse azt 
vele s Nyáry Pált bizta meg az alkudozásra. Egyszer 
épen akkor mentem Nyárihoz, mikor Kis Ernő is (ott) 
volt. Ő egy levelet tartott kezében, melyet Kossuth írt 
néki, nem használva más eszközök. Kis Ernő a. levelet 
megmutatta nékünk. Kossuth ismerte Kis Ernőt, ami 
nem nagy mesterség volt, levén ő nyitott könyv, melybe 
csak e két szó állott följegyezve: becsületesség és 
bizalom. — Kossuth jól felhasználta a Kis Ernő egy- 
szerű becsületességét s ártatlan gyengeségét. Kis Ernő 
szerette, ha , excellenciás úr"-nak szólították, Kossuth 
e címmel kezdte levelét, minden második sorban ismé- 
telve. Miután e levélben elmondotta, hogy miért tartja 
szükségesnek a Kis Ernő megmaradását állomásán, 
s elhalmozta dícséretekkel, ekként végezte azt: , De 
ha mindezek ellenére is, Excellenciád visszavonhatat- 
lanul megmarad azon elhatározása mellett, visszalépni, 
s megtagadni kipótolhatatlan szolgálatát az ügytől, 
nem marad egyéb hátra, mint nékem is visszalépni 
Excellenciáddal együtt, s sorsára bízva a nemzetet, 
veszni hagyni a szegény hazát, melyet Excellenciáddal 
közremunkálva sikerülhet csak megmenteni." — 
Ennek már nem tudott ellentállani Kis Ernő, gond- 
talan becsületességében betű szerinti valóságnak véve 
Kossuth szavait. 

Később ezen levél volt szerencsétlensége. Őt, ki 


* A kéziratban ez a szó nyilvánvaló tollhibából hiányzik. 

forradalom előtt a Hannover-huszárok ezeredese volt, 
s mint nagyon gazdag ember, nagyon fényesen élt, 
sok jót tett és sok magasrangú tisztet lekötelezett, régi 
bajtársai és főnökei mindenkép meg akarták menteni 
s hihetőleg meg is mentik, ha azon szerencsétlen gon- 
dolatra nem jő, az említett levelet bemutatni a hadi- 
törvényszéknek, annak bizonyításául, hogy ő ki akart 
lépni a magyar kormány szolgálatából, de erkölcsileg 
kényszerítve lett a maradásra. A hadibíróság másként 
fogta fel, s noha talán maga sem hitte, mint legsúlyo- 
sabb vádpontot használta föl abból Kossuth azon nyi- 
latkozatát, hogy ő is kénytelen lesz visszalépni, ha Kis 
Ernő leköszön, azon furcsa logikát vonva ki ebből, 
miszerint Kis Ernőn mult, hogy a forradalom már 849. 
tavaszán meg nem bukott, mert a Kis Ernő lelépése 
maga után vonva a Kossuthét, vele együtt a forra- 
dalom elenyészik. — Minden, amit kinyerhettek bará- 
tai a Kis Ernő számára, a főbelővetés volt felakasztás 
helyett. 


KLAPKA GYÖRGY 


Honvédtábornok. Mint Komárom várparancsnoka, 
a kapitulációban kikötvén az amnesztiát a maga és 
várőrség számára, kivándorolt. Ö eszes, becsületes 
ember, s emléke tiszteletben áll a nemzet előtt. Hadi- 
tetteit megírni a história feladata lesz. Közre bocsáj- 
tott memoir-ja nem kielégítő. 


KLAUZÁL GÁBOR 


Kereskedelmi miniszter 848-ban. Róla, mint mi- 
niszterről semmit sem lehet mondani. Tartott nehány 
beszédet a házban, lelépett a többi miniszterekkel 
együtt s azután elenyészett. Jó, becsületes ember, de 
miniszternek nem való még rendes időben sem, noha 

eszes ember. Benne nincs semmi akarat s fél még a 
széltől is. S ettől nem ok nélkül, mert forradalom 
után nyomorékká ütötte volt, de valamennyire magá- 
hoz jövén 50 évei dacára nőül vett egy szép fiatal lányt, 
a Nagysándor József tábornok hátrahagyott jegyesét. 


KOMÁROMY GYÖRGY 


Biharmegyei ellenzék régebben, s gazdag földesúr, 
ki Erdélyből házasodott, gróf Csáky Rózáliát vevén 
nőül. Komáromy György is egyik újabb áldozata a 
Kossuth mániájának: izgatásban tartani az országot. 

Ezelőtt talán két évvel egy idegen ember jelenti 
magát Komáromynál ismeretlen névvel, mondván. hogy 
ilyen és ilyen ember, most szeretne azon vidéken meg- 
telepedni s jószágot venni, vagy bérelni. Komáromy, 
kinek épen több vendégei voltak, semmit nem gyanítva, 
mondja, hogy ő tud egy csinos birtokot a szomszédban 
kibérelhetőt, s majd együtt megnézhetik. Délután el 
is kocsikáztak, de az idegennek nem tetszett a birtok. 
Ezután együtt visszamentek Komáromyhoz, s késő 
levén már az idő, a háziúr éjjelre megmarasztotta 
vendégét, s vacsora után maga kísérte hálószobájába. 
A vendégszobába érve, az idegen becsukja az ajtót, 
s azt mondja Komáromynak, hogy az Ő neve nem az, 
amelyet bejelentett, hanem ez és ez; hogy őtet Kossuth 
küldi az országba, bizonyítván azt okmányokkal, hogy 
küldetésének célja, fölkeresni a jó hazafiakat, ezek 
által jegyzéket készíttetni a vidéken lévő oly emberek- 
ből, kikben bízni lehet, a fölkelést rendezni, hivatalno- 
kokot nevezni, Kossuth ásszignáták átvételére föl- 
kérni, s több ilyen bolondságokat sorolván, elé Komá- 
romynak, noha ő valóságos forradalmár, de több esze 
levén, mintsem a haza jelen helyzetét felfogni ne 
tudná, egy csepp kedve sem levén a cimboraságra, azt 
felelte, hogy ő nem elegyedik semmi efféle dologba, sőt 
neki is azt tanácsolja, hogy aludja ki magát s holnap 

korán menjen vissza oda, ahonnan jött, mert sok em- 
bernck csinálhat bajt, de hasznot senkinek. Az idegen 
másnap elment, de később valahol elfogták, s a nála 
taiált irományok következtében nagyon sokakat befog- 
tak s ezek között Komáromyt is, miután azon gazem- 
ber emisszárius nemcsak azt vallotta be a haditörvény- 
szék előtt, hogy Komáromynál mulatott, hanem azt is, 
hogy őtet utazása céljáról értesítette. A beszélgetés 
azon estve négyszemközt folyván közöttük, Komáro- 
mynak csak tagadni kellett volna az egészet, s nem 
lesz baja; de ő indignációjában semmit sem tagadván, 
annak dacára, hogy a felszólítást visszautasította, négy 
évi nehéz fogságra ítéltetett vasban. Kettőt ebből mégis 
elengedtek, s most a más kettőt szenvedi valamelyik 
várban. 


KORONKA JÓZSEF 


Székelykereszturi unitárius tanár. Mint hétéves 
gyermek az ő szárnyai alatt kezdettem meg Keresz- 
turt a tanolást. Mintegy húszonnégy év múlva a sors 
öszvehozott bennünket megint, de már ekkor az ud- 
varhelvszéki közgyűlésen nagyon különböző helyzet- 
ben. Koronkának ugyanis vénségére eszébe jutott fel- 
csapni publicistának, mire addig soha se gondolt, de 
a főkirálybíró által unszoltatva, ki nagy szűkében 
volt kormánypárti szónokoknak, melléje ült a zöld 
asztalnak, elmondva egy nagy fáradsággal kidolgo- 
zott beszédét a szabad választás ellen. Nékem jutott a 
szerep, az egykor hétéves gyermeknek, ekkor már 
ötvenéves volt tanárával szembe szállani, s ki egy- 
kor engem tanított abc-re, most néki adni egy kis 
igénytelen leckét. Több bajunk soha sem volt vele. 

Furcsa egy dolog is az, hogy legtöbb ember a 
politikát valóságos közlegelőnek tekinti, melyen ké- 
nye-kedve szerint legeltetheti sovány szellemét. Ezek- 
nek a politika nem tudomány, hanem mindenkibe 

beleszületett adomány. E balfogalom szüli aztán a 
kontár politikusok légióját s azon eszeveszett badar- 
súgot, milyent csak politikai kérdések fölötti vitatko- 
zásokban lehet hallani." 


KOSSUTH ÁDÁM 


Forradalom alatt magyar pénzügyminiszteri hi- 
vatalnok, azután osztrák szolgabíró Zemplén szerencsi 
járásában; tavaly pedig, még ez a kormány is meg- 
sokalván galádságait, elcsapta. 

Vetter tábornok forradalom után több ideig 
tartózkodott titkon Legyes-Bényén, egy szegény ne- 
mes embernél, Séra Istvánnál, ki őtet nemcsak be- 
fogadta magához, saját szabadsága kockáztatásával, 
hanem mindennel el is látta, anélkül, hogy ezért egy 
garast elfogadott volna. 

Kossuth Ádám valahogy nyomába jött, hogy 
Vetter az ő járásában tartózkodik L.-Bényén; föl- 
kereste, értésére adván, hogy ő azonnal elfogatja, ha 
neki bizonyos öszveg aranyat nem fizet. — Mit volt 
tenni! Vetter megfizette a követelést; de Kossuth e 
gaz rablást többször ismételvén, Vetter, hogy minden 
pénzéből ki ne fosztassék, végre is elárultatván, 
kénytelen volt más menhelyet keresni. — Kossuth 
Ádám később egy lengyel menekvőt fogott el a Bod- 
rogközön, s átadva a törvényszéknek, ezen szegény 
ember Oroszországba kísértetett, Egy testvére — 
mert sokan vannak — Kossuth Ádámnak, Tamás, fé- 
nyes nappal szekeret állított itten a Lehoczki László 
pincéje elébe, tolvajkulkccsal kinyitotta, néhány hordó 
bort egy társával kilopott s elvitte, de rajta vesztvén, 
a bírák előtt csak avval mentette magát, hogy pénzre 
volt szüksége. Apjok Kossuth Sándor, mint az újhelyi 
osztrák törvényszék levéltárnoka két évvel ezelőtt, 

kilopott a levéltárból egy nevezetes családi okleve- 
let, eladván egy más családnak, s mikor a dolog 
világosságra jött, elment a Rongyvához s hol a víz 
térdig sem ért, beleugrott, őrültnek tetetvén magát, 
hogy a bűntetést kikerülje. S ki is kerülte. Egyik 
fia, Gusztáv, bátor honvédtiszt volt. Ezen család, 
valamint a többi Kossuthok is, eredetileg egy csa- 
lád törzsből származnak Kossuth Lajossal, noha ré- 
gen elváltak. Kossuth Sándor forradalom után félve 
saját nevétől, ezt Udvarnokira változtatta, de két 
fijának, Gusztáv és Sándornak — ki ügyvéd — un- 
szolására megint visszatért forradalmi nevéhez. 


KOSSUTH LAJOS 


Az egyesült Magyar- és Erdély-ország kormány- 
zója. 
Kossuth Lajos, kivel a sors oly nagyszerűleg sze- 
szélyesen játszott, fölemelve a homályból s lesüly- 
lyesztve megint többször, míg újból fölemelte a leg- 
magasabbra, hogy végkép lelökve, bukásával magával 
ragadjon az örvénybe két országot, vagy kit a gond- 
viselés talán eszközül használt, letéve benne egy mag- 
vát az emberi-nem fejlődésének, általunk beláthatlan 
úton a végcél felé, Kossuth Lajos, kit a külföld lelke- 
sült elragadtatással fogadott és bámult, kit e hazában 
nagyon sok intelligens ember kárhoztat, nagyon sok 
becsületes ember magasztal, kit a józaneszű nép sze- 
Tetett régebben, imád most mint egyetlen remény-hor- 
gonyát, mint várt megváltóját, kit hite szerint eljö- 
vendő lészen, megszabadítani nemzetét a rabság bilin- 
cseiből. Kossuth Lajos erényei- és hibáival, fény- és 
árnyoldalaival, életének minden fázisai- és momentu- 
maiban, születése órájától bekövetkezendő haláláig a 
világhistória sajátja. Ő a világ törvényszéke elé tarto- 
zik a világtörténelemben. — Nékünk tehát, kik vele 
együtt rohantunk, vagy útját állani akartuk a szé- 

dítő pályán, kik vele együtt reméltünk, vagy miatta 
aggódtunk, kik bíztunk és hittünk benne, vagy két- 
ségbeestünk nem szándoka, hanem ereje felől; kik sze- 
rettük és szeretjük, vagy gyűlöltük és gyűlöljük, né- 
künk nem lehet hivatásunk: megírni a Kossuth Lajos 
életét kimerítőleg, híven és igazán jellemének és tettei- 
nek emelkedése- és mélyedéseiben, egyaránt szigorú 
pártatlansággal, mert mi is párt voltunk, mellette 
vagy ellene, mert — emberek vagyunk. De valamint a 
korunk és elfogultságunk körén kívül eső, históriai 
kritika kötelessége leénd analizálva és kitisztázva az 
ellentétes adatokat, melyek csak egyenkint elszórva s 
később fognak fölmerülni, világ elébe állítni a Kos- 
suth Lajos históriai életképét, lehetőleg híven, úgy kö- 
telességünk nekünk most, minden egyes vonást, me- 
lyet saját szemünk látott az élő képen, habár hibásan, 
mert talán elfogultan fogva is fel, följegyezni s hátra 
hagyni a jövő historikus számára. 


E kettős nézetből indulok ki én is Kossuthróli 
észleléseim-, ítéletem- és adataimban. 


Én Kossuth Lajost a jó szónokokban nem szegény 
Magyarország legjelesebb szónokának, Európa egyik 
első journalistájának s a világ legnagyobb agitátorá- 
nak tartom. S nem is lehet másként. Mert ezen három 
tulajdonságának ily nagy mértékbeni egyesülése tehette 
csak képessé, ezen kiválólag arisztokratikus nemzet- 
nek egy proletárius fiát, oly nagy, európai eseményt 
idézni elé, mint a magyar forradalom, s azt az erő 
azon fokára emelni, melyre a 849-i év tavaszán jutott 
volt, midőn közel vala ahhoz, hogy nemcsak az euró- 
pai három legnagyobb birodalmak egyikének sok szá- 
zados trónusát felforgassa, hanem Európa sorsára is 
nagyban befolyjon. 


Mi több: ezen hatalmas forradalomnak nem szol- 
gált indokul vagy támaszul vallásos fanatizmus, mely 
megtámasztva keble szent hitében, rajongva viszi áldo- 
zatul földi életét a jövő hit-reményéért; nem egy szol- 

gaságra süllyesztett jobbágyság végső elkeseredése és 
gyülölsége zsarnok urai ellen, mely féket ragadt ős ere- 
jében, mint üvegfalat zúzza darabokra a százados 
szenvedés korlátait; nem egy kiváltságos osztály poli- 
tikai jogbitorlása, mely kirekesztve a nemzetnek a ter- 
mészet törvényei szerint és saját érettsége által is fel- 
jogosított nagy többségét az alkotmány jóvoltából, ha- 
tározva róla nélküle, felkölti benne az öntudat és jog- 
igény követelő érzelmét, mely nem kér többé, hanem 
veszen, elgázolva irgalom nélkül minden ellenszegü- 
lést, el, nem ritkán, magát a volt kiváltságos osztályt; 
nem az országos intézmények égrekiáltó igazságtalan- 
ságában, mely szerint a nemzet vagyonos kis osztálya, 
midőn egyfelől kizárja a nagy többségét az állam min- 
den javadalmaiból, reásúlyosbítja a vagyontalan gör- 
nyedező vállaira az állam és társadalom minden ter- 
heit, nem osztozva vele ezek egyikében sem, nem jog- 
ban, nem teherben, míg végre, nem bírván viselni nyo- 
mort és inséget, ez elnyomott nagy többség, mely maga 
a nép, lerázva vállairól a terhet, fölkél mint jogos bíró, 
elítélni és megbüntetni azokat, kik megszegve isteni és 
emberi törvényeket, elsajátították vala azt, mi nem 
csak őket, s kivonták vala magokat azon teher 
alól, mely őket is megillette; nem egy nép állati buta- 
ságában, mely öneszmélet nélkül éli ösztönszerűleg 
csak baromi életét, követve vakon, ismeretlen úton és 
cél felé az első gonosztevőt, ki állati ösztöneit és szen- 
vedélyeit felkorbácsolva, kezébe adja a kétélű fegy- 
vert, hogy kielégítse undok vágyait, rabolva és gyil- 
kolva, bűnöst és ártatlant; nem végre egy gyűlölt feje- 
delem véres zsarnoksága, ki törvényt és kíméletet nem 
ismerve, gázol jogot és emberéletet s kinek elvégre 
bitor hatalmát megtörni az emberi méltóságnak jogos 
és szent kötelessége. Nem. Mindezen lehetőségek kö- 
zül, melyek a lefolyt századok alatt annyi nemzet for- 
radalmának voltak s lesznek forrása és tényezője, 
ezek közöl a legnagyobb magyar fölkelésnek, az utób- 
binak egyetlen egy sem szolgált indokul és támaszul. 


Az 1848-i magyar forradalmat Kossuth Lajos csi- 
nálta egymaga. 

Egymaga, önakaratából és önerejével, nem szol- 
pálván neki indokul, támaszul, még csak ürügyül sem, 
vallásos üldözés; nem jobbágy és földesúr közötti gyű- 
lölség, nyervén a jobbágy ingyen, szabad birtokot föl- 
desúrától: nem semmiféle jogbitorlás, mert a nemzet 
akkori alkotmánya minden honpolgár közös sajátja 
volt, s az állam terheiben birtok-aránylag osztozott 
mindenki; nem a magyar nép butaságában és szenve- 
délyeiben, mert a nép öntudatosan, sőt mondhatni 
minden osztályok között leghiggadtabban ment bele a 
harcba s minden kicsapongástól ment rendszeretetét 
soha sem bizonyította be oly fényesen, mert kevesebb 
büntett és nagyobb belbátorság soha sem létezett az 
országban, mint épen forradalom alatt, midőn a for- 
radalmi kormányzat a közigazgatást is abszorbeálva, 
a nép saját józan eszére és becsületességére volt ha- 
gyatva; nem, végre fejedelmi zsarnokság, mert hiszen 
V. Ferdinand a márciusi chartával csaknem egészen 
függetlenné tette Magyarországot. 

Ismétlem tehát, hogy a 848-i forradalmat Kossuth 
Lajos egymaga csinálta. 

De az itt természetesen fölmerülő kérdés az, hogy 
miként bírt egy szegény prókátor ily aristocratico- 
monarchicus nemzetben, minő a magyar, oly nagy- 
szerű s valóban nemzeti forradalmat egymaga fel- 
költeni? 

Ennek kettős kulcsát a nemzet jellemében, az 
idő szelleme-, s az abból kifejlett viszonyokban és a 
Kossuth Lajos egyénisében kell keresni. 

A magyar nemzet három század alatt sem felej- 
tette, s nem is fogja soha felejteni azelőtti független- 
ségét, önálló hatalmát és nagyságát; szóval históriai 
multját, mely után epedve, mindíg fiatal vággyal, fáj- 
dalom és bosszúval telve tekint azon időbe, melyben 
e drága kincse elraboltatott, s mert a rabló az osztrák, 
gyűlöli uralmát, hagyván azt örökségül nemzedékről 

nemzedékre, valamint a kötelességet is, mint jogos 
cselekedetet az erőszak ellen, lerázni az idegen igát 
bármikor nyíljék alkalom reá, nem keresve újabb 
okot, állván századok óta az eredeti ok. E hagyomá- 
nyos gyűlölség az osztrák uralom ellen, s ə vágy, sza- 
badulni tőle, a nemzet vérébe ment által, jellemének 
kiegészítő részét alkotja. 

Kossuth Lajos, gyűlölve az osztrák uralmat mint 
magyar ember, s egyéni bosszú-okból is, a nemzcti 
gyűlölség képviselőjévé tette magát. Ő hangot és életet 
és nyilatkozást adott azon érzületnek, mely millió ke- 
Felben szunnyadott, de soha ki nem aludt. 

A magyar nemzet vitéz; szereti tehát a bátorságot 
másban, bárminő téren, s bármiként mutatkozik. A 
nemzet nem lehetett a Kossuth komornyikja, hogy 
lássa urát pongyolában. A nemzet, elébe adott tények- 
ből ítélhetett és e tények azt bizonyították már a ré- 
gibb időben, hogy Kossuth Lajos az osztrák kormány 
által üldöztetett, azzal bátran szembeszállt, börtönbe 
záratott, s kiszabadulása után ismét elkezdette izgató 
szerepét, más úton és modorban, mint azelőtt. S ha a 
nemzet szerette benne akkor a bátorságot, bámulta ezt 
később, midőn már a 848-i pozsonyi országgyűlésen 
odadobta a hatalmas osztrák monarchiának a harc- 
keztyűt, s kivívott csaknem egymaga oly eredményt, 
minőt a nemzet akkor nem remélhetett. Kossuthnak 
ezen külső bátorsága — ha lehet-e kifejezést használni 
— megkezdődvén a forradalom — látszólag — foko- 
zatosan növekedett egészen a merészségig, egészen a 
polgári vitézségig, s evvel arányban növekedett iránta 
a nemzet szeretete és bámulata. 

A magyar keleti faj. Szereti a fényt és fényest. 
Kossuth Lajosban egyesülve mindkettőt nagy mér- 
tékben találta fel. A fényt eszében és szellemében; a 
fényest nyegleségében, melyet valóságnak tartva szere- 
tett. A magyar szereti a csillogó látszatot, többnyire 
jobban, mint a komoly szolidítást; a virágos, dagályos, 
ékesszólást inkább, mint a tárgvat hideg logikával bon- 


82 


coló szónoklatot; a nagy, szép szavakat s mondatot 
jobban az ész rideg kétszerkettőjénél; a dícséretet, ön- 
magasztalását hibáiban is, gyöngeségének, előítéletei- 
nek legyezését, fényes multjának oly varázstükrét, 
melyben a jövőt még fényesebbnek láthassa, inkább, 
mint a szigorú igazságot s hibáinak saját javára való 
leleplezését. 

A nemzet senkiben sem találta fel ezen tulajdo- 
nokat oly nagy mérvben, mint Kossuth Lajosban. Ő 
a nemzet fénylő tulajdonainak s gyöngeségeinek hű 
kinyomata. Benne a látszat, a külső mindenben több 
és nagyobb, mint a belérték, de e látszat fényes, vakító. 
Szónoklata olyan, minőt a magyar szeret: virágos, ha 
kell, dagályos, merész, büszke, vagy szerény, ha kí- 
vántatik, a szívhez szól, érinti legszebb húrjait, fel- 
költi érzelmét, vagy a nemzeti büszkeséghez fordul, 
felrázza sírjából a nagy halottat, a mult dicsőségét, 
szembeállítva az elnyomott jelen törpeségével, s híze- 
legve a nemzeti öntudatnak, erényt von ki hibáiból, 
erőt gyengeségeiből, elvet előítéleteiből, s büszkeséget 
és önludatot tettre bír korbácsolni a magasztalás, hí- 
zelgés mérgébe mártott síma szavaival, virághímzett, 
elbájoló képeivel a jövőnek. S a veszélyes szónoklat- 
nak csábító zenét kölcsönöz dallamos organuma, mely 
ha szabad magam így kifejezni, bírja az erő lágyságát, 
s a szelídség erejét, mely emelkedésében kellemesen 
csengő, elragadó, süllyedésében bánatosan mély. 

A magyarban sok a nagylelkűség. Szereti a bízal- 
mat önmaga iránt, s bízalmat ad érette, áldozattal is. 
Kossuth Lajos látszólag tartalék nélküli bízodalommal 
vetette magát a nemzet karjai közé, s a nemzeti büsz- 
keség és nagylelkűség határtalan bízodalmával aján- 
dékozta meg érette. 

A magyar pezsgő vérrel és élénk képzelemmel bír- 
ván, könnyen hevül és lelkesedik nagy és szép tettre 
szintúgy, mint ábrándokra. A Kossuth zajló vérét fel- 
forralni s nyugtalan képzelmének szárnyakat adni 
egyaránt képes valóság és eszményi kép — mérlegelés 

nélkül. Ő itt ís öszvetalálkozott a nemzet erényével és 
hibájával, s felhasználta mindkettőt öntudatlanul vagy 
előszámítással, könnyeiműleg vagy megfontoltan, áb- 
rándos kalandra vagy komoly valóságra. 

Szóval Kossuth Lajos a magyar nemzetnek nem 
reális, hanem csak fénylő és homályos tulajdonságai- 
nak önszemélyébeni egyénesítése, mint senki más; és 
bírta oly nagy mértékben, mint egyetlen magyar sem, 
egy tökéletes agitátor azon nélkülözhetetlen előnyét: 
fölvenni könnyen minden alakot, befogadni minden 
idegen érzületet, elsajátítani s visszatükrözni híven, 
mint sajátját a nemzet azon erényeit, melyekkel ő 
nem bírt. Más szóval: ő tökéletesen kiképezett színész, 
de tisztán magyar színész. — Kossuth Lajos akkor 
hevült, ha fázott is lelkében; akkor lelkesült, ha mit- 
sem érzett is, akkor könnyezett, amikor akart; akkor 
volt legbátrabb, mikor legjobban félt, mint — például 
— közeledvén Jellasich Pest felé, azon nevezetes gyű- 
lésben, midőn Kossuth Lajos kardosan jelenve meg, 
lépett a szószékbe, kijelenivén azon szándokát, hogy 
azonnal indul Czeglédre (de nem Fehérvár felél)," s 
bejárva a magyar városokat, felkölti a nép millióit, 
ezeknek élén jövend vissza, szembeszállani a haza 
ellenségeivel, s megszabadítani szent földjét vagy pol- 
gártársaival együtt halni meg. 

A képviselők örömittason tapsolták meg áhítatos 
bámulatban a hős polgárt, s a nemzet föllelkesedve 
hangoztatta vissza képviselőinek tapsát. Igaz ugyan, 
hogy Kossuth Lajos a Jellasich flankenbevegungja 
után csak saját békés kardját hozta vissza, s nem 
többet; igaz ugyan, hogy midőn azt mondta, hogy visz- 
szajövend a nép millióival meghalni, ha kell, ai ha- 
záért, azon percben épen azt gondolta, hogy szép élni 
a hazáért, mert már akkor zsebében volt azon tizezer 
pengőforint aranyban, melyet Batthyány Lajos, mint 


? Itt, Székesfehérvár tájékán állott a horvát bán 30.000 
emberével. 

miniszterelnök utalványozott néki útiköltségül azon 
esetre, ha Jellasichnak sikerülvén Pestet elfoglalva, 
bennebb haladni, Kossuth Lajos, mint leginkább kom- 
promittált, kimenekülhessen az országból. E tény! De 
a színészi fogás sikerült, s a hősiesség álcája tökéletesen 
eltakarta a félénkséget. — És végre, ő beteg tudott 
lenni jó egészségében, s egészséges betegen, mint ak- 
kor, midőn a szószékben kimerülten s ájuláshoz közel 
hanyatlott le, s többen, ezek között az eszes és jószívű 
Teleky László is, a ház bánatos részvéte között, kar- 
jaikban vitték ki a teremből, s tették kocsijába; én 
pedig érdekeltetve, de nem híve egészen, ezen látvány 
által, azonnal utánamentem, s szobájában vígan és 
erőteljesen le s feljárva találtam nagy lépésekben. — 
Vagy mint akkor, midőn azon színészileg klasszikus 
szavakat mondolta a szószékről: 

„Én nagyon beteg vagyok, tisztelt ház!“ (gyönge, 
alig hallható alélt hangon). , De — fölemelve az erő 
magasságáig hangját — én nem akarok beteg lenni, 
mert a hazának szüksége van erőmre!!!“ 

Ilyen volt Kossuth Lajos, s ilyen, mert ismerte 
nemzetét, s ismerte különösen a képviselőket. Valót, 
alakosságot, érzést és nyegleséget egyaránt tudott és 
akart használni körölmények szerint eszközül kitű- 
zött céljára. 

De legbíztosabb és leghatályosabb támaszát a 
nemzet képviselőiben, mint ilyenekben, talált(a), s 
mert annak megérthetésére, hogy miként sikerülhetett 
Kossuth Lajosnak, a már mondottak mellett is, bele- 
vinni a nemzetet forradalomba, szükségesnek vélem, 
néhány jellemző szót mondani a képviselők házáról, 
mint testületről különösen. S azt hiszem, hogy ezt 
tenni sehol sem lenne annyira helyén, mint épen itt. 

A 848-i chartának több hiányai között azon nagy 
hibája is volt, hogy a képviselők számát igen nagyra 
határozta. Négyszáznegyvenhat képviselő Magyar- és 
Erdélyországnak még akkor is igen sok, ha egy nem- 
zetiségből, s a míveltségnek általánosabban fejlettebb 

fokán állana. De oly országban, melyben az idegen s 
nemcsak különnemű, hanem részint reminiszcenciák, 
részint természeti ösztön miatt ellenséges indulatú 
nemzetiségek képezik a népesség majdnem ?/,-át, nem 
nagy törvényhozói bölcsességre mutatott, sem állam- 
férfiúi előre tekintésre ennyire kiszélesíteni a törvény- 
hozó testet. Mert soha se higyjük, hogy az egyenjogú 
alkotmány és nyert szabadsági áldása annyira bírta 
volna, s bírná ezután is, ha a dolgok megváltoznának 
is, paralizálni a horvátok, szerbek s románoknak már 
azelőtt fölébredt s most meggyökerezett nemzetiségi 
vágyait és ábrándjait, miszerint önerejök tudatára 
jutva a mennyiségben, meg nem kísértik, még pedig 
sükerrel, a nem-magyar választó kerületekből csak 
saját fajukbelit választani s küldeni a képviselők há- 
zába, kik számban talán túlhaladva ott a magyar ele- 
met, annyival veszélyesebbek leéndettek vagy lenné- 
nek tényileg, vagy passzív ellenszegülésökben, meny- 
nyivel politikailag és szellemileg hátra állanak, azaz 
míveletlenek és érletlenek. — Én a magyar elemet 
kevesebbé féltem most az osztrák germanizáló mániá- 
jától és egyfejű zsarnokságától, mint féltettem akkor, 
a jövőt szem előtt tartva, a választási jognak oly pa- 
zar s előre számítás nélküli kiterjesztése miatt a ma- 
gyarral egyenlő mérvben, nagyobb számú buta, tudat- 
lan vagy nemzeti fanatizmussal telt idegen ajkú tö- 
megre, melynek százados mívelésre s fokozatos neve- 
lésre és bevezetésre az alkotmányos életbe és jogokba 
van szüksége, hogy a szabadsággal vissza ne éljen, 
s a nyert fegyvert jóltevői ellen ne fordítsa; inkább 
féltettem fajunkat e sokfejű hidrától, mint féltem a 
Habsburgok kétfejű sasától S féltettem azért is, mert 
históriai tény, miszerint a német faj nem bír abszor- 
beáló elemmel, de igen a román és a szláv. Mert midőn 
Magyar- és Erdélyországban találunk több megmagya- 
rosodott német helységet, nemhogy magyar helységet, 
de egyént sem, aki magyarból német lett volna; midőn 
másfelől nagyon sok magyar ember, sőt helységek vál- 

tak tót- s románokká. Azt sem kell soha felejteni, 
hogy mindkét faj az ország határain kívül is bír ro- 
kontámasszal. Meg vagyok győződve, miszerint ezen 
választási egyenjogúság anomáliája a legnagyobb s 
folytonos zavaroknak s viszálkodásoknak lett volna 
kovásza, míg végre nemzetiségi belforradalomba üt 
ki, amidőn legyőzve talán fegyverrel, visszavenni let- 
tünk volna kénytelenek az éretlen nemzetiségektől oly 
jogokat, melyeknek gyakorlatára még nem valók. — 
Nagy hiba volt tehát nézetem szerint a mondott okok 
miatt a képviselők számát oly sokra szabni. 

De hiba volt, mint a következés mutatta, az értel- 
mességre való tekintetből is. 

Nem azt akarom ezzel mondani, mintha a két 
magyar hazában nem lehetne négyszáz intelligens em- 
bert találni, kik noha helyesen és lelkiismeretesen fel- 
fogva nem épen oly könnyen betölthető, képviselői tisz- 
töknek, mint értelmes és becsületes törvényhozók, 
megfelelni képesek nem volnának. Ha erről kellene 
meggyőződve lennem, kétségbeesném a magyar nem- 
zet jövője felől. 

Hanem azt teszi, hogy a nagy szám már magában 
fölébresztvén a bejuthatás vágyát, könnyebben becsem- 
pészik magukat oly egyéniségek, mégpedig nem kevés 
számmal, kik valóban képtelenek minden tekintetben 
megfelelni elvállalt tisztöknek, s ha aztán épen a kép- 
telenek találnak többségben lenni a képviselők házá- 
ban, mint voltak 848-ban, az épen akkora szerencsét- 
lenség, mint aminő ennek következtében érte az orszá- 
got. Mert ennek oka, ha közvetlenül Kossuth Lajos- 
ban, de közvetve az István nádor nullitásán s a mi- 
nisztérium gyengeségén kívül, vagy ezekkel együtt, 
csak a képviselőházban feltalálható, melynek alkele- 
mei voltak: 20% intelligencia, 10% aljasság és 709/9 
értetlenség és becsületesség vegyesen, vagy más oldal- 
ról tekintve 590 bátorság és 95% gyávaság. Ily elemek- 
ből álló képviselő-testület nagy többségében csak pasz- 
szívitásra lehetett kárhoztatva, szolga-eszközül egy 

merész vállalkozó kezében, kinek saját tettei igazolá- 
sára a nemzet szemében, szüksége volt képviselőinek 
firmájára. És egyébre nem is való volt. Mert minő 
fogalma lehetne egy ángol parliamenti tagnak a mi 
48-i alsóházunkról, ha a viszonyokkal megismerkedve, 
megtudná, miszerint a magyar parliamentnek egy tagja, 
egy képviselő, rábizonyult tolvajság miatt a ház által, 
saját vallomása után is ítélve, bűnösnek találtatott, 
ennek következtében ki kellett lépnie a képviselők 
házából, de később vesztegetés és intimidáció által 
újból megválasztatván magát, ugyanazon képviselőház 
még érvénytelen választását is verifikálta, s a már 
egyszer önmaga által zsiványnak bélyegzett Madarász 
Lászlót, megint keblébe fogadta?" Oly házról, mely 
Batthyányt, Szechényit, Kovács Lajost, Kazinczyt, 
Eötvöst csak kegyelemből, vagy bosszankodva, ásí- 
tozva, Kemény Dénest, Szász Károlyt épen ki sem hall- 
gatta, midőn az őrültek házának tökéletesen megért 
Stancsicsot, egy Kállay Ödönt, egy hóbortos Vládot, 
egy Fekete Lajost, mint kedvenceit hagyta beszélni, 
a Madarászokat pedig épen áhitattal hallgatta? 


De ezen ház félelme Kossuthtól, aki pedig az 
egész forradalom alatt egy árva lelket sem bántott, 
határtalanul felülmulta értetlenségét is. Csak két ese- 
tet hozok fel. Én úgy voltam meggyőződve december 
vége felé, midőn hadsergünk folytonosan visszavonu- 
lásban volt, hogy a képviselőház, nem levén egyéb 
haszontalan lomnál vagy cégnél a Kossuth számára, 
a kormányzásnak inkább terhére, mint támaszul van, 
a hadi operációk független és szabad mozgását pedig 
csak gátolja, kénytelen levén a hadvezér ezen lomha 
testület biztosságáról is gondoskodni, Véleményem 
tehát a volt, hogy a parliament napolja el magát bi- 
zonytalan időre, a kormány pedig, melynek én is tagja 


? Az e tényre vonatkozó megjegyzéseket a kötethez csat- 
lakozó jegyzetek között Madarász László alatt kell keresni. 

voltam akkor, csatlakozzék a hadsereghez, hogy kor- 
mányzás és hadvezetés központosítva levén, rendelet 
és kivitel megkönnyíttessék és gyorsíttassék; ha pedig 
a körölmények vagy egyszer elválásukat tennék is 
szükségessé, a kormány néhány tagból állván csak, 
könnyen mozoghat egy helyről másra anélkül, hogy 
a fővezér annak biztosítása miatt kénytelen lenne 
talán legjobb tervén változtatni. Többekkel közölvén 
ezen nézetet, egy igen nagy többség helyeselte nézete- 
met. S a Szilveszter esti titkos ülésben, midőn az or- 
szággyűlésnek Debreczenbe való áttétele vala sző- 
nyegre hozandó, kért, hogy tenném meg az indítványt, 
igérvén szentül, hogy egytől-egyig pártolni fognak. 
Az országgyűlés áttételéről szóló indítványt, ha jól 
emlékszem, Nyáry Pál megtévén, én is fölléptem ellen- 
indítványommal, elmondva védveimet. Többek között, 
mint argumentumot hoztam fel, hogy az országgyűlés 
elnapolván magát, azon esetben is, ha harcunk sze- 
rencsétlenül ütne ki, csak mi néhányan, kik a kor- 
mányt képezzük, bűnhődnénk, midőn ellenkező esetben 
száz meg százan esnének áldozatul. Midőn e szavakat 
mondottam, bizony nem jutott eszembe, hogy síral- 
mas jóslatot mondok, mely egy év alatt már beteljese- 
dett. Alig végeztem el beszédemet, hogy Madarász 
Kossuth után küldött, ki még nem jött volt fel az 
ülésbe. Utánam Hunkár Antal szólott, vegyes levén a 
gyűlés, s azt mondta többek között, hogy másnap reg- 
geli hét órakor az indóház előtt föl kell olvasni a két 
ház névsorát, s akik jelen nem lesznek, hogy azonnal 
induljanak Debreczenbe, egytől-egyig föl kell akasz- 
tatni. Kossuth a Hunkár beszéde alalt érkezett meg. 
Én Hunkárnak csak annyit feleltem, hogy ha a ház 
elveti indítványomat s az ellenvéleményt fogadja el, 
én engedni fogok a többségnek, s képviselői állásomat 
el nem hagyva, elmegyek Debreczenbe, de nem más- 
nap, csak azért, hogy lássam miként fog Hunkár úr 
felakasztatni. Ekkor Kossuth lépett föl, s ő is akasztó- 
fával fenyegette a Debreczenbe menni nem akarókat. 

Gondolja talán a szíves olvasó, hogy azon ajánlkozott 
nagy többségben akadt egyetlen egy ember, ki csak 
egy hanggal mert pártolni, vagy felszólalni ezen meg- 
becstelenítése ellen a nemzeti képviseletnek? Senki. 
Pedig árva lelkemre mondom, hogy sem Kossuth, sem 
más senki egy mókusfiút sem akasztatott volna föl. 
És ez annyira úgy van, miszerint én azt, amit mon- 
dottam, még csak bátorságnak sem tartom legkevésbbé 
sem, hanem legfennebb egy kis emberismeretnek. 

A másik eset volt az ápril 14-i detronizáció. 

A képviselők többsége kezdett már kiábrándului, 
s a dolgok állását világosabban megítélni, sőt Kossuth 
ellen is tekintélyes ellenzék kezdette fejét fölemelni. 
Ezt maga Kossuth is mondja Viddinbén kibocsájtott 
röpiratában, melyben a detronizáció okául épen azt 
hozza fel, miszerint a hidat akarta lerontani azon 
keletkező ellenzék háta mögött, mely magában a kép- 
viselők házában kezdett volt alakulni. S tagadhatatlan, 
hogy ezen ellenzék, ha Batthyány állhatott volna élire, 
Kossuthot már ápril 13-án a titkos ülésben megbuk- 
tatja, annyira ellene fordult volt már a közhangulat; 
de nem levén elég erélyes, népszerű és tekintélyes 
vezére, nem mert harcra kelni a Kossuth megszokott 
s még mindíg félt diktátorságával, s noha a 13-i titkos 
gyűlésben annyira legyőzte passzívitását, hogy mi 
addig soha sem történt, Kossuthnak önmaga tett indít- 
ványát többen és nyíltan és határozottan megtámadták, 
s ha a kérdés akkor szavazatra bocsáttatik, bizonyosan 
nagy többséggel meg is bukik, mert a képviselők 
8/10-ed része ellene volt. De ép azért, mert ezt belátta 
Kossuth, megszakasztotta a gyűlést azon kijelentéssel, 
hogy másnap nyilvános gyűlés elébe terjesztendi 
indítványát — s azzal kiment a teremből. S ha ekkor 
az elnök, Almásy, azon hibát nem teszi, hogy a Kos- 
suth távozása után az ülést eloszlatja, a ház kimondja 
az indítvány elvetését, sőt másnap is megteszi, ha 
Kossuth az országos ülést át nem változtatja valóságos 
népgyűléssé, Almásy ezen a nevezetes napon nagy 

hibát követett el, de még nagyobbat, mert gyáva- 
ságot és tehetetlenséget a képviselők. Reggel ugyanis 
egybegyűlvén a képviselők az országos teremben (Kos- 
suth nem jelent meg!), alig nyitotta meg az elnök az 
ülést, hogy Besze János a Kossuth titkos megbízásából 
azon indítványt tette, hogy az ülés tétessék által a 
templomba, azon okból, mert a terem karzatán nincs 
elegendő hely befogadni azon nagy közönséget, mely 
a vitatásokat meghallgatni akarja. S Almásy ezen 
haszontalan érvre s könnyen belátható célú indít- 
ványra áttette az ülést a templomba, s a képviselők 
pedig, kik még tegnap határozottan ellene voltak a 
Kossuth teéndő indítványának, mint jámbor birkanyáj, 
ellenmondás nélkül mentek utána Almásynak a temp- 
lomba, mely már annyira tömve volt Madarász által 
toborzott néppel, miszerint sok képviselő be sem tért 
s akik béjutottak is, nem együtt, hanem a nép között 
a padokon, vagy állva elszórtan találtak helyet. Kos- 
suth a szószék alatt készített állványon foglalt volt 
már helyet, s e sajátságos kinézésű s elemű gyűlésnek 
az elnök általi megnyitása után megtette indítványát, 
megfosztandót a magyar tróntól, s száműzendőt örök 
időkre a Habsburg-Lotharingiai dinasztiát a magyar 
földről. S azok, kik 12 órával ezelőtt bátran ellene 
nyilatkoztak Kossuthnak most elnémultak s egyetlen 
egy hang sem emelkedett ellene. 

Nincs ember a hazában, sőt a külföldi intelligencia 
között is kevés, ki az ápril 14-i függetlenségi nyilat- 
kozatot, mint históriai tényt, meg nem bírálta, s 
nagyon kevesen akadnak, kik azt bármi okból, helye- 
selnék. Én sem helyeselem, de megvallom, hogy ke- 
vesebbé tartom s tartottam azt egyedüli, vagy leg- 
alább főindoknak az orosz intervencióra, mint tartom 
nevetséges s a nemzet méltóságához nem illő sarla- 
tánságnak és gyermekes hetvenkedésnek. Mondtam 
már miszerint a körölmények odamutatnak, hogy 
Miklós nem Ausztria, hanem önbiztosítása miatt lépte 
ál a magyar határt, ürügyül használva önzetlen lova- 

giassága kitüntetésére Ausztria és Európa érdekét; 
noha Európához bocsátott nyilatkozmányában vilá- 
gosan kimondja intervenciója okául, hogy a magyar 
forradalomban lengyel tartományát látja veszélyeztetve. 
Miklós cár tehát az én meggyőződésem szerint, el 
volt határozva fegyvert fogni ellenünk, mihelyt ténnyé 
vált előtte, hogy a lengyelekkel szövetkeztünk, s Kos- 
suth nyilatkozata Lengyelországot illetőleg, követ- 
kezőleg beavatkozik, akár megtörténik, akár elmarad 
a függetlenségi nyilatkozat. De alkotmányunk meg- 
semmisítésére sem szolgált indokul, még ürügyül sem, 
mert már akkor megjelent volt a bécsi március 4-i 
nivelláló charta. Hanem én ezen lépést egyfelől nevet- 
séges packázásnak, s másfelől Kossuthtól bűnnek 
tartom. 

Igen jól mondotta a 13-i esti ülésben Nyáry Pál, 
„miként nem lehet nevetségesebb egy dolog és eljárás, 
mint azon gazdáé, ki mielőtt házának csak funda- 
mentomát letette volna, már butorokat rendez a ki- 
jelölt szobák puszta terén. Ilyen eljárás a független- 
ségi nyilatkozat. Verjük meg előbb az ellenséget, űzzük 
ki előbb hazánk földjéről az utósó németet, s akkor, 
mikor bent szabadok, s kívül a határokon erőnk végett 
becsültetve állunk a világ előtt, akkor lesz ideje ren- 
dezni belügyünket, kimondani, ha tetszik, független- 
ségünket s az országnak positivus államformát adni." 
Soha Nyári ennél okosabbat nem mondott, és én, osz- 
tozva az ő nézetében, nem is tartom szükségesnek a 
tárgy ezen résziről többet mondani, csupán annyit, 
hogy oly nyilatkozatot bocsátván világ elébe, melynek 
erőnk meg nem felelt, kompromittáltuk magát a 
nemzetet. 

De Kossuth e lépés által bűnt követett el a kép- 
viselők, a nemzet ellen, s beszennyezte önmagát, mert 
részint elhallgatott előtte már tudvalevő nagyon fon- 
tos dolgot, részint pedig nyiltan hazudott. 

A függetlenségi nyilatkozat indokolására két [ő- 
okot hozott fel. Egyikét, hogy ő, akkor jövén a Görgey 

táborából, az öszves tábornoki kar fővezetőkkel együtt 
kinyilatkoztatták, miszerint a hadsereg nemcsak 
óhajtja a függetlenségi nyilatkozatot, hanem maga 
fogja kikiáltani, ha azt az országgyűlés ki nem mon- 
daná, s mert ő veszélyesnek tartja, hogy a katonaság 
ragadja meg a kezdeményezést, szükséges, hogy a 
képviselőház előzze meg a hadsereget. Ezen állítás 
minden betűje költemény volt, s Görgey s az öszves 
tisztikar a legnagyobb indignációval értesültek a nékik 
tulajdonított kijelentés felől, s valóságos lázongó nyi- 
latkozatokban törtek ki az ápril 14-i határozat miatt. 
Nékem magamnak is szinte ily értelemben beszélt 
Görgey Pesten júniusban. — A hazugság csak gyer- 
meknél, s bolondnál menthető. Menthető-e ezen hazug- 
ság az ország színe előtt, hivatalosan kimondva, Kos- 
suthnál? 

Második főoka, melyet felhozott volt, miszerint 
biztos diplomáciai adatokból mondhatja, hogy Francia- 
ország és Angolhon azonnal elismerik Magyarország 
függetlenségét, mihelyt azt maga a magyar nemzeti 
gyűlés kijelenti, s hogy ezen esetre mindkét ország 
kormánya hatályosan támogatandja Magyarországot. 
S ugyanekkor kezében volt már Szalay Lászlónak 
az ángol, s Teleky Lászlónak a francia kormány nyi- 
latkozatairól szóló hivatalos jelentéseik. Ezek szerint 
Palmerston odanyilatkozik, hogy miután az ángol kor- 
mány Ausztriának fennállását, mint előbástyát Európa 
keleti részén, mely helyébe, ennek megszűntével, mást 
állítani nem lehetne, szükségesnek tartja, kijelenti, 
hogy azon esetre, ha Oroszország bele nem avatkoznék 
az Ausztria és Magyarország közötti viszályba, Angol- 
hon lenne kénytelen interveniálni. Sőt az angol mi- 
niszter annyira ment, hogy Szalayt nemhogy hivata- 
losan mint Magyarország küldöttjét, de mint magán 
személyt sem fogadta kihallgatás végett, hanem egy 
harmadik személy által tudatta vele a kormány ezen 
határozatát. Csaknem hasonló értelemben nyilatkozott 
a francia kormány is Teleky Lászlónak. S az ezek 

iránti kettős jelentés ápril 13-án már a Kossuth kezé- 
ben volt. Menthetőbb-é ez, mint a másik? 

Kossuth Lajos ezen sem eszélyes, sem becsületes 
úton kivívott győzelem által hármas célt ért el. Leron- 
tolla, miként maga mondta, az ellenzék mögött a visz- 
szavonulás, vagy más szóval a béke hidját; kiöntötte 
személyes bosszúját a Habsburg-ház ellen egy histó- 
riai okmányban, és — magát Magyarország kormány- 
zójává választatta, letéve ezáltal a lépcsőt a magyar 
koronához. 

Vágyott-e Kossuth a magyar koronára? 

Titkon igen. S e titkos vágynak előkészítő orga- 
numául neje, Meszlényi Zsuzsánna szolgált. E nő, ki 
határtalan s pórias büszkesége és ostobasága által 
szövetkezve elvetemedett, ravasz kalandorokkal, férjét 
a hinárba s az országot a veszélybe mind bennebb- 
bennebb vitte, nyiltan és tartózkodás nélkül heszélte, 
hogy az ország legtekintélyesebb emberei (bizonyosan 
a Madarászok és Mérei Mór!) azon nézetben vannak, 
hogy férjének el kell vállalni a királyságot s magát 
megkoronáztatni; de Lajosa oly szerény s a haza szol- 
gálatában annyira elbetegesedett, miszerint vonakodik 
engedni azon számtalan felhívásnak, melyek minden- 
felől hozzá intéztetnek. S noha ő maga, Meszlényi 
Zsuzsánna sem vágyik a koronára, Isten látja, de ő is 
azt hiszi, hogy az országnak csak a Lajos megkoro- 
náztatása által lehetne visszaadni a nyugalmat és biz- 
tosságot. — Nevetséges része ezen komödiának pedig 
az, hogy a koronajelvények a Kossuth szállásán levén 
letéve, neje ápril 14-e után naponta fejére tette a 
koronát, nézve és gyönyörködve a tükör előtt Magyar-, 
Tót-, Horvát- és Erdélyországok jövendőbeli király- 
nőjében. — Ez is tény! Szerettem volna magam is egy- 
szer látni ezt a spektákulumot. 

S Kossuth Lajos, ha megtarthatja kezében mind- 
végig az ügyvezetést, s a forradalom győz, kétség- 
telenül kikiáltatja magát királynak, ha szükség, állam- 
csiny által is, lehet azonban, hogy háládatosságból 

maga a nemzet előzi meg vágyát. De Kossuth mint 
király sem lett volna áldás a hazának. Ő nagy s oly- 
szerű hibák és gyengeségekkel bír, hogy azokat a 
királyi méltóság sem tudta volna belőle kiirtani, néme- 
lyiket fékezni, sőt elpalástolni sem. 

nem bírt társadalmi míveltséggel. Modora-, 
magatartása-, társalkodásában, haragja és szivélyessége, 
szóval egész lényében mindíg bizonyos feszély ural- 
kodott, mondhatnám: felvergődöttség öntudatlan érzé- 
sének feszélye, mely kellemetlenül hatolt a míveltebb 
emberre, s kellemetlenül a gondolkozó észlelőre, mert 
a feszély mögött, ha okát ki nem találhatta, gyanús 
tartalékot kellett sejteni. Ennek lehet talán tulajdo- 
nítni, hogy ő még akkor sem látszott nyílt és igaznak, 
mikor valóban őszinte volt. Ő tudott részvétet, bámu- 
latot, lelkesülést gerjeszteni maga iránt még értelmes, 
eszes embernél is, de benső szívélyes, egyéni barát- 
ságot nem, mert örökös feszélye kizárta a rokonvon- 
zalom alapját, a bizalmat, s ő, ki kereste a mások 
barátságát, egyetlen valamire való ember tartós barát- 
ságával sem dicsekedhetik. 

Ezen kellemetlen, de önkénytelen feszességet 
Szent István palástja sem fedte volna el. 

gyermekesen hiú, mint fiatal özvegy, vagy mint 
egy hajdoni jurátus. Ő hiú egy lelapuló inggallérra, egy 
zeke lobogó ujjára, egy tollas kalapra, a fényesre; de 
épen ezen hiúság alól kirí a míveletlenség ízlés-nél- 
külisége, az egykori , divatos prókátor". E gyengeség 
nevetségessé teszi, s nincs veszedelmesebb, mint ha 
a király nevetségessé válik. 

Ő gyenge, hajlékony, ingatag, s nyitva minden 
benyomásnak, megtartva csak az utósót, míg ez 
megint másnak ad helyet. Ez természetes következése 
nem férfias jellemének és annak, hogy ő nem bír em- 
berismerettel. 

Ő bír ugyan azon negativus, s inkább ösztön- 
szerű emberismerettel, mely kitalálja, hogy ki az, aki 
tőle nem fél s ellene mer szegülni, vagy ki az, aki 

tőle fél, s eszközül engedi magát használtatni. Görgey- 
től, sőt Perczel Mórtól is mindíg félt. Az elsőtől fél- 
tette hatalmát, a másiktól pofáját. Mert Perczel nem 
egyszer irt és mondott néki szemébe oly goromba igaz- 
ságokat, hogy ezen sajátságos igazságok, épen nem 
estek messze a poftól. Félt Batthyány Lajostól. Midőn 
másfelől csakhamar tisztába jött az iránt, hogy a kép- 
viselőház nagy többségétől nincs mit tartani, s ezt fel 
is használta elég lelkiismeretlenül. De az emberek 
megválasztásában bárminő hivatal, vagy küldetésre, 
legkisebb emberismerettel sem bírt. Ezt eléggé tanú- 
sítja környezete, kedvenc emberei, az általa választott 
kormánybiztosok nagy része. 

A királyi udvar valóban érdekes egyéniségekből 
lett volna öszveállítva. 

Hiányzik benne az észlelés logikája. Élénk kép- 
zelme megragadja az épen fölmerült tárgyat s át- 
ugordja mérlegelését az akarat- és erőnek, az eszkö- 
zök- és célnek (1), mint fárasztókat. Ő hevül, de nem 
fontol, érzeleg, de nem okoskodik. Ezért nem állam- 
férfi, nem diplomata, politikus sem. De nyugtalan 
szelleme s hiúsága soha sem engedik nyugodni. Ő 
mindíg tettet sóvárog, olyant, mellyel tehetsége nem 
áll diametriális arányban. Nincs benne komolyság, 
reálitás. Ő a közvélemény, vagyis (ami nem mindíg 
egy) a népszerűség elkényeztetett gyermeke volt egész 
életén át, Világosig, sőt azután is. Ezen kedvezés, 
mely csak erős lelkületet nem csábít tévútra (egy 
Washingtont például!), őtet elszédítette, s tévedésbe 
hozta tehetségének belértéke felől. — Ő mint király 
nemcsak uralkodni, hanem kormányozni is akart 
volna, s a parliament örökös színhelye leéndett az 
államhatalmak súrlódásai-, söt komolyabb viszály- 
kodásainak. Ő mint király, a diplomáciát nem. bizan- 
dotta felelős külügyminiszterére, hanem maga akarván 
intézkedni, a legkomolyabb bonyodalmakba keverte 
volna az országot a külhatalmakkal. S mindezt, mert 
tele önhittséggel, mert a dolgoknak mindég csak köl- 

tői színét látja, de velejére hatni nem bír kitartással, 
nem valódi lélekerővel, sem alapos, szolid ismeretek- 
kel. Ö bír nagy mértékben a szellem hajlékonyságával, 
az ész könnyűségével, a szív tüzével, de nem a lélek 
érlelő melegével. 


De bír a koronás fők egy rendes tulajdonával: 
Ő háládatlan. Mint nagy urat, mint minisztert és kor- 
mónyzót bosszantotta az olyan emberek látása is, kik 
vele az egykor, s nem oly régen, szegény emberrel jót 
teltek, s egyről-egyig mindenik iránt nem csak negatív 
hálátlan, hanem sértő volt. 

Ilyennek ismertem én Kossuth Lajost azon négy 
hónap alatt, Magyarországnak nagyon kritikus nap- 
jaiban, midőn mint tagja a honvédelmi bizottmány- 
nak, éjjel és nappal csaknem szünet nélkül vele vol- 
tam. S hányszor nem jutott ezen idő alatt eszembe, 
a nagy korlátnok, Oxenstierna mondata fiához!! De — 
Oxenstierna kihagyott híres mondatából, hogy , kevés 
bölcsességgel kormányoztatik a világ", egy rövid szót: 
jól. 

De a mondottak után méltán lehetne kérdeni: 
hegy ennyi ferdeség, gyengeség és felületességgel mi- 
ként vihetett be egy jövénc proletárius, egy arisz!o- 
kratikus és monarchikus nemzetet, épen nem forra- 
dalmi képviselőházzal, olyan fölkelésbe, mely a forra- 
dalmak Rubiconját, a függetlenség, s az uralkodó 
dinasztia trónvesztésének nyilatkozatát átlépte? 

Először, mert egy nemzetet nem erényei, hanem 
hibái és gyengeségei felhasználása által lehet csak tév- 
útra vezetni. Csak később, midőn az eszmélet megjő, 
s a visszalépés lehetetlen, hívják segítségül az önfenn- 
tartás ösztöne s a nemzeti büszkeség a nemzet eré- 
nyeit és jobb tulajdonait, megadva ezek a kitarlás 
erejét, s az áldozatosságot, habár az ügyet kétségbe 


* E mondást latinul szokták idézni: „Qaam parva sapientia 
regitur mundus" , 

esetlnek látja is, vagy mert a nehezelgés (!) törvénye 
szerint a rohamot nem lehet többé feltartóztatni, míg 
rendeltetése végpontját el nem éri. Ez a magyar for- 
radalom történetének is logikája és magyarázata. 

Kossuth Lajos a magyar nemzet minden hibái- 
és gyengeségeinek egyénített, hű jellege, bírván a nem- 
zet erényeinek elsajátításában az alak-fölvevés köny- 
nyűségével, kizsákmányolta, forradalom előtt már 
jóval, hiúság- s népszerűségre vágyódásból minden 
áron, 48-ban pedig, kedvezvén az alkalom, meg nem 
érlelt s végeredményében be nem látott terveinek ki- 
vitelére, a nemzetnek ő benne letéteményezett gyenge- 
ségeit és hibáit, hogy kielégítse önhiúságát, melyet ő 
a nagy férfiak öntudatos ambiciójának s önmagában 
s a nemzeti nemes büszkeség visszasugárzásának tar- 
tott, s személyes bosszúvágyát a Habsburg-ház ellen, 
melynek ő a nemzeti gyűlölség s az osztrák uralom 
alóli jogos szabadulás nemes jellegét kölcsönözte. 
Másodszor, mert hiúsága, bosszúvágya és terveinck 
az idő és viszonyok bámulatosan kedveztek s lehelővé 
tették csaknem a lehetetlent is. Mert ezen idő- és vi- 
szony-kedvezés nélkül minden forradalmi kísérlet 
nevetséges képtelenséggé válik. 

Tehát idő és viszonyok. 

A magyar forradalom élesztő-kovásza volt az idő. 
A 848-i év szelleme, mint légtisztító zivatar, vagy mint 
lég-kórragály futotta be egész Európát, megingatva 
több országos intézményt és trónt oly könnyedén, 
mintha sem alap, sem támasszal sem bírtak volna. 
Magyarország sem kerülte ki hatását. És ezen zivatar, 
vagy epidémia oly véletlenül, oly rohammal jött, mi- 
ként nemcsak az ingerlékeny idegzetűek s forróvérűek, 
hanem igen-igen csekély kivétellel, az erős jelleműek, 
a higgadt véralkatúak, a komoly megőszült államfér- 
fiak is, elszédülve talán a légvonat érintése által, nem 
tudtak, vagy nem volt idejőök eszmélni, észlelni, nem 
tudták magokat delejtűzni az első pillanatban. S ezen 
első pillanat elhalasztása és föl nem használásában 

rejlik a bekövetkezett események logikájának kulcsa. 
A felkelt vágyak s kitört szenvedélyek, melyek csak 
cselekesznek, de nem számítnak, melyek néznek, de 
nem látnak, felhasználva a hatalmon állók percnyi 
ingadozását, megfútták a jerikói trombitát, s minden 
védfal, lett légyen bármily erős és sok százados, romba 
dült hangja alatt. Mert valóban, visszatekintve most 
azon sajátságos időbe, az első győzelmet itt nálunk 
különösen nem erő, nem: kiszámított működés, hanem 
képileg szólva, a jerikói trombitának Kossuth Lajos 
általi megfúvása vívta ki. 

A vívmány az 1848-i márciusi alkotmány. Ezen 
alkotmány mint természetes vitatárgya a kétfelé vált 
birodalomnak, lett a forradalom kútfeje, melyből 
Kossuth okot és ürügyet, jogos ellentállást és kaland- 
terveket, eszközt és erőt meríthetett. Ezen, az idő 
sajátszerűsége és rendkívüliségéből született alkot- 
mány alakította aztán a viszonyokat oly kedvezőkké 
Kossuthra nézve nemcsak forradalmi tervek és kéz- 
deményezésre, hanem azon bel- és külterjes erőre is, 
melyre a forradalom eljutott. 

Egy alkotmány, mely a nemzetnek csaknem teljes 
függetlenségét adná vissza, ennek varázsában vég- 
hetetlen sok csáb-ingerrel; eltörni azon név-, de nem 
tényleges, s gyengének látszó kapcsot is, melyet fenn- 
hagyott a dinasztia és az ország között, 

egy csak a nemzetnek felelős, független minisz- 
térium, önmaga alkotott kormányzati személyzettel, 
felülről semmi korlátot nem ismerő végrehajtó hata- 
lommal, az ujdonság varázsával, s tagjaiban a nép- 
szerűség nimbuszával; egy, egészen a magyar had- 
ügyminiszter alá helyhezett hadsereg, az ország min- 
den váraival és hadifölszereléssel — s maga a had- 
ügyminiszter egy becsületes gyenge ember; 

egy, a nép által legtágasabb alapon, szabadon vá- 
lasztott népképviselet, öszvegyűlve az első nemzeti 
gyűlésben, minden megszorító utasítás nélkül a válasz- 
tók részéről, önakaratán és belátásán kívül nem is- 

merve el semmi megszorítást, levén nagy többsége ér- 
tetlen és félénk; 

a felszabadult nép boldogságérzete, a nemzet lel- 
kesedése, mindkettőnél a szédelgés, melyet a hihetet- 
len könnyűséggel nyert szerzemény okozott; 

az új szabadság vakító fénye, a nemzetnek inger- 
lékeny természete, könnyen hevülő vére, eleven kép- 
zelme, lovagias bátorsága: sokban könnyelműsége, — 
egy forradalomnak ugyanannyi jogos, vagy elcsábít- 
ható elemeivé válhattak, ugyanannyi eszközök és fak- 
torok lehettek, ugyanannyi támaszul szolgálhattak s 
erőt adhattak, mihelyt ok adatott, vagy ürügy hasz- 
náltatott ügyesen és lelkiismeretlenül — forradalomra. 

S mindkettő meglett. A dinasztia adta az okot. 
Kossuth az ürügyet. Az ok volt a király által szen- 
tesített alkotmány megtámadása maga a király által; 
s ez szolgált aztán később ürügyül is Kossuthnak ön- 
terveire. S ép azért, mert az ok kívülről -jött, nem 
lehet minden bűnt kezdettől fogva a Kossuth rovására 
írni. S ha igazságosok akarunk lenni, szigorán ki kelt 
jelölni a 48-i események fejlődésének stádiumait és 
válvonalait. Mert hiba volna például azt állítani, hogy 
mindezen esemény 848 márciustól kezdve 849 augusz- 
tusig, mindíg forradalom volt, s ugyanazon egy termé- 
szettel bírt, ugyanazon egy oknak volt okozata, mert 
ekkor hibás felfogásból eredőleg hibásan ítélnénk 
dolog és személy fölött. 

A márciusi mozgalom, mely lényegében inkább 
alak-játék, mint komoly valóság volt, s melytől a 
hatalom élén állók csak azért rémültek el, mert esz- 
méletöket vesztették, a márciusi alkotmányt nyerte: 
vivmányul. Ez az első stádium. Ezen esemény neve 
lehet gyökeres reform a béke olajágával kezében,. 
a visszavonás magvával méhében. Fegyveres béke- 
háború előtt. Ez a Kossuth Lajos műve és az István 
nádoré. Szándokában jó, eredményében rossz, vagy 
mindkettőben kárhozatos; érdem és bűn övék ketten.. 
Pozitive a Kossuthé, passive az Istváné. 

A dinasztia és az osztrák kormány csakhamar 
belátták a dualizmusból eredendő veszélyt, melyből 
ha a magyar alkotmány nehány évig teljesen erejében 
hagyatik, a birodalomnak talán négy elvált országra 
oszlása következhetik: magyar, olasz, lengyel-szláv, 
s cseh-szláv országokra. E négy nemzetiségnek egy 
időben s önálló mozgalmát nem lehetett ezen lehető- 
ség előjeléül nem venni. A dinasztia tehát önfenntar- 
tási ösztönből utat keresett, s eszközöket visszanyerni, 
ha nem is egészen, legalább részében, amit ügyetlen- 
sége miatt elvesztett; de nem levén elég morális bátor- 
sága egy tollvonással törölni ki azt, mit toll írt volt, 
sem elég fizikai ereje, forrongván az elemek az egész 
birodalom területén, fegyverrel semmisíteni meg nyílt 
megtámadásban az alkotmányt, alattomos utat és rej- 
telt eszközöket választot. Felizgatta a horvátokat és 
szerbeket, szászokat és románokat a magyar kormány 
ellen. E volt a második stádium. A nem magyar fajok 
bellázadása. 

A dinasztia kész anyagra talált a szlávoknál, mert 
a kovászt előkészítette volt a forradalom előtti nyelv- 
kérdés országgyűlésen és a sajtó útján. A szászt meg- 
nyerte fajrokonsága által s ez elcsábította a — — 
románt — — — — — — — — — — 
Ezen lázadásnak s mindazon véres borzadalmaknak, 
melyek ebből eredtek, Isten előtt sem menthető bűne 
a dinasztiát terheli, s különösen a Ferenc Károly és 
Zsófia lelköket, ha volna lelkök. Kossuth itt csak ré- 
gebben a nyelvkérdés köröl követett el hibát, de a 
mozgalom előidézésében semmi része sem lehet, sőt 
mint a kormány egyike, teljes erejével igyekezett azt 
legyőzni. 

Sajátságos ellentétek, s egymásba ütköző, esemé- 
nyek kezdettek fejlődni. Csalfaság és naiv nyíltság, 
árulás és kötelességteljesítés egymást felváltva és ki- 
egészítve küzdöttek egymás ellen. 

A dinasztia felbújtogatta s nyílt lázadásra ösztő- 
nözte a rácokat a magyar kormány ellen. 

A dinasztia kötelességévé tette a magyar kormány- 
nak elnyomni a lázadást. 

Hivatalosan hazaárulóknak nyilvánította azokat, 
kik fegyvert fogtak a király által szentesített törvé- 
nyek s a közrend ellen. 

Titkon pénz- és fegyverrel látta el, s nemsokára 
katonai erő segélyével bíztatta. 

A magyarországi katonaságnak megparancsolta, 
s a lázadás színhelyére küldötte fegyverrel nyomni 
el azt. 

S a tábornokoknak titkos utasítást adott vere- 
kedni látszólag, de meg nem verni, le nem győzni a 
lázadást. 

Ezen álnokság kettős eredménye a lett, hogy a 
magyar kormány sem bírta legyőzni a szlávokat, de a 
dinasztia sem ért célt: bellázadás által semmisíteni 
meg az alkotmányt. 

S mért nem tudta a magyar kormány kezdetben, 
mikor az oly könnyű lett volna, elnyomni a rác láza- 
dást? 


Mert még akkor sem akart hinni árulásban a di- 
nasztia és a tábornokok részéről, mikor abban kétel- 
kedni nem lehetett többé. S mikor Perczel Mór a ház- 
ban nyíltan árulással vádolta az aldunai sereg vezér- 
lőit, a miniszteri párt reákiáltotta, hogy bolond! Pe- 
dig a következés bebizonyította, hogy Perczel soha 
sem volt olyan okos, mint akkor. 

De a dinasztia sem érvén el célját a rácokkal, 
megbízta titkon kedves bánját, Jellasichot, felkölteni 
saját hatalmából vitéz horvátjait s beütni Magyaror- 
szágba. A horvátországi vitéz bán kész volt engedel- 
meskedni. Megindult mintegy 30.000 emberrel s át- 
lépte a magyar határt. S noha a király elein szem- 
fényvesztésből Jellasichot is hazaárulónak bélyögözte, 
később az alkotmány felfüggesztésével teljhatalmú 
királyi biztosának nevezte ki Magyar- és Erdély- 
országra. 

Ez a harmadik stádium. 

A nemzet jogos fölkelése védelmi harcra az alkot- 
mány mellett, melyet a dinasztia nyíltan s fegyverrel 
támadott meg. 

Kossuth Lajos itt sem hibás közvetve; de közvet- 
lenül őtet terheli csaknem kizárólag a bűn. Mert a 
dolgok ide nem jutnak, ha a miniszterium az osztrák 
kormánynak, már említett ajánlatát az államadósság 
egy részének Magyarország általi elvállalása, s a pénz- 
és hadügytárcák nem lényeges módosítása iránt or- 
szággyűlés elébe terjeszti, s a képviselőház, az olasz 
forradalom legyőzésére kért segéderőt meg nem ta- 
gadja. Az elsőt Kossuth gátolta meg, a másikot, habár 
nyíltan mellette szólott, kéz alatt ő buktatta meg. 

Ezen harmadik stádium azon pont, melynél a 
nemzet öntudatlanul, Kossuth tudva, de ki nem je- 
lentve, egymástól elváltak. A nemzet megmaradt az 
alkotmányért kezdett védelmi harc terén, Kossuth a 
forradalom ösvényire lépett. S ezen első lépése volt, 
midőn az élő s le nem köszönt király koronáját előbb 
István hercegnek, s azután Batthyánynak ajánlotta. 
A második lépése volt a minisztérium leköszönése 
után, a Batthyány második miniszterelnöksége alatt, 
egy forradalmi kormány alakítása. Ez igen positivus 
adat, mert az ebbeli kísérletek mindíg előttem foly- 
tak, s egy erdélyi emberre is szükség levén, én is föl 
veéndő valék általa a tervezett kormányba. Előbb 
triumvirátusokat kísérlett meg: Kossuth, Batthyány, 
Pálffy; — Kossuth, Nyáry, Pálffy; — Kossuth, Páz- 
mándy vagy Perényi s megint Pálffy; azután ötös kor- 
mányt akart: Kossuth, Nyáry, Pázmándy, Perényi, 
Pálffy. De mindezek egymásután megbuktak. Batthyá- 
nyi mitsem akart hallani róla. Pázmándy elnök akart 
maradni, Nyáry meg akarta kötni a Kossuth kezét; 
én pedig határozottan kijelentettem, hogy egyik kom- 
binációban sem fogok részt venni. — Ekkor született 
meg agyában a Honvédelmi bizottmány eszméje, s ezen 
kormányformát oly ügyesen csempészte át más alak- 
ban és kezdetben más hivatással a képviselők házán 

a nemzet élére, hogy nemcsak a ház nem láthatta be 
a Kossuth és Madarász között szőtt tervet, hanem 
nekem magamnak, ki béválasztattam ezen bizott- 
mányba, mikor jelen sem voltam a gyűlésben, sem 
volt csak sejtelmem sem titkos rendeltetéséről. — 
Ezen bizottmány eredeti neve volt interpellationalis 
választmány, s feladata: felelni az interpellációkra 
Batthyány helyett, értekezve előbb vele a napi kérdé- 
sek fölött, mikor egymaga levén a miniszterium, elfog- 
laltatása miatt meg nem jelenhet a házban. A dolog 
nagyon ártatlannak, kíméletesnek Batthyány iránt, 
és szükségesnek is látszott, mert csakhogy bosszant- 
hassák a Madarászok Batthyányt, vagy volt jelen, 
vagy nem, örökös interpellációt intéztek hozzá. De 
Kossuth igen jól előre látta, hogy Batthyány második 
miniszteriuma nem fog megerősíttetni, hogy az or- 
szág oly nehéz körölmények között egy napig sem le- 
het el rendes kormányzás nélkül, s hogy azon esetben 
nem lesz nehéz a már megválasztott bizottmányt, 
melynek ő is tagja, kormánnyá alakítani át. Így is 
lett. Mikor Batthyány szeptember 26-án Fehérvárra 
ment a Jellasich táborába s onnan Bécsbe, az ő vissza- 
jöveteléig, a ház megbízta az interpellationalis választ- 
mányt a kormányügyek vitelével, s ez egy ideig min- 
den rendeletének homlokára odatűzte: „A miniszterel- 
nök távollétében." De Batthyány nem jövén vissza, s 
az elnökségről leköszönvén, a választmányra reáru- 
háztatott a kormányzás Honvédelmi bizottmány név- 
vel. Kétséget nem szenved, hogy ha a ház előre tudja 
ezen bizottmány későbbi rendeltetését, nem mindenik 
tagját választja meg, legalább Madarászt bizonyosan 
nem, — és én sem vállalom el, ha meg is választanak. 

Ezen bizottmány noha december 2-ig a király ne- 
vében kormányzott papirosan, már valóságos forra- 
dalmi kormány volt. Eredetileg a képviselők közöl 
választott hat tagból állt: Kossuth Lajos, Madarász 
László, Nyáry Pál, Patay József, Zsembery Imre, 
Pálffy János. Azután a felsőház is választott kebelé- 

ből négyet: Br. Perényi Zsigmondot, id. Pázmándy 
Dénest, gr. Eszterházy Mihályt, br. Josika Miklóst. 
Később a képviselőház tagokul rendelte még ifj. Páz- 
mándy Dénest, Mészáros Lázárt és Szemere Bertalant, 
de ezeknek más elfoglaltatásuk levén, ritkán jelentek 
meg a bizottmány gyűléseiben, valamint a két Páz- 
mándy is. 

Ismerve a tagokat, akik rendesen megjelentek, 
nem volt nehéz meggyőződnöm arról, hogy ezen bi- 
zottmány mint testület, nem való kormányzásra, s 
hogy Kossuth egymaga fog mindent tenni. Ezért igen 
ritkán veltem részt tanácskozásaiban, passive tartva 
csak magamat, noha üléseiben többnyire megjelentem. 
Soha ezen bizottmánynál amicabilisabb egy kormány- 
testület nem létezett. Elein a Redoute épületében tar- 
totta üléseit (legtöbbnyire a Nyáry elnöklete alatt, 
miután Kossuth nem mindíg jelent meg), azután a 
Kossuth nádor-utcai szállásán, két szobában. A belső- 
ben, melynek ajtaja mindíg nyitva volt, Kossuth csak- 
nem leszegezve örökre, ült íróasztala mellett, s írt, és 
mindíg csak írt. Valóban megfoghatatlan, hogy mit 
tudott mindíg csak írni? S Nyáry szokott erős kife- 
jezéseivel nem egyszer kiáltott fel: 

„De mit a fenét tud annyit írni az a prókátor?!" 

Ezalatt a tagok, rendesen Nyáry, Eszterházy, 
Josika és én konverzáltunk, szivaroztunk. Végre aztán 
kijött Kossuth, eléterjesztett valamely tárgyat, Josika 
à priori helyeselte, Eszterházy beleszólott, s ha ki nem 
akartuk hallgatni, ezen szavakkal egyszer, mint más- 
kor: , De kérem szépen én elmondom az én becsületes 
véleményemet!" Azt el is mondta, ha senki sem is 
hallgatott. Ha Madarász jelen volt (noha ő csak utcai 
kravallok szervezésével foglalkozott mint rendőrfő- 
nök!), soha sem mondott egyebet, mint hogy nem is 
lehet másként, mint ahogy Lajos mondja. Nyáry pe- 
dig egy pár ellenvetést téve, ha Kossuth bement a más 
szobába, mindíg ezen sztereotip szitkot küldte utána: 
„Ebatta komédiássa!“‘ 

Én hallgattam és szántam a szegény nemzetet. 

Ennyiből állott többnyire minden tanácskozás, 
minden kormányzás, mely az ügy politikai részével 
soha sem bajlódott, hanem csak hadi, katonai és föl- 
szerelési kérdésekkel. Egyébiránt a bizottmány hatá- 
rozhatott testületileg bármit, Kossuth sohasem szegült 
ellene, de később önhatalmából a bizottmány nevében 
egész ellenrendeleteket bocsátott ki. 

Ilyen volt azon kormány, mely Magyarország és 
Erdély sorsát hét hónapig vezetve, eldöntötte; mely 
korlátlan hatalommal uralkodott, igazgatott, kormány- 
zott, s melynél soha kormány önkéntesebb, pontosabb 
engedelmességre nem talált. 

De egy érdemet nem lehet megtagadni: fáradha- 
tatlan munkásságát, erélyét és ügyességét azon tekin- 
télyes hadierő felállításában, mellyel az ország 849 
tavaszán már rendelkezhetett. A fölszerelés érdeme 
csaknem egészen Nyáryt illeti. 

Ezen kormány élén mint annak diktátor-elnöke, 
vitte be Kossuth Lajos a nemzetet tudtán kívül, lépés- 
ről-lépésre a forradalomba egész ápril 14-ig, midőn 
eldobva az álcát, száműzte az uralkodó-családot, ki- 
mondotta a nemzet képviselőinek nevében az ország 
függetlenségét, magát (kijelölt államforma és alaptör- 
vények nélkül, tehát korlátlan hatalommal!) az ország 
kormányzójának neveztette, s miniszteriumot neve- 
zett ki. 

Ez a negyedik stádium. 

A nemzet okmányos forradalma Kossuthtal élén, 
s vele egyesülten, de nem lelkesülve többé a harcért, 
mely reá lőn erőszakolva. 

Ezek a 848/49-i események főbb körvonalai és 
válpontjai. 

És most öszvevonva a mondottakat Kossuthra 
vonatkozólag, világos, hogy a 48-i törvényeket, a be- 
következett események logikai magvát, ő erőszakolta 
ki, hogy az országgyűlés megnyílásakor ő akadályozta 
meg a dinasztia és az ország közötti békés kiegyenlí: 

tést s ő kényszerítette ezáltal a dinasztiát, hogy fenn- 
tarthassa magát, kétségbeesett élet-halál harcra; hogy 
nyilt ellenzékbe tette magát miniszter-társaival s meg- 
ingatva ezáltal a legtehetségesebb tagok tekintélyét a 
képviselőházban, magát nélkülözhetlenné tette, s meg- 
fosztotta a nemzetet azon szolidabb támaszoktól, kik 
higgadt és becsületes tanácsaikkal képesek leéndettek 
fenntartani azt a vész napjaiban; hogy ő alakított alat- 
tomos úton forradalmi kormányt, melynek élén mgát 
diktátorrá tette; hogy visszaélt a képviselőház becsü- 
letessége- és képtelenségével, felhasználva azt vészes 
határozatok hozatalára s törvényes firmául törvényte- 
len cselekedeteire; hogy ő vágta el útját egy becsüle- 
tes békének, melynek kezdeményező pártolói magában 
a házban, tehát a. nemzet törvényes képviselői között 
voltak, mégpedig többségben; hogy megcsalva a nem- 
zet képviselőit, népgyűlés által erőszakolta ki a füg- 
getlenségi nyilatkozatot, a dinasztia száműzetését, 
mondatta el a miniszterelnökével," kormányának de- 
mocratico-republicanus, socialisticus programmját, s 
zúdította fel ezen kettős politikátlansággal az európai 
kormányokat Magyarország és ügye ellen, beleülve 
végre a nagy Hunyady János gubernátori székébe. 

Szóval: kétséget nem szenved, hogy a 848-i for- 
radalmat Kossuth Lajos egymaga csinálta. 

De ő okozta, a haza szerencsétlenségét is. Már 
magában azáltal, hogy forradalmat csinált, s meg- 
csinálva, sem békére, sem győzelemre vezetni nem 
tudta. Nem, mert nem bír egy országlárnak legkisebb 
politikai tapintatával sem. 

Ezt bizonyítja azon megfoghatatlan könnyelmű- 
ség, mely csaknem bárgyúsággal határos, a lengye- 
lek és Lengyelország iránti eljárása, tudván már a 
Mayendorf kijelentését; midőn épen ellenkezőleg, 


e Célzás Bzemere Bertalannak alighanem az 1849. jul. 21-én 
a képviselőházban mondott beszédére; ebben ő mint akkori minisz- 
terelnök a kormány politikáját körvonalozta, 

bármi úton kellett volna Miklós cárt biztosítani afe- 
161, hogy Magyarország semmi esetben sem fog szö- 
vetkezni a lengyelekkel, sem közreműködni felszaba- 
dításukra; szóval mindent elkövetni, bárminő kül- 
avatkozás megakadályozása végett. Ki kellett volna 
elégíteni maga idejében, még 848 szeptemberben a 
rácokat és románokat, s a kibékítő törvényt nem 
az utósó órában alkotni Szegeden; szóval elkövetni 
mindent a nem magyar fajok megnyerésére. 

A Madarász fölvétele a kormányba, megbélye- 
gezte nemcsak a kormányt, hanem az ügyet is s el- 
idegenített attól sok becsületes, intelligens embert, el 
főleg az arisztokráciát. 

Ő mindíg csekélységek- és részletekkel, s tervek- 
kel a messze jövőre foglalkozott, a jelen és a főcél 
helyett. Ő megcsinálta a forradalmat, de nem volt 
elég lelki ereje a forradalom színvonalára emelkedni. 
Ő nem tudott forradalmi jellem lenni, mely a kitű- 
zött célt el akarja érni bármi áron, bármi úton, bár- 
minő eszközökkel s a megkezdett munkát bevégezni 
guand méme! Bevégzi, ha másként nem lehet, forra- 
dalommal a forradalomban, vissza nem rettenve, ha 
szükséges, polgárvértől sem. Forradalmakat nem le- 
het célhoz vezetni glacé keztyűben, hanem inkább 
Vatermörderrel. Forradalmi vezető vagy bölcs legyen, 
ha mérsékelt akar lenni, mint Washington, vagy rém- 
uralmat gyakoroljon, mint Robespierre. Szóval: vagy 
meg kellett volna nyerni tudni az ügytől idegenkedő- 
ket, bizalmat adva saját egyéniségében, tehetsége- és 
erejében, vagy meggörbítni az ellenszegülést, a féle- 
lem vasvesszeje alatt. S e vasvesszőt, ha másként 
nem lehetett, a nyaktilót kellett volna használnia kü- 
lönösen Görgey ellen, De Kossuth, valamint nem is- 
merte az embereket, úgy bánni sem tudott velők. 
Például Görgeynek hízelgett szemébe s háta mögött 
bosszantotta, gyalázta, fenyegette és — rettegett tőle; 
parancsolt néki, de parancsait nem tudta vele végre- 
hajtatni, elvette tőle a fővezérséget, július első nap- 

jaiban kinevezte helyébe Mészárost és Dembinszkyt, 
s mert Görgey nem engedelmeskedett, — visszaadta 
azt. Sőt már július közepe táján ezt írja Görgeynek: 
„A két öreg urat, Mészárost és Dembinszkyt illető- 
leg nagyon igazad van. Az egyik mindent felejtett — 
Dembinszky —, a másik — Mészáros — csak aman- 
nak szemeivel lát." Görgey a legnagyobb katonai 
bűnt követi el, kettős fegyelmetlenséget, midőn a 
kormány által kinevezett fővezért, Dembinszkyt Ká- 
polnánál saját szakállára elfogatja, s a forradalmi 
kormányfőnök, ahelyett, hogy főbelővetné e me- 
rényért, — kinevezi fővezérnek. — Ő nem volt sem 
okos, számító politikus, sem szigorú forradami jel- 
lem. S aki ezek közöl egyik sem, annak istentelen- 
ség forradalmat kezdeni, mert azt csak megbuktatni 
képes, de célhoz juttatni nem. 

A Kossuth Lajos eredeti bűne: az önhittség, mely 
a népszerűség kényeztető üvegházában idomtalan 
nagyságra növekedett. Ő mindenre képesnek, szüle- 
tettnek hiszi magát. Többek között azon rögeszméje 
is volt, s mint hallom, még most sem gyógyult ki be- 
lőle, hogy ő jó hadvezér, s nem egyszer beszélt ko- 
molyan arról, hogy a hadsereg élére áll. Én még 
soha sem hallottam jó hadvezért, bármily jó takti- 
kus volt is, személyes bátorság nélkül, már pedig a 
bátorság nem volt eredeti erénye. Az ő hibája tehát 
az, hogy kis erővel nagy dologba mer fogni. Mert 
azért nem lehet hibáztatni, hógy nem európai érte- 
lemben vett politikus, nem diplomata, sem státus 
férfi. Az illuziók buja növényét kábító illatú szép 
virágától megfosztotta a 48-ik évi vihar, s gyökerét 
megfagylalta a reá következett dermesztő hideg. Aki 
most sem ábrándult ki, az el van veszve örökre a jó- 
zan észnek s higgadt felfogásnak. Valljuk be tehát, 
hogy Magyarországnak, mióta megszűnt históriai ál- 
lam lenni, s épen ezért nem lévén többé európai 
politikája, sem diplomáciája, államférfiai sem lehet- 
tek, hanem volt nehány országgyűlési s tömérdek 

megyei notabilitása. De boldog Isten! Elfogulatlanul 
nézve most vissza a multba, saját életembe, úgy mint 
a másokéba, mily parányi volt azon tér, melyen egy 
megyei, s mily nem nagy az, melyen egy országgyű- 
lési notabilitás valóban mozgott, melyen megyei és 
országgyűlési, de nem európai, politikáját és diplo- 
máciáját kifejthettel Amott korteskedés, civódás a 
fő- és alispánnyal, később az adminisztrátorral, a 
helytartótanáccsal, a klérussal, egy döcögős kő-út- 
vonalnak egyik alispány lakása felé vezetése vagy 
kikerülése; itt örökös súrlódás a bécsi kormánnyal a 
gravamenek fölött, s némely belügyi törvényjavas- 
lat, melyet őfelsége a magyar-osztrák király-császár 
méltóztatott két-három évi bölcs tanácskozás után a 
tekintetes Karok és Rendeknek szentesíteni, ha épen 
— aranyérben nem szenvedett. És ez így volt s ennél 
több semmi. S kérdem, miként fejlődhetett volna 
valaki oly országban, melynek külügyei nincsenek, 
mely az európai politikából és diplomáciából ki van 
zárva, idegen, nem honi, nem önálló kormánytóli 
függés alatt, miként fejlődhetett volna itt valaki stá- 
tusférfivá, ki képes leéndett az országot kormányozni 
politika és diplomácia színvonalán? Eztcsak Kossuth 
hitte magáról s mert ő hitte, mi adtuk meg az árát. 
Elmondhatni, hogy mióta Magyarország megszűnt 
független állam lenni s minden államélete csak 
belügyeinek is felülről korlátolt intézéseire redukál- 
tatott, az egy Szechényi István az, akit genije, de nem 
a honi közélet, kivétellé magasít, akit státusférfinak 
lehet mondani, nem illuzórius, nem bitorolt, hanem 
valódi értelemben. De nagy elméje elhomályosodott, 
reáborulván a bánat s már 48-ban ő sem állott lelke 
azelőtti magasságán. Én azt hiszem, hogy az utóbbi 
nyole évből merített tapasztalás, ezen kegyetlen lecke, 
s az után-gondolkozás, több embert tett, ha nem is 
státusférfivá, de bizonyosan jobb politikussá, mint 
képes volt ezt eszközölni a minden erőt, tehetséget, 
ambiciót, hiúságot kielégítő megyei élet abszorbeáló,. 


110 


szédítő,  öneszmélethez jutni nem engedő örökös 
zajgása. De hogy 48-ban, mikor a nemzeti létnek 
tágasabb látköre nyílt, mikor a régi bölcseséggel, ta- 
nokkal, fogalmakkal és fogásokkal nem lehetett többé 
beérni, akkor sajnosan tűnt ki, hogy megyei politi- 
kából európai politikussá, külügy nélkül diploma- 
tává, államélet nélkül államférfivá, csak amúgy Isten 
kegyelméből senki sem nőheti ki magát," — csak 
Kossuth. 

Jaj nékünk az ő geniálitása miatt! Nékünk, kikre 
reánk nehezült erőnk megtöréséig az ő bűne, mert 
élnünk kell rab hazában, kik még szabad hazában 
születtünk, s élnünk itt, mert bűnnek tartjuk el- 
hagyni a honi földet, mert kötelességünknek szeretni 
a véréig, a csont velőjéig sújtott hazát boldogtalan 
napjaiban is, ha szerettük boldogságában, kik ké- 
szebbek valánk elébe menni a kikerülhetetlennek 
vélt vérpadnak, inkább, mint hátat fordítni gyáván 
őseink hazájának, hogy legyen az hazája a jövő iva- 
déknak is. — És ő, Kossuth Lajos, akar minket agi- 
tációban tartani, hogy. el ne aludjunk! Minket, kiket 
percig nem szűnő, kínos lelki izgatottságban tart a 
gendarmerie, az osztrák, cseh, morva, sziléziai, len- 
gyel, bukovinai pléhgalléros beamter-sereg, az örökös 
befogatások, a konfiniálás, a vasgyámság minden ki- 
gondolható bosszantása, az adónak minden kigondol- 
ható nyomasztó neme, melyet fizetnünk kell, nem 
mimagunknak, hanem idegen, sőt önmagunk elleni 
célokra; a véráldozatoknak szemünk előtt tátongó 
sírjai, a birodalom minden börtöneiben senyvedő 
barátaink, rokonaink szenvedése — s oh! mennyi le- 
írhatatlan, csak keservesen érezhető lelki kín, mely- 
ről 48 előtt csak sejtelmünk lehetett, olvasva más 
nemzetek hasonló sorsáról, de fogalmunk nem. És 
mégis ő, Kossuth Lajos akar minket izgatottságba 
hozni, ő, ki megszökve a többé ki nem aknázható 


+ A kéziratban nyilvánvaló tollhibából magán ál, 

hazából, biztosan, kényelemben és fénnyel él egy sza- 
bad országban, minden fogalma nélkül annak, amit 
itt szenvednünk kell! Menjen inkább zárdába, öltse 
magára a lelki megtörődés mezét, kössön ciliciumot 
derekára, böjtöljön, és élete fogytáig kérje Istentől 
bűneinek bocsánatát, — de hagyjon nekünk békét — 
örökre! 

És most elmondva még egy pár jellemző vonást 
és adatot Kossuth Lajosról, bevégezem a vele való 
foglalkozást, mely csak a kebel vérző sebeit szag- 
gatja új- meg újból föl. 

Mielőtt V. Ferdinánd Bécsből Prágába és Inns- 
bruckba menekült, ő és a dinasztia afölött tanakod- 
tak, hogy nem jobb lenne-e Magyarországba jönni, 
ahol akkor még teljes csend és rend uralkodott, sőt 
a király adott chártájáért, igen nagy népszerűségben 
állott, de nem bízva Kossuthban, biztosítani akarták 
előbb magukat, személyes bátorságuk iránt. Pestre 
küldöttek tehát egy alkalmas rendőrségi egyént Ver- 
nier név alatt, ellátva őtet tökéletesen rendben lévő 
francia útlevéllel, mint egyenesen Párisból jövőt, 
avégre, hogy a tekintélyesebb emberek véleményét 
a dinasztia iránt kipuhatolja. Ebben semmi kárhoz- 
tatni való sincs, ezt az önbiztosság parancsolta. Az ál- 
Vernier lejött Pestre, s legelőbb Deák Ferenchez 
ment, közölve vele, bizalmasan, hogy őtet Cavagnac 
küldi avégre, hogy öszveköttetésbe téve magát a ma- 
gyarországi főbb emberekkel, jöjjön tisztába afelől, 
nem lenne-e Magyarország hajlandó elszakadni Ausz- 
triától, s mint megint független ország, védbástyául 
szolgálni Európának keleten, mint egykor a török, 
úgy most az orosz hatalom ellen? Mert ő fel van ha- 
talmazva kormányától kijelenteni, miszerint Magyar- 
ország ezen esetben Franciaországnak nemcsak er- 
kölcsi, hanem katonai segélyére is számíthat. — 
Deák Ferenc azt felelte, hogy Magyarországnak most 
legkevesebb oka van elszakadni Ausztriától, egyéb- 
iránt szeretné látni felhatalmazását. Vernier avval 

mentette magát, hogy parancsolata van felhatalmazá- 
sát csak úgy mutatni elő, ha előterjesztése kedvezőleg 
fogadtatik, s ezen esetben Pesten is marad, mint a 
francia kormány követe. — Deák Ferenc ezután el- 
utasította magától ezen embert. Vernier ekkor né- 
mely másod- s harmad-rangú embereket is fölkere- 
sett s itt azt a tanácsot kapta, hogy ne vesztegesse 
idejét Deák- s a hozzá hasonló , táblabírákkal", ha- 
nem menjen egyenesen Kossuthoz, mert ő most 
mindenható Magyarországon, s minden csak tőle 
függ. Vernier megfogadta a jó tanácsot, amit más- 
ként is tett volna, s Kossuth tökéletesen belément a 
kelepcébe, biztosítva Magyarország elszakadásáról 
Ausztriától Vernier urat, anélkül, hogy csak felhatal- 
mazását előbb látta volna. Kossúthnak ezen határo- 
zott szavakban tett nyilatkozata után, Vernier sem 
tartotta tanácsosnak tovább Pesten időzni, hanem 
szép csendesen visszautazott Bécsbe; s megtéve jelen- 
tését, természetes, hogy a dinasztia és kormánynak 
minden kedve elment oly országba vinni a királyt, 
melynek legnépszerűbb s legveszedelmesebb embere 
oly hajlandónak nyilatkozik elszakasztani a biro- 
dalmot, annak jobb felét. S így menekült Prágába," 
s pedig ha V. Ferdinánd akkor Magyarországba jő 
lakni, ha csak az osztrák zavarok lecsillapodásáig is, 
a 48-i törvények ma is állanak, mert akkor a rác lá- 
zadás azonnal megszűnik, a Jellasich beütése elma- 
rad, s következőleg a forradalom s annak következ- 
ménye is. 

Ez is a Kossuth Lajos műve — s egy adat arra, 
mely szerint a józan politikának csak távoli fogal- 
mával sem bír. 

Egy másik adat bátorságáról. 

A 848-i Szilveszter-napján valaki azt a tréfát csi- 
nálta magának, mely szerint névtelen levelet írt Ma- 


> A kéziratban valószínűleg Erdélyi János ceruzával kihúzta 
e vároznevet és a lap szélére ezt írta: Inspruokba. 

darász Lászlónak mint rendőrfőnöknek, melyben 
tudatja vele, hogy a pestiek azon éjjel megrohanják 
a Kossuth szállását s a Windischgrátz táborába vi- 
szik, hogy megválthassák magukot az Ő kiadása ál- 
tal a hadisarctól. — Ki a viszonyokkal legkevésbbé 
ismeretes volt, be kellett látnia az első pillanatra, 
hogy ezen levél tartalma semmi sem lehet egyéb, mint 
tréfa és gúny, mert a pestieknél jobb szellemű nem 
volt Magyarországon s ilyen gazság egy árva lélek- 
nek sem jutott eszébe. De kivihetetlen is lett volna, 
mert a Görgey hadserege, Windischgrätz és Pest kõ- 
zött állott, valamint azért, mert ily merényt nem le- 
het oly zajtalanul végrehajtani, mint egy zsebkendő- 
lopást. S aztán, ezen figyelmeztetés után, mi sem 
leéndett könnyebb a rendőrfőnöknek, mint a Kos- 
suth tudtán kívül megerősíteni szállásán azon őrsé- 
get, mely őtet előszobájában, a tornácon s a lépcső- 
kön mindig éjjel, s nappal is gyakran őrizte. Hogy ki 
ellen? Bizonyosan hiszem, hogy ő maga sem tudta. 
De Madarász, önmagáért is megrettenve, mindezekre 
nem gondolt, hanem ijedtében Kossuthoz szaladt a 
levéllel, vagyis Kossuthnőhöz, s megmutatta azt en- 
nek, aki is illőnek találta rögtön elájulni. Madarász 
fölzaklatta a cselédséget, hogy a nagyságos asszony 
elájult, odább állott. A nagy zajra Kossuth neje szo- 
bájába sietett s ott látva az eszmélni kezdő hű fele- 
sége mellett a földön egy nyitott levelet, elolvasta, s 
az ijedség az Ő eszét is annyira megzavarja, hogy 
estvére azonnal vegyes gyűlést hirdetett, mely Deb- 
reczenbe menetelét az országgyűlésnek másnap reggel 
elhatározó legyen. — E volt oka azon rögtönzött ve- 
gyes gyűlésnek s a képviselőház és kormány még 
rögtönzöttebb megszökésöknek. Kossuthnak ugyanis 
sikerült a honvédelmi bizottmány több tagjait is reá- 
beszélni, hogy egy hajnalban induló trénnel ők is 
hagyják el Pestet, csak nekem nem szólott semmit, 
miután én kijelentettem volt az ülésben, hogy nem 
fogok másnap távozni Pestről. De a Kossuth poltron- 

sága oly nagy volt, hogy az esti gyűlésből nem mert 
többé szállására visszatérni, hanem egyenesen az in- 
dóházhoz ment, az éjjet nejével egy vaggonban től- 
tötte s reggel indult el Szolnokra. Én meg sem ál- 
modtam, hogy a kormány ily gyalázatosan megszök- 
jék s csak másnap tudtam meg. Kossuth annyi időt 
sem vett magának, hogy legalább irományait magá- 
val vigye, hanem mindent hátrahagyva, Windisch- 
grätz pár nap mulva lefoglaltatta s ennek következ- 
tében többnek kellett bűnhödni. 

És Kossuth Lajos hadvezér akart lenni!! 

Végül egy adatot hálátlanságáról. Az egész el- 
nöki személyzet között, melyet Kossuth maga körébe 
gyüjtött, el lehet mondani, hogy csak egy becsületes 
ember volt: titkára, Stuller Ferenc, ki évek hosszú 
során át híven kitartott mellette, mint hírlapszer- 
kesztő, mint miniszter, mint honvédelmi bizottmány 
elnöke, s mint gubernátor mellett is, minden haszon 
nélkül, csekély fizetésért, alárendelt állomáson, kom- 
promittálva magát érette odáig, hogy bizton várhatta 
kivégeztetését, ha az osztrák kezébe esik. Mikor tehát 
Kossuth Aradon futásnak készült, Stuller kérte, hogy 
adjon vagy utalványozzon néki egy kevés pénzt, ami- 
vel ő is kimenekülhessen, mert néki hosszas szolgá- 
latából személye mellett semmije sincs. Kossuth Lajos 
megtagadta. Stuller kénytelen volt hátramaradni, be- 
fogatott s csak egy csoda által menekült meg az 
akasztófától. 

S ha hiányzott is Kossuthban minden nemesb 
tulajdon, nem bírt-e legalább egy királyi erénnyel? 

És ő ezen utóbbi idők alatt, egy higgadt, komoly, 
józan eszű nép között, minő az ángol, sem változott 
semmit. Izgatói jellemét, melynek azóta is oly so- 
kan estek már áldozatául, nem tagadta meg, sőt kap- 
csolatba hozta egy sajátságos nyerészkedéssel. Vala- 
mely amerikai tőzsérrel társaságba lépve, saját ne- 
vére 10, 50, 100 dolláros asszignátákat bocsát ki, 
melyeknek a föld hátán egy fillér értékük sincs sehol. 

Ezeket aztán emisszáriusok által becsempészteti Ma- 
gyar- és Erdélyországba s reáerőszakoltatván a jó 
hazafiakra, azaz: az együgyűekre, a pénzt fölszedeti 
ezen a holdban megfizetendő Kossuth asszignátákért 
az emisszárius által, evégre megbízott egyének által, 
kik azt aztán valami úton a Kossuth kezébe juttat- 
ják. Ezen koldulás címe: forradalmi célokra gyüjtött 
segély. — S mik azok a forradalmi célok és mik azok 
az eszközök, melyekre a pénz gyüjtetik? Istennek 
hála kevés oly bolond ember van már a magyar föl- 
dön, aki be nem látja, hogy most forradalomról ál- 
modozni is veszett őrültség; aki ne tudná, miként for- 
radalmat felkölteni s azt tekintélyessé tenni Magyar- 
országon csak Anglia vagy Franciaország tehetné, ki- 
szállítva amaz egy hadsereget Fiuméban, vagy ez, 
Olaszország meghódítása után Bécsnek vezetve száz- 
ezreit. De kérdem: Mi szüksége Angol- vagy Francia- 
országnak a Kossuth nehány ezer fegyverére s ne- 
hány mázsa lőporára, melyeket ő, miként mondja, a 
begyűlendő pénzen vásárolni akar? Nevetséges és 
bűnös! Sokkal helyesebb és becsületesebb volna, ha 
mondaná, miszerint néki azon sok pénzre szüksége 
van, hogy Londonban palotát tarthasson bérben, ko- 
csit és lovakot, s páholyt két színházban, miként 
teszi, s hogy azért, mert Magyarország gubernátorá- 
nak rangjához illőleg kell a britt fővárosban élni, a 
begyűlt pénzből az éhséggel küzdő szegény magyar 
menekvőnek egy shillinget sem adhat. — S mennyit 
lopnak el ezen gyüjtött pénzből a kezelők itt bent, 
miután ilyen szerepre csak haszontalan, sehonnai 
kalandorok vállalkoznak többnyire, kik e nyaktörő 
megbízást elvállalják biztos spekulációból, miután 
minden ellenőrködés lehetetlen levén, jelenben és jö- 
vőre biztosítva van a lopás. 

Mindezek dacára is sokan vannak az országban, 
még eszes emberek is, kik Kossuthban még most is 
bíznak s reméllnek, s főleg azon nézetből indulva ki, 
hogy ha Ausztria valamelyik külhatalommal hábo- 


116 


rúba keverednék, Kossuth azonnal az országba jőne, 
s kész volna a fölkelés, mert neve mint zászló, egy 
pár százezer emberrel érne föl, kik azonnal fölkel- 
nének mellette. Én is meg vagyok győződve, miként 
százezerek kelnének fől, de nem Kossuth mellett, ha- 
nem a hazáért, akár jőne ő, akár nem, mihelyt fran- 
cia vagy angol, elég erős hadsereg lépné át a magyar 
határt mint Ausztria ellensége, azon kijelentett posi- 
tivus határozattal, hogy Magyarország emancipáltas- 
sék! De annyira már okultunk, miszerint elég erős 
idegen hadsereg nélkül a Kossuth neve nem elég 
varázs-hatalom a mostani viszonyok között, sok em- 
bert csábítani kalandos vállalatra, ha pedig tekin- 
télyes idegen hadsereg van már bent az országban, 
akkor nincs szükség Kossuthra, mert a nemzet mint 
egy ember kelne föl, saját, de nem többé a Kossuth 
érdekében. Sőt én azt mondom, hogy nékünk soha és 
semmi viszonyok között sincs szükségünk reá; sőt ha 
Magyarország visszanyerné függetlenségét, épen akkor 
lenne az ország nyugalmának fenntartása végett mul- 
hatatlanul szükséges örökös száműzetése, mert néki 
vérében van az izgatás s Ő izgatna minden kigondol- 
ható államforma és kormány ellen. És Kossuth La- 
jos nagyon veszedelmes ember, mert ő mindazon tu- 
lajdonokkal bír, melyek egy hatalmas agitátorban 
megkívántatnak, hogy egy országot veszedelembe 
döntsön — a jó hazafi lelkiismerete nélkül. 

De midőn Kossuth Lajos, a história lapjain 
örökre fennmaradó hibákot és bűnt követett el, szer- 
zett másfelől halhatatlan érdemet is Magyar- és Er- 
délyország népének felszabadítása által, mely egye- 
dül csak az ő érdeme, ő levén a 48-i törvények terem- 
tője, melynek 8—9. törvénycikkelyeiben tette le talán 
a gondviselés, eszközül választva Kossuth Lajost, a 
magyar nemzet jövő nagyságát. E két törvénycikkely 
(a közteherviselés s az úrbéri szolgálatok megszün- 
tetése) kiirtva az úr és paraszt közötti viszálkodás 
és gyűlölség okának magvát, megvetette alapját az 

osztályok ezutáni érdekegységében azon egyetemes 
nemzeti erőnek, s a szabad birtok varázsában azon 
nemzeti jólétnek, szellemi és anyagi fejlődésünknek, 
melyék jövőnk legbiztosabb kezességévé válnak. S 
azért halhatatlan ebbeli érdeme Kossuthnak, mert 
a közteherviselést és szabad birtokot az osztrák kor- 
mány irtó keze sem mervén érinteni, túlélték a Kos- 
suth forradalmi zivatarát és az osztrák pusztító rom- 
bolását. A szabad birtok gyümölcsei már is szedhe- 
tők: a föld becse országszerte emelkedett, némely 
helyt két, három, sőt négyszerte drágább, mint volt 
forradalom előtt, a magyar nép szemlátomást gyara- 
podik vagyonában, a föld okszerű és szorgalmas mí- 
velése hozzáig is elhatolt, mert a föld, melyet most 
jobban igyekszik mívelni, sajátja, hagyhatván azt 
sajátul gyermekeire is. És én ezen eredményeket, te- 
kintettel a jövőre főleg, oly nagyon becsülöm, hogy 
kész vagyok ezért Kossuthnak minden bűnét megbo- 
csátani a multban, csak közénkbe ne jöjjön többé 
soha, mert lenne megint új bűnöket elkövetendő. 
Ezért imádja a nép is őtet, s mert fölmentette egy- 
szer nyomasztó terheitől, várja eljövetelét, hívén, 
hogy ő leénd megváltója a rabság bilincseiből. 

Kossuth Lajos a pesti haditörvényszék által kö- 
télre ítéltetett s neve 1851. szeptember 22-én akasz- 
tófára szegeztetett Pesten. 


KOVÁCS ISTVÁN 


Erdély történelmének legalaposabb ismerője, 
históriai adatainak s régiségeinek legfáradhatatla- 
nabb gyüjtője, s bizonyára egyike a legkitűnőbb ma- 
gyar szaktudósoknak amellett, hogy egyike a legsze- 
rényebb s legbecsületesebb embereknek. Gyermek- 
koromban egy ideig tanítóm volt, s azóta mindíg 
változatlan tisztelettel viseltetem iránta. 

KOVÁCS LAJOS 


Képviselő s közmunka- és közlekedésügyi osz- 
tályfőnök 1848/9-ben. Amnesztiáltatott 850. július- 
ban. 

Kovács Lajos Szatmár megyében kezdette meg 
politikai pályáját, az erdélyi 841/3-i országgyűlésen 
pedig Kolos vármegye egyik követe volt s már ekkor 
kitűnő állást foglalt el a tanácskozásokban s irányt- 
adólag mozdította elé a törvényhozás átmenetelét a 
sérelmek parlagáról a haladás terére. Később mint 
a Szechényi István legtalentomosabb tanítványa, osz- 
tályfőnök lett tárcájánál, s a nagy hazafinak nem 
csak mély tisztelője, hanem elvei- és nézeteinek is 
hű és értelmes követője. 

A képviselőházban a miniszteri párthoz tarto- 
zott, s mit a miniszterek elmulasztottak, ő megkí- 
sérlette: konszolidálni ezen pártot, de nem érhetett 
célt, mert a miniszterek saját tekintélyök és közreha- 
tásuk által nem adtak ezen, az Ublman-házban tar- 
tott gyűléseknek irányt, erőt és egységet. A Szechényi 
betegsége után szeptemberben, miután az al-államtit- 
kár, gr. Zichy Ferenc már kezdetben megszökött, 
egymaga vezette a közlekedési miniszterium ügyeit, 
szintúgy Csányi Lászlónak ezen tárca elvállalásáig. 
Ápril 14-én, valamint azután is csaknem a fegyver- 
letétel napjáig. Debreczenben a békepárt egyik ala- 
pítója s legerélyesebb vezetője volt, de célját, oda- 
vinni a képviselők többségét, hogy benső meggyő- 
ződésöknek kijelentést is adva, annak a házban ér- 
vényt szerezzenek, nem bírta kivinni, mert minden 
fényes észtehetsége, tágas, alapos ismeretei s nagy 
szónoki tehetsége mellett sem bírt népszerűséggel, 
nem tudta megszerezni magának a közbízalmat, mely 
csak egyedül képes megadni a vezetői tekintélyt. És 
— örökös szégyen és gyalázat. a képviselők többsé- 
gének! — ő nem tudott népszerűség- és bízalomra 
jutni, mert a Szechényi István tanítványa!! Ezen 

balga intelligencia, melyet a nemzet kiválasztott 
ezrek közöl, hogy képviselje érdekit, politikai renegát- 
nak nevezte Kovács Lajost, mert felfogta (talán ő 
egyedül helyesen!) az egyetlen magyar státusférfi- 
nak, a legnagyobb magyarnak, a legeszélyesebb refor- 
mátornak, Szechényinek messzeható terveit, elveit, 
modorát, eszközeit és célját, követte a nagy mestert 
híven és benső meggyőződésében, apostoli hivatásá- 
ban. Szánandó és siralmas tévedése az emberi észnek, 
mely lehunyja szemét s bedugja az isteni nyilatko- 
zat világossága és szózata előtt, hogy vakon kövesse 
önámításában a fényesre mázolt üresség kecsegtető 
hangját! 

Szechényit és Kovács Lajost sárral dobálták, 
hogy felmagasztalva Kossuthot és Madarászt, föléb- 
redjenek — az örvény fenekén! 

Kovács Lajos, ki a magyar képviselők házában 
nem tudott magának elismerést szerezni, ha ángol- 
nak születik, talentoma ottan a legnagyobb tisztelet 
és kitüntetés tárgya lett volna. S mint magyar em- 
bernek, becsületes szándoka s higgadt, alapos észte- 
hetsége egyetlen jutalma volt: forradalom alatt bizal- 
matlanság és soha nem formulázott alaktalan gya- 
núsítás, s most egy meddő élet, melybe lelki erejét, 
mint nyitott sírba, elevenen kell eltemetnie. 

Kovács Lajost ravasz, álnok embernek is tartot- 
ták sokan azok közöl, kik a politikát Pilvaksz teke- 
asztalán, vagy agarászva, lóháton tanolták. Én 849- 
ben, mint menekvő negyedfél hónapot töltöttem vele 
egy fedél alatt, az ő házánál, s volt alkalmam és 
akaratom is megismerni benne az embert is, miután a 
publicistát már ismertem és tiszteltem. És én ezen 
idő alatt szeretni és becsülni tanoltam benne az em- 
bert is, a jó férjet, szerető apát, szíves háziurat, a 
vendégszerető magyart, a humánus gazdát, az őszinte 
barátot, a nyílt, egyenes férfit. És én ép azért hibáz- 
tattam őtet azalatt, míg házánál voltam, hogy azon 
kritikus időben igen nyíltan és minden óvatosság nél- 

kül nyilatkozott minden ember irányában, aki házá- 
hoz jött. Szinte így a politikában is inkább szeret- 
nék nála több zárkózottságot. Sohasem a legjobb 
politika az, mert ritkán eredményező, melyet tenye- 
rünkön hordozunk eszesek és esztelenek, becsülete- 
sek és gazok számára egyaránt. A nyílt politika csak 
olyan emberekkel szemközt van helyén, kik azt fel 
tudják fogni és szembe vele nem állítanak ravasz- 
ságot, nem játszanak nyitott játékunk ellen fedett kár- 
tyával. 

Kovács Lajos forradalom után kimerítő nyilat- 
kozatot adott be a haditörvényszékhez, melyben ala- 
posan tárgyalva és kitisztálva a forradalom okait és 
folyamát, legtöbbet tett arra (felvilágosítván alkot- 
mányos szempontbul is az auditorokat), hogy a kere- 
setek határvonala csak 849. elején kezdődött, s nem 
miként elein akarta a haditörvényszék, márciusra 
visszamenve, vagy legalább november 2-ra," az or- 
szággyűlést eloszlató napra. 

Kovács Lajos most visszavonulva él szatmári 
jószágán családának, gyermekei nevelésének, a me- 
zei gazdászat- és bányászatnak. De az ő hivatása más 
volna. A Szechényi polgári halála után egész Ma- 
gyarországon ő azon egyetlen ember, ki a Tisza-sza- 
bályozás nagy munkáját vezetni képes volna nagy 
mestere elvei szerint és erélyével. 


KOZMA DÉNES 


Követ három erdélyi országgyűlésen Zaránd me- 
gyéből, az oppozició soraiban egész 846-ig, midőn 
átkacsintott a kormányhoz, s Josika Samu zarándi 
administrátornak neveztette. Forradalom után őt is 


* Pálffynak ezt a téves hónap-jelzését más kéz, valószínűleg 
az Erdélyi Jánosé áthúzta és helyesen ceruzával október 3-ræ 
javította. V. Ferdinánd ugyanis 1848. október 3-án oszlatta fel 
a magyar országgyűlést. 

felhívta az osztrák kormány Bécsbe bizalmi férfinak 
Erdély részéről. 851-ben Pesten létem alatt fölke- 
resett, s kérdeztem tőle, hogy mit csinálnak ők bi- 
zalmi férfiak"-ul ott Bécsben? Ő azt felelte, hogy 
egy éve már, mióta ott vannak s még sem tanácsot 
nem kértek tőlük, sem semmi dolgot nem adtak, ha- 
nem 8 pengőforint napi díjukot pontosan fizetik. E 
már igazi sine cura! 


KUBINYI FERENC 


Képviselő 8468-ban. Kötélre ítéltetett 850. július 
5-én; Haynau az ítéletet három évi várfogságra vál- 
toztatta, de az osztrák császár két hét mulva egészen 
fölmentette. Kubinyi elein, a „törpe minoritás"-hoz 
tartozott, de azután elvált tőle, s Debreczenben mint 
elnöke azon választmánynak, mely a képviselőház 
kebeléből küldetett ki, megvizsgálni a Madarász 
László eljárását a Zichy-hagyományt* illetőleg s vé- 
leményt adni, elég részrehajlatlanul járt el, kiderítni 
a Madarász tolvajságát. Kubinyi eszes ember, de in- 
gatag. 


KUTHY LAJOS 


Forradalom előtt novellaíró; a márciusi napok- 
ban torlasz-apostol, a miniszterium után miniszter- 
elnöki titkár, forradalom után osztrák megyei biztos 
Bihar megyében. 

Ennél az embernél nincs Magyarországnak un- 
dokabb politikai renegátja. Míg a forradalom tartott, 
irgalmatlan hosszú vörös tollat viselt, s Batthyányin 
kezdve, ki a cudarnak meg nem érdemlett kenyeret 
adott, hazaárulónak szídott minden becsületes em- 


* L. a jegyzetek között Madarász László neve alatt! 

bert, hogy miért nem nyelik el a dinasztiát minden 
pereputtyával együtt, de már 850-ben Várkonyi 
Ádám képviselő, egy haszontalan kártyás és kéjenc, 
kéz alatt köröztetvén egy ívet, hihetőleg kormányi 
megbízásból, melyre a hivatalt vállalni akaró ellen- 
zékiek magokat följegyeznék, a  Kuthi Lajos neve 
volt az egyetlen, mely e listán felírva állott általa. 

Nemsokára ezután, a Császárfürdőbe mentem át, 
Kuthi is a hajón volt. Amint meglátott, hozzám jött, 
s noha egész életemben talán tíz szót sem beszéltem 
vele, kezdett keservesen panaszolni, hogy minő gya- 
lázatos rágalmat költöttek ellene, miszerint ő hiva- 
talt keres, s pedig ő készebb volt étlen meghalni, mint- 
sem nevét beszennyezze azáltal, hogy ezen gaz kor- 
mánytól bármi fényes hivatalt elfogadni. Én mán 
tudtam, hogy neve ott áll a Várkonyi listáján, s csak 
annyit mondva néki, miszerint nekem tökéletesen 
közönyös, hogy mit mondanak felőle s hogy a bír 
való-e vagy nem, s azzal ott hagytam. Csakugyan 
nemsokára ki is nevezte az osztrák, s ő ennek méltó 
szolgájává tette magát, mit a következő eset is bi- 
zonyít. 

Mikor az osztrák kormány a nemzetre vetette az 
önkéntes kölcsönt, mely hogy mennyire volt önkén- 
tes, a következő adatból kitűnik, s az egész ország- 
ban ily modorban jártak el, Biharmegyében az illető 
szolgabíró kiment Kis-Petri helységbe s öszvegyüjtve 
a falusiakat, eléadta, hogy a császárnak pénzre levén 
szüksége, Kis-Petri írjon alá 30.000 pengőforintot, 
magyarázván hosszasan, mennyire előnyös dolog ez 
a helységre nézve. A kispetriek azt felelték, hogy ők 
sehogy sem hihetik azt, hogy a császár szegény paraszt 
emberektől kölcsön kérne pénzt, hanem azt hallották, 
hogy a pénzre szüksége van, s azért ajándékba készek 
adni 1000 pengőt, de kölcsön nem adnak semmit. A 
szolgabíró hasztalan követett el mindent, más véle- 
ményre bírni a helységet, mert ezek megmaradtak 
amellett, amit egyszer kimondottak. A szolgabíró jelen- 

tést tett a megyei főnöknek. Kuthi épen jelen levén, 
kérte a főnököt, küldené ki őtet, majd elbánik ő a 
kispetriekkel. A főnök engedett, s Kuthi kiment. De 
miután hasztalan merített ki rábeszélést, szitkot, fenye- 
getést, kijelentve, hogy majd fog ő módot találni, meg- 
törni a helység makacsságát, visszament. De már két nap 
mulva a Kuthi Lajos aláírásával hirdetmény volt olvas- 
ható Nagy-Károlyban, a megyeház kapuján, tudtul 
adván, miszerint Kis-Petri helységnek közlegelője 15 
nap alatt árverés útján a többet igérőnek eladatik. A 
helység meghallva ezt, nagyon bámult, hogy ki akarja 
eladni az ők közlegelőjüket, s bementek a szolga- 
bíróhoz megtudni a dolgot. Ez Kuthihoz utasította 
őket. Kuthi szóhoz sem hagyta a szegény embereket 
jutni, szídván őket akasztófáravaló, gaz rebelliseknek, 
s mondván, hogy már nincs szüksége aláírásukra, mert 
ő eladatja a közlegelőt s abból több jő be, mint ameny- 
nyit ő kívánt. A dolog vége a lett, hogy a kis-petriek 
nem tudván másként megmenteni sajátukat, aláírták 
a 30.000 pengőforintot mint önkéntes kölcsönt. 

Kuthi, mikor ilyen szolgálatot tett kormányának, 
csak harmadik biztos volt; ezután pár héttel kinevez- 
tetett szolgabírónak." 


* E jellemzés után még két jelentéktelen, söt részben be- 
fejezetlen jellemzés van, a gr. Lázár Lászlóé és a Lenkey Károlyé. 
Pálffy még felírta a 240. szám után Lónyai Gábor nevét, de a 
kézirat ezzel meg is szakad. 

JEGYZETEK 


1. 
A KÉZIRAT ÉS A SZÖVEG-KIADÁS. 


Pálffy János kézirata jelenleg az Erdélyi Múzeumnak a 
kolozsvári egyetemi könyvtárban őrzött kézirattárában 1272. 
sz. alatt található. Az e szám alatt kezelt kézirat eredeti része 
Pálffy kézírásával 1—309-ig alkalmazott lapszámozással, elől 
egy számozatlan beírt és egy beíratlan levelet foglal magába. 
A kézirat végén 10 számozatlan és beíratlan levél van az eredeti 
papirból A kézirat maga eredetileg 22 X 29 cm nagyságú, 4-r 
alakú levelekből állott, a köttetéskor e részt 13—178-ig futó 
gépszámozással látták el, eléje kötve 1—12 és utána 179—190-es 
számmal jegyzett, 24 diósgyőri papir-levelet. A 179a lapon kéz- 
írással ráírva Erdélyi Jánosnak a kéziratra vonatkozó feljegy- 
zése a »Sárospataki Füzetek« I. 1857—8. évf. 374. lapjáról. 
Az újabb, aranyozott sarkú finom félbőrkötésben levő kézirat 
sarkán Pálffy János Magyarországi és Erdélyi 
Urak címet viseli. Ez azonban nem származik P.-tól; az ő 
kézíratában semmi nyoma annak, hogy valami címet adott 
volna neki. A kéziratot a köttetéskor látták el egészen önké- 
nyesen ezzel a címmel. A kiadó, az Erdélyi Szépmíves Céh 
azonban mégis megfelelőnek tartotta a címet az Emlékezések 
címéül felhasználni. 

A kézirat szövegének közlésében addig a mértékig ragasz- 
kodtam a Történelmi Társaság forráskiadási elveihez, ameddig 
e kiadás természete megengedte. A szöveget mai helyesírással 
adom ugyan, de a család- és helységnevekben megtartottam az 
eredeti kézirat helyesírását még akkor is, ha puszta követ- 
kezetlenségről vagy nyilvánvaló tollhibáról van szó. Ezért 
olvasható egy-egy név 3—4 alakban is. A helyesírásbeli mó- 
dosítás nem érinti a szöveg nyelvjárási, vagy általánosabban 
nyelvi sajátságait. Ezeket, mint az író stílusára jellemzőket, 
gondosan megőriztem. A szövegben dűlten csak azt szedet- 
tem, ami a kéziratban alá van húzva. A központozás és idéző- 
jelezés (s c) tekintetében is csak annyiban korszerűsítettem 
a szöveget, amennyiben a forráskiadás hűségének szemmeltar- 
tása megengedte. A szövegközlés pontosságára szigorúan ügyel- 
tem, a gépelt szöveget az eredetivel és a szedéssel többször is 

összeolvastam. A szövegben legfeljebb egy-egy szó toliban- 
maradt szótagját egészítettem ki jelzés nélkül. Az esetleges 
kihagyásokat .:.... vagy — — — — — — jellel jelzem. 
Külső okokból egy régebbi népnév helyett a romá n-t 
használom. A szöveg élvezetét nem akarom zavarni jegyzetek- 
kel. Ezeket éppen azért csak a legszükségesebb esetekben köz- 
löm a szöveggel együtt, egyébként minden, a szereplő szemé- 
lyekre vonatkozó megjegyzést a kiadás végén levő jegyzetek 
közt találhatni meg. Természetes, hogy mivel e jegyzetek nem 
szakemberek számára, hanem elsősorban a helyzeténél fogva 
kisebb magyar történelmi műveltségű erdélyi olvasóközönség 
érdeklődésének kielégítésére készültek, csak felvilágosító jel- 
legűek és irodalmi utalásokat, bírálatot nem tartalmaznak. 
Ettől is, meg az Emlékezések kritikai megjegyzésekkel kísé- 
résétől egyrészt a kiadás természete, másrészt pedig az ítten 
rendelkezésre álló újabb tudományos források hiánya miatt 
tartozkodnom kellett. A kiadó kívánságára maradt ki e kiad- 
ványból az eredeti kéziratban előforduló nehány jelentéktele- 
nebb jellemzés. Ezért el kellett hagynom az eredeti sorszámo- 
zást és ilyen számozás nélkül újra betűsorba kellett elhelyez- 
nem a közlésre kijelölteket. A kéziratban felsorakozó neveket 
az eredeti sorszámozással ide alább közlöm, "-gal jelölve meg 
a ki nem adott részeket. 


1. Abonyi István." 2. Ágoston József. 3. Almásy Pál. 4. 
Almásy Manó. 5. Gr. Andrássy György. 6. Gr. Andrássy Gyula. 
7. Gr. Andrássy Manó." 8. Ányos Pál. 9. Br. Apor Lázár." 
10. Br. Apor József. 11. Arany János. 12. Asztalos Pál. 13. Gr. 
Attems. 14. Bakó József. 15. Dr. Balassa János. 16. Balassa 
Konstantin. 17. Balázsi József." 18. Br. Bálinthit József. 19. 
Balla Mihály." 20. Balogh Dániel. 21. Balogh János. 22. Bánfai 
Simon. 23. Gr. Bánffy József. 24. Br. Bánffy Miklós." 25. Br. 
Bánffy Pál. 26. Br. Bánffy János." 27. Br. Bánffy János. 28. 
Br. Bánffy Dániel 29. Barcsay János. 30. Bárczay Albert." 
31. Id. Bárczay József." 32. Dr. Bara (Imre)." 33. Br. Barkóczy 
Mihály." 34. Barna Mihály. 35. Bartha Mózes. 36. Barthal 
György." 37. Barthos Ede. 38. Básthy-Mocsáry Fáni. 39. Gr. 
Batthyány Lajos. 40. Gr. Batthyány Kázmér. 41. Gr. Batthyány 
István." 42. Bájer József." 43. Bajza József. 44. Doctor Bé. 
45. Bem József. 46. Bedeus József. 47. Gr. Béldi Ferenc. 48. 
Gr. Bellegarde Henrik. 49. Berde Mózes. 50. Bernáth Zsigmond." 
51. Bernáth Albert. 52. Bernáth József. 52.9%% Bernáth Gáspár. 
53. Beöthy Ödön. 54. Berzenczey László. 55. Besenyei Gábor." 
56. Besze János. 57. Id. gr. Bethlen János. 58. Ifj. gr. Bethlen 


00 Itt Pálffy eltévesztette a számozást és így végig tévesen 
fut. 


János. 59. Ifj. gr. Belhlen Pál." 60. Id. gr. Bethlen Gábor." 
61. Gr. Bethlen Farkas." 62. Gr. Bethlen Ferenc." 63. Gr. 
Bethlen József." 64. Gr. Bethlen Gergely. 65. Ifj. gr. Bethlen 
Gábor." 66. Gr. Bethlen Lajos. 67. Gr. Bethlen Domokos. 68. 
Bezerédy István. 69. Biró József. 70. Biró Antal. 71. Bogda- 
novics Viibáld. 72. Boczkó Dániel. 73. Bónis Samu. 74. Br. 
Bornemisza János. 75. Br. Bornemisza József. 76. Boronkai 
Albert." 77. Bors Ferenc. 78. Bojér Antal." 79. Brassai Samu. 
80. Breczenheim Ferdinánd, regéci herceg. 81. Dr. Breznai 
Islván. 82. Báró Bruckenthal József." 83. Buda Sándor. 84. 
Budai András." 85. Bujanovich Rudolf. 86. Csányi László. 87. 
Cselei János. 88. Csengeri Antal. 89. Cserei Farkas." 90. Cserei 
Elek. 91. Csernátoni-Cseh Lajos. 92. Csernovich  Péler." 
93. Csernus (Menyhért). 94. Czecz János. 95. Csiki Sándor." 
96. Csiszár Gábor. 97. Daczó József. 98. Damiánich János. 
99. Daniel Elek." 100. Darvas Antal." 101. Dávid. 102. Deák. 
103. Deák Ferenc. 104. Deáki-Fülöp Samu." 105. Gr. Degenfeld 
Otló." 106. Gr. Degenfeld Imre." 107. Döbrentei Gábor. 108. 
Dobsa Lajos." 109. Dónáth Sándor. 110. Dósa Elek. 111. Drágos 
János." 112. Duschek Ferenc. 113. Dembinszky Henrik. 114. 
Egresi Gábor. 115. Br. Eötvös József. 116. Erdélyi János. 117. 
Ernszt. 118. Erős Lajos." 119. Herceg Eszterházy Pál. 120. Gr. 
Eszterházy Mihály. 121. Évva András. 122. Bölöni Farkas 
Sándor. 123. Farkas Károly. 124. Fekete Lajos. 125. Ferenczi 
József. 126. Fiáth István." 127. Fodor István." 128. Földváry 
Ferenc. 129. Földváry Lajos. 130. Földváry Károly. 131. Föld- 
váry Sándor. 132. Gr. Forray-Brunsvick Julia. 133. Dr. Fort- 
mayer Ferdinand. 134. Fronius Imre. 135. Fronius Mihály." 
136. Fülep Lipót. 137. Fűzi János." 138. Gál László." 139. Gál 
József." 140. Gál Domokos. 141. Gál János. 142. Gálffi Mihály. 
143. Gál Sándor. 144. Gedeon János." 145. Gencsi József. 146. 
Gombos László. 147. Gönczi Gedeon. 148. Görgey Arthur. 149. 
Goróvé István." 150. Graven Lajos. 151. Guyon Richárd, esgu. 
152. Br. Györffy Samu. 153. Gr. Gyulay Lajos. 154. Gyulai Pál." 
155. Ilaczel Márton." 156. Halász Bódi. 157. Gr. Haller Sándor. 
158. Gr. Haller Ignác. 159. Gr. Haller János. 160. Br. Haynau 
Julius. 161. Hajnik Pál. 162. Házman Ferenc." 163. Hegedüs 
László." 164. Id. Hegyessy Elek. 165. Ifj. Hegyessy Ferenc. 
166. Heilprin Mihály." 167. Br. Henter József." 168. Heritz 
István." 169. Hertelendy Miksa." 170. Hodossy Miklós." 171. 
Hornyai Ferenc. 172. Petrichevich Horváth Albert." 173. P. 
Horváth Károly. 174. P. Horválh Lázár. 175. Horváth Mihály. 
176. Horváth Edmund. 177. Kováchich-Horválh István." 178. 
Hunfalvi Pál. 179. Hunkár Antal." 180. Br. Huszár Károly. 
181. Imre György." 182. Irányi Dániel. 183. Irinyi József. 
184. István főherceg. 185. Iszlai Lajos. 186. Iszlai László." 
187. Ivánka Zsigmond. 188. Jankovich József." 189. 
Jászay Pál." 190. Jekelfalusi Emil." 191. Jókai Mór. 

192. József főherceg. 193. Br. Jósika Miklós. 194. Br. 
Jósika János." 195. Br. Jósika Lajos." 196. Jozipovich Antal." 
197. Kabos Dániel." 198. Kállay Ödön. 199. Gr. Kálnoky Dénes. 
200. Kandó Kálmán." 201. Kapy István. 202. Katona Miklós. 
203. Karoján Demeter. 204. Gr. Károlyi István. 205. Gr. Károlyi 
Eduárd. 206. Gr. Károlyi György. 207. Kazinczy Gábor. 208. 
Kazinczy András. 209. Kazinczy Emil. 210. Kelemen Beniám. 
211. Kelemen Pál. 212. Gr. Kemény József." 213. Gr. Kemény 
Sámuel. 214. Br. Kemény Ferenc. 215. Br. Kemény Farkas. 
216. Br. Kemény Domokos." 217. Br. Kemény István." 218. 
Br. Kemény Dénes. 219. Br. Kemény Zsigmond. 220. Gr. Ken- 
deffy Ádám. 221. Kendy Ferenc. 222. Gr. Khun Gothárd." 
223. Klapka György. 224. Klauzál Gábor. 225. Kis Ernő. 
226. Komáromy József." 227. Komáromy György. 228. Koronka 
József. 229. Kossulh Lajos. 230. Kossuth Ádám. 231. Kovács 
Lajos. 232. Kovács István. 233. Kővári László." 234. Kozma 
Dénes. 235. Kriza János." 236. Kubinyi Ferenc. 237. Kuthy 
Lajos. 238. Gr. Lázár László." 239. Lenkey Károly." 240. Ló- 
nyai Gábor (Csak a nevet írta fel. A számozás téves volta 
miatt ez a jellemzés tulajdonképpen a 241. lett volna). 


2. 
PÁLFFY JÁNOS IRODALMI MUNKÁSSÁGA. 


Tengeri mátkák« (Erdődi János). Remény "sebkönyv. 
Szerkeszté Szentiváni Mihály. 1840. Kolozsvárt. A Kir. Lyceum 
betűivel. 171—184. — »Kelenfi Dénes« (U. a.) I. h. 253—294. — 
rA" szív’ ōrvényei« (U. a.) Nemzeti Társalkodó. 1840. 129—134, 
137—142. — »Viszhang.« Erdélyi Hiradó 1842. 219—20, 225—6. 
"Igénytelen nézetek korunk hatalmas igényeiről.« I. h. 315—6, 
334—4, 345—6, 356—8. — »Szózat.« I. h. 407—8, 413—4. — 
»Pár szó a" Dózsa Elek úr „Nyilatkozatá“-ra.« I. h. 438. — 
Országgyűlési beszédek és hozzászólások. Beszédtár záratékul 
az 1841/2-dik országgyűlési jegyzőkönyvhöz. Szerkeszli és ki- 
adja Hajnik Károly. Kolo’svárt. Nyomatott a" Kir. Lyceum 
Intézelében. I, 59, 64, 129, 204, 222—3, 225, 252—3, 274, 
404, II, 126, 132, 171—3, 190, 347—9, III, 183, 192, 240, 273, 
294, 320, 330, 344, 384, 396—7, 406, 415, 441, 448—9, 453, 461, 
478, 495, 601, 605, 621, 642, 617, 652, 658. — Az országgyűlési 
követek névsora feletti vitában beszéd. I. h. I, 98—100. — 
Beszéd a rendszeres bizotlmányok kinevezését tárgyazó királyi 
leirat tárgyalásakor. I. h. 365—368. — Beszéd a magyar nyelv 
ügyében. I. h. II, 30—2. — Beszéde gr. Haller Ignác, küküllői 
főispán visszaélései ügyében. I. h. 299—302. — Beszéde a só- 

visszaélések ügyében. I. h. III, 106—8. — Beszéde egy gazda- 
sági egyesület és egy erdélyi tudományos akadémia meg- 
alkotása érdekében. I. h. 501—2, 510—11. — Beszéde a 
vegyesházasságok dolgában. I. h. 555—6. — Házi pénztár. 
I. h. 1845. 177—8, 185—6, 193—4, 201—3. — Országgyűlési 
szállások. I. h. 337—8. — Beszéde az unió-törvény megerősf- 
tésének késlekedéséből származó zavarokról. Közlöny 1848. 
112. — Július 10-én, alelnökké választásakor mondott beszéde. 
I. h. 132. — Beszéde a székely főtisztek választásáról. I. h. 
283. — Válasz Pap Zsigmond román képviselő beszédére. I. 
h. 408. — Beszéde az erdélyi szászokról. I. h. 425—6. — 
»Halljunk szót. Erdélyi Hiradó 1848. 347. sz. — Kérdés br. 
Jósika Sámuelhez lemondása érdekében. I. h. 241. — Meg- 
jegyzései az országgyűlést összehívó királyi leiratra. I. h. 
310. — Képviselőházi felszólalás két képviselő elfogalása ügyé- 
ben. Közlöny 1849. 2. — Beszéde az alelnökségről lemondása- 


kor. I. h. 21. — Beszéde a forradalmi időkről. I. h. 71. — 
Beszéde a vésztörvény-javaslalról. I. h. 98, 100. — Hozzá- 
szólások. I. h. 228. 248, 252. — Beszéde a sajtószabadság 


ügyében. I. h. 1849. 261. — Beszéde az ujoncozásról. I. h. 333. 
— A békepárt keletkezése és a Martius 15-e gyanusításai. 
Esli Lapok 1849. 32. sz. — A magyar államformáról. I. h. 
36. sz. — Wesselényi Miklós br., Kemény Dénes br., Bethlen 
János gr. Pesti Napló 1851. 20. sz. 1—2. — Cikk. I. h. febr. 
17-i, márc. 31-i, máj. 6-i sz. — Naplótöredéke 1852—53-ból. 
Kiadta Jakab Elek. Nemzet XIV. 1895. 4559 (123.) sz. Mellék- 
let. —- »A Hegyalja.c Magyar Sajtó II. 1856. 3. sz. 1—2, 5. sz. 
1—2. — Emlékezései. 1272. sz. kézirat az Erdélyi Múzeum 
kézirattárában; teljes gépelt másolata a kolozsvári reformálus 
kollégium levéltárában. Részleteket közölt belőle Kelemen La- 
jos a Budapesti Hírlap Vasárnapjá-ban 1928. nov. 4-i sz. 5—8., 
nov. 11-i sz. 5—6., nov. 18-i sz. 5—6., nov. 25-i sz. 5—6. (A be- 
vezetés, a közcímek és az adatbeli tévedések nem a közlőtől 
származnak. — Ilt megjelent a Batthyány L. gr., dr. Bé, Föld- 
váry Károly, Lajos és Sándor, Almásy Pál, Csányi László, 
Kemény Dénes br., Boczkó Dániel, Haynau Gyula jellemzése); 
Lukinich Imre: »A Bethleni gróf Bethlen család története.c 
480—2., 538—9. (A Bethlenekről szólók); Jancsó Béla, Erdélyi 
Helikon I. 1928. 387—389., III. 1930. 115—120. (Eötvös József 
és Kemény Zsigmond); Szabó T. Attila: I. h. XI. 1938. 715—29., 
"XII. 1939. 12—28., 114—126., 185—197., 245—254.; U. a. Ifjú 
Erdély XVIII. (1939). 50—51. (Eötvös József). — Két levele 
gr. Mikó Imréhez. Kéziral az Erdélyi Múzeum gr. Mikó Imre 
levéltárának írói levelezés-anyagában. — A naplótöredék és 
az Emlékezések előszava újra megjelent az Erdélyi Helikon 
XII. (1939). 5. számában. 

Pálffy teljes irodalmi hagyatékának összeállítását nagyon 
megnehezíti az, hogy főként az egykorú hírlapokban többször 

álnéven vagy betűjeggyel írhatott. Kétségtelen például, hogy 
az övé az a kél P.-vel jegyzett cikk-sorozat, amely a debreceni 
Esti Lapok-ban (szerk. Jókai Mór) »Országlás és kormányzásc 
meg »Állam és halalom« címen jelent meg (1849., 58., 60., 62., 
64., 65., 69., 71. sz.). De ezenkívül is több olyan jelzés nélkül 
írt cikk olvasható ebben a lapban (ez az ő pártjának, a béke- 
pártnak volt a szócsöve!), amelynek csaknem kétségkívül P. a 
szerzője. Az Erdélyi Híradó 1840—1849 közölli évfolyamaiban, 
még inkább a Magyar Hírlap 1851 körüli számaiban sok olyan 
cikkre akadtam, amelyet tartalmi és slílusbeli okoknál fogva 
szinte kétségtelenül a Pálffyéinak kell tartanunk. Itt fennebb 
azonban csak a biztosan Pálffíynak tulajdonítható cikkeket 
soroltam fel, vagyis az olyanokat, amelyeket neve alalt jelen- 
tetett meg, illetőleg amelyeket Emlékezéseiben, habár névtelc- 
nek, magáénak vall. — Érdekes, hogy az egykorú kiáltványok 
közül csak egyen akadtam az ő nevére, mint aláíróéra. Ez 
»Az országgyűlés Magyarország népeihez« 1548. okt. 28-án kelt, 
de a belétett ceruzabejegyzés szerint ezt sem ő, hanem Kemény 
Dénes br. »készítette« (Vő. Erdélyi Múzeum It. Apor könyvtár. 
Országgyűlési iratok 1847, 1848, 1849.). 

Az író saját feljegyzései nyomán Jakab Elek és Szinnyei 
József is megemlíti, hogy P.-nak még a következő munkái 
maradlak kéziratban: A »Zsadányi család« című regény 1—VIII. 
fejezete. — E regény-töredékével egy időben írta Kendi Fe- 
renc« című életképét is. — »Tihamér« (Regény). — »Eszmce- 
töredékek a keleti ügy körül« (Politikai értekezés. — Ez vtóbbi 
értekezéséről maga naplótöredékében mint »A keleti harczról 
és politikáról Írt művéc-ről emlékezik meg, tehát terjedelme- 
sebbnek és befejezettnek kellett lennie. E munkát, Jakab Elek 
szerint, testvérének küldte.). Nyilvánvalóan Jakab Elek szöve- 
gének félreértésén alapul Szinnyeinek (i. h.) az az állítása, 
hogy P. irodalmi hagyatéka az Erdélyi Múzeumba került, 
mert ilt — legalább is ma — az Emlékezéseken és a két leve- 
lén kívül más Pálffy kéziratot nem őriznek és nyoma sincs 
annak, hcgy valaha őriztek volna. 

Pálffy önéletrajzát is megírta, egyéb jegyzeteket is készí- 
telt. Ezek még a századfordulón megvoltak nagyon értékes 
ondea adatokat lartalmazó leveleivel együtt (Vö. Jakab 
Elek, i. h., valamint Jakab Elek és Szádeczky Lajos: »Udvar- 
hely Praka története a legrégibb időtől 1849-ig.« (Budapest,. 
1901. 560—2.). Ma hollétükről semmit sem sikerült kideríte-. 
nem. Úgy lálszik, Tarcsafalván vagy Bencéden kallódtak el. 

3. 
JEGYZETEK PÁLFFY JÁNOS ÉLETÉHEZ. 


Családja történetét megírta Pálffy György: »A larcsafalvi 
Pálffi(!) család.« Geneológiai Füzetek. V. 1907. 5—8., 15—18. 
A családi címerre vonalkozólag szükségesnek tartom a kö- 
vetkezőket megjegyezni: A család még a mult század elején 
is azt az egyszerű (kardot tartó kar) címert használta, amely- 
nek alapján a kiadvány címlapján levő cimke is készült. De 
már úgy látszik, Pálffy János korában is szívesen kapcsolta a 
Tarcsafalvi Pálffy család magát a magyarországi Erdődi 
Pálffy (grófi és hercegi) családhoz; ezt mutatja talán, Pálffy 
Jánosnak írói álneve, az Erdődi János név és az, 
hogy újabban a család a jelzett grófi és hercegi Pálffyak ke- 
rékből kinövő szarvasos címerét használja. E használat egyál- 
talában nem indokolt, mert a családnak a magyarországi Pál- 
ffyakhoz a közös néven kívül semmi köze sincs. A családnév, 
mint az a legtöbb családnév esetében megfigyelhető, alakjára 
nézve változó; csak a mult században is a Pálffy János cikkci 
alatt, meg a róla szóló megemlékezésekben, hírekben család- 
nevének a következő vállozatait láthatjuk: Pálfi, Pálfy, 
Pálffy. Lehet, hogy ezek közül az elsőt a 48-as idők rosz- 
szul értelmezett demokratikus gondolkozásának halásaként 
maga is használta, de az is kétségtelen, hogy az általam egyet- 
len fellelt és látott kiadványában, amelyben az ő neve alá- 
írásban szerepel, a családnév Pálffy alakban olvasható. A 
gr. Mikó Imréhez írt két levél (P. aláírását másutt nem volt 
alkalmam látni! a családnevet ugyanígy őrizle meg, sőt az 
y-ra Pálffy a régies helyesírás kelltőspontját is kitette. Az Em- 
lékezések kéziratában a Pálffy családnév-alak áll. 

A Pálffy János életére vonatkozó adatokat Emlékezéseiből 
és az alább felsorolt különböző forrásokból magamnak kellett 
összeszednem és az ellenimondásoktól megtisztítanom. Nehány 
érlékes adalot Emlékezései őriznek. 

Jakab Elek i. h. nyomán tévesen került bele Szinnyei 
József alább idézett munkájába az az adat, hogy P-nak a 
Kossuth Pesti Hírlapjába írt cikkei miait kellett otthagynia a 
katonaságot, hiszen P. már 1835-ben nyugalomba vonult, Kos- 
sulh hírlapja pedig csak 1841-ben indult meg. Hogy ez az ál- 
lítás valamely más korabeli lapra vonatkoztatható-e, azt nem 
sikerült eldőntenem. — Arról a környéken ma is élő szájha- 
gyományról, mely P.-nak öccse felesége iránti vonzalmára vo- 
nalkozik, Gyallay Domokos szíves szóbeli közlése révén tudok. 
Az asszony szépségéről is a szájhagyomány beszél, de megerő- 
síti ezt Kelemen Lajos szíves közlése is; ő ugyanis látta még 
Hegyessy Zsuzsánnának néhai Pákey Lajoshoz családi örök- 

ség útján került fesiményétl és hallotta nyilaikozni Pákeynek 
H. Zs.-val korlárs anyósát ez utóbbinak nem mindennapi 
szépségéről. 

Felmenlése utáni életét csak töredékesen ismerjük Jakab 
Eleknek Pálffy levelei alapján írt futó életrajzából, Pálffy 
1552—353-ból származó naplótöredékeiből és emlékezéseinek itt- 
ott elszórt adataiból. Arra nézve, hogy milyen körülmények 
közölt kellett elhagynia Pestet, semmi közelebbi adatot nem 
sikerült felfedeznem. Emlékezéseiben azonban erdélyi kövel- 
társáról, ifj. gr. Bethlen Jánosról szólva, ezeket írja: »Közőt- 
tünk 1852 óta, mióla ő Erdélybe ment lakni..., én pedig 
e zsidó fészekbe (t.i. Sátoraljaújhelyre) con- 
finiáltatftam, külsőleg minden viszony megszakadt.« 
Ebböl és nehány jelentéktelenebb megjegyzéséből nyilvánvaló, 
hogy Pestről való távozása felsőbb kényszerre történt. Hazaér- 
kezése után az Erdélyi Múzeum Egylet javára írt végrendele- 
tét a család perrel támadla meg és így vagyona nem juthatott 
ennek az egyesületnek bírtokába. 


Életrajzi adataira vonatkozó nyomtatott források: El- 


lenőr 1818. 57, 62, 63, 103. — Erdélyi Hiradó 1848. 217, 
218, 229, 310, 315, 342, 347. — Esti Lapok. 1849. 26. sz. 
1. — Figyelő V. 1878. 328. (Jakab Elektől). — Hölgyfutár 


1857. 95. sz. (Id. Szinnyei alább i. h., magam azonban az idé- 
zett forrásban nem akadtam rá). — Kolozsvári Híradó. 1848. 
2, 6, 47, 74, 101, 121, 124. — Közlöny (Hivatalos kor- 
mánylap.) 1848. évf. 6, 41, 66, 106, 111, 112, 116, 132, 
149—151, 154—5, 157, 161, 174, 283, 304, 314, 408, 492—3, 
541, 590—I1, 626—7, 650, 662, 670—1, 677—80, 798. 1849. 
évf. 2, 21, 71, 83, 88, 98, 100, 104, 248, 252, 261, 333. — 
Pesti Hírlap. 1848. 515, 519, 641. — Magyar Hirlap. 1850. 
221 (aug. 4-i) sz. 975. — »Az 1848-ik év július 2-ikán egybe- 
gyűlt nemzeti képviselők háza üléseinek jegyzőkönyve. (Az 
Erdélyi Múzeum levéltárának Apor könyvtárában levő példányt 
használtam.) — »Erdély-nagyfejedelemség 1848-ik évi május 
30-ára Kolozsvár szabad kir. városában hirdetett s junius 18-án 
bezárt országgyűlésének Jegyző- és Irománykönyve.t Kir. fő- 
kormányszéki engedélyezett hiteles kiadás. Kolozsvárt, 1861. 
15 és 27. Bevezetés a közlésekhez. Budapesti Hírlap Vasárnapja 
1928. nov. i-, 11-, 18-, és 25-i sz. — Nagy Iván: »Magyaror- 
szág családai czímerekkel és nemzedékrendi láblákkal.c Pest, 
1862. IX. 83—4. — Köváry László: »Erdély története 1848—49- 
ben.« Pest, 1861. 14—15. — U. a.: »Okmánytár az 1848—9-ki 
erdélyi eseményekhez.« Kolozsvárott, MDCCCLXI. 6—7. — 
Szeremley Samu: »Magyarország krónikája az 1848. és 1849. évi 
forradalom idejéről.« Pest, 1868. I. 66, 142, 234, 274, 321, 
JI. 16, 182. — Jakab Elek: sSzabadságharczunk története.c 
Budapest, 1880., 78. és 106—8. — Jakab Elek és Szádeczky 

Lajos: »UÜdvarhely vármegye története a legrégibb időtől 
1848-ig.« Budapest, 1901. 559—562. — Jakab Elek: »Pálffy Já- 
nos, 1848—49-ki képviselőházi alelnök , Napló"-ja.c Nemzet. 
XIV. 1895. 4559 (123.). sz. Melléklet. (Életrajz és közlés a nap- 
lóból). — Szinnyei József: Magyar írók élete és munkái.« X. 
164—5. Pallas Nagy Lexikona XIII. 731. (Ahány sor, szinte 
annyi téves állítás.). — Révai Nagy Lexikona XV. 108. (U. a.)- 
— Daróczy Zoltán: Nemesi évkönyv 1923.« I. évf. Bpest, 1923. 
145. — Jancsó Béla: »Pálffy János feljegyzései kortársairól.« 
Erdélyi Helikon. I. 1928. 385—7., III. 1930. 115. — U. a.. 
Pálffy János Kemény Zsigmondja és a Kemény Zsigmond 
probléma.c I. h. III. 1930. 121—2. — Hofbauer László: »A 
Remény című zsebkönyv története.c Erdélyi Múzeum XXXV. 
1930. 352. — Szabó T. Attila: »Pálffy János emlékezései.« Er- 
délyi Helikon. XI. 1938. 715. 

Pálffy megírta önéletrajzát; ezt a kéziratot, úgy látszik, 
Jakab Elek és Szádeczky Lajos használta (i. h. 560—-2), ma 
azonban hollétéről semmit sem ludunk. 

E kiadvány sajtó alá rendezője hálás köszönetét fejezi ki 
tanára, Kelemen Lajos iránt azért az önzetlenségért, 
hogy vele az Emlékezéseket nemcsak megismertelte, de a ki- 
adás munkájában tanácsaival támogatla, sőt a kézirat össze- 
olvasásában segítette. Köszönettel tartozik rnások mellett 
Jakó Zsigmond-nak is, aki az Emlékezéseknek már meg- 
jelent részleteit a fővárosi lap-példányokban felkutatta. 

Külön köszönet illeti az Erdélyi Múzeum Egyesület választ- 
mányát azért, hogy a kézirat lemásoltatását és kiadását meg- 
könnyítette, illetőleg engedélyezte. 


4. 
SZEMÉLYI JEGYZETEK AZ EMLÉKEZÉSEK SZÖVEGÉHEZ. 


E részben a szöveg megértéséhez szükséges adatokat gyűjtöttem egybe. 
Megjegyzendő azonban, hogy az emlékiratban előforduló nagyobb személyi- 
ségekre (Görgey Kossulh, Széchenyi stb.) vonatkozólag feleslegesnek tar- 
toltam ilyen jegyzeteket mollékelni. 


Agoston József (1800—1860). Kossuth ügyvédje volt a híres 
1837-i perben, melyben védettjét a , Törvényhatósági Tudósítások" 
miatt három, illetőleg négy évre ítélték el. Magát Ágostont is 
perbe akarták fogni több társával együtt az Országgyűlési, majd 
Törvényhatósági Tudósítások támogatása miatt. — Almásy Manó 
(mh. 1875) nyolc gyermeke közül a második volt az emlékezésekben 


135 


szereplő Gyula (1823—90). — Almásy Pál gr. (1818—1882) , előbb 
Heves megye alispánja, később (1848) Gyöngyös képviselője és 
tartományi kormánybiztosa. Első felesége gr. Batthyány Amália 
(1818—1867) volt. Ez az Amália azonban a Batthyánynknak nem 
a Zsigmondtól (mh. 1728) lejövő ágából való, mint B. Lajos, 

az u. n. Pinkafői ágazatnak Józseftől (1738—1806) szár- 
mazó második ágából. Almásy egyébként, amint Pálffy is előadja, 
az 1849 április 14-i trónfosztó és Magyarország függetlenségét 
kimondó országgyűlésnek is elnöke volt. Júnins 26-án az országos 
törvényszék másodelnökévé nevezik ki; ugyanekkor Pálfíy első 
alelnöke lett. A képviselőház alelnökségéről lemondó levelét július 
2-án olvasták fel a képviselőházban. — Andrássy György gr. 
(1797—1872) az Akadémia egyik alapítója és tiszteleti tagja, kora 
közgazdasági életének egyik legjelentősebb alakja volt. Politikai 
és nemzetgazdasági szereplése egybeesik Széchenyi működésével. 
Külföldi utazásából hazajöve, 1833-ban vele együtt írta és adta 
ki a Lánchíd építésére vonatkozó jelentését. — Andrássy Gyula 
gr. (1823—1890) a szabadságharc alatt konstantinápolyi követ, 
majd az 1867-ben kinevezett második felelős magyar minisztérium 
feje és a honvédelmi tárca vezetője, 1871-ben pedig Ausztria- 
Magyarország külügyminisztere és a császári család minisztere 
lett. Ettől az állástól 1878-ban vált meg. — Andrássy Manó gr. 
(1821-—1891) a szabadsághare alatt résztvett a pákozdi csatában, 
de Buda-Pest elfoglalása (1849. jan. 5.) után külföldi utazásra 
Indiába, Cejlonba, Jávába és Kínába ment. — Asztalos Pál huszti 
képviselő volt, de a képviselők névsorában azok között szerepel, 
akik még 1849. március 1-e előtt meghaltak. 

Balassa János dr. (1814—1868) a pesti egyetem tanára, euró- 
pai hírű sebész, a Magyar Tudományos Akadémia tiszteletbeli 
tagja volt. — Balassa Konstantin (1792—1862) mint huszár- 
tiszt a lovak idomításában nagy ügyességre tett szert. A P. emlí- 
tette három kiadást megért munkája előbb német nyelven (Der 
Hufbeschlag ohne Zwang, Bécs 1828), majd még hat nyelven 
jelent meg. Magyarra Hoffner József fordította , Az erőszak 
nélküli patkolás" címen (Pest, 1828). Ezen kívül még öt katonai, 
főleg a ménes-gazdálkodás körébe vágó munkát írt. — Baldacci 
Manó br. (1807—1852). Nevét Pálffy Baldacsi és Baldácsi alak- 
ban írja, de másutt szerepel még Baldácsy alakban is. Osztrák, 
de valószínüleg olasz eredetű katonacsaládból származott; még 
apja, József (mh. 1809) erdélyi főrangú családba házasodott, 
mikor elvette Toroczkai Borbálát. Fiait az 1841-i erdélyi ország- 
gyűlés honfiúsítja. Manó a bécsújhelyi katonai akadémián végezte 
tanulmányait, aztán a hadsereg kötelékébe lépett. Itt gyorsan 
haladt; 1848-ban már a kolozsvári 51. gyalogezred parancsnoka 
volt. Később mint az erdélyi hadak vezére, nem nagy eredmény- 
nyel működött. 1848. nov. 17-én Kolozsvárt is feladta. 1849, jan, 
5-én osztrák fogságba került. Előbb felmentették, de aztán két 
évi várfogságra ítélték. Olmützben halt meg. — Bálintitt József 


136 


br. (1808—1877) valóban kiterjedt birtok felett rendelkezett, 
hiszen úrbéri kárpótlást 28 faluban fekvő birtokból kapott. — 
Balogh János (1796—1872). Bars megye tisztviselője, alispánja 
és országgyűlési követe volt. Mint örnagy küzdött a szabadság- 
harcban, aztán Bemmel török földre menekült. 1859-ig élt szám- 
Üzetésben. Ekkor hazajött, de elfogták, majd szabadon bocsá- 
tották, 1861-ben lépett föl utoljára az országgyűlésen, mint Bars 
képviselője. — Bánffay Simon (1819—1) ügyvéd. közjegyző és 
kir, tanácsos. Irodalmi működését 1835-ben kezdette meg. A Posti 
Napló, melynek az önkényuralom alatt egyik szerkesztője volt 
kormány-támogatásban részesült. E támogatás azonban oly meg- 
alkuvásokra késztette a lapot, hogy az előfizetők megfogyásával 
a kiadó, Emich Gusztáv meg akarta szüntetni. A felelős szerkesz- 
tök (Császár Ferenc, Récsy Emil, Szenvey József) folytonos vál- 
ozása után Császár névleges szerkesztősége alatt B. szerkesztette 
és a legnevesebb írók támogatásával fel is virágoztatta a lapot. 
Jellemző, hogy 12 hónap alatt 151-szer idézték a rendőrség és 
négyszer a hadbíróság elé. 1851. szept. 6-án el is mozdították állá- 
sától; csak 1867-ben vette át megint a lapot, mint tulajdonos 
és felügyelő szerkesztő. Az önkényuralom. alatt sokat tett a nem- 
zeti szellem fejlesztése érdekében. — Bánffy Dániel br. (1812— 
J888) később v. b. t. tanácsos; B. Dezső magyar miniszterelnök- 
nek apja. — Bánffy György gr. (1747—1822), mint erdély fö- 
kormányzója még II. József kedvelt embere volt. 1787-ben lett 
Erdély kormányzója. Ő helyeztette át Erdély székhelyét Nagy- 
szebenből Kolozsvárra és építtette 1774—1785 között itten a 
város legszebb főúri műemlékét, a Bánffy-palotát. Fia volt az 
a József (1779—1858), akiről az emlékezés szól. — Bánffy János 
br. (1810—1873), Küküllő megye főispánja volt 1848-ban. — 
Bánffy Pál br. (1798—1863) a B. Pál (1762—1827) és a Fel- 
csúti Gányi Erzsébet fia. Az emlékezésben szereplő felesége teljes 
neve: Róffi Borbély Amália (1803—1864). — Barcsay Polizéna 
(1821—1906) 1841-ben ment nőül gr. Lázár Mórichoz (1817— 
1865); férje is résztvett a szabadságharcban. B. később „A nök 
írói jogosultságáról" címen cikket írt a Kolozsvári Közlönyben 
és a Hölgyfutárban is (1858). — Batthyány Kázmér gr. (1807— 
1854) főrangú körök akkori szokása szerint csaknem teljesen kül- 
földi nevelésben részesült és így németül, angolul, franciául és 
olaszul hamarább és élete végéig jobban tudott, mint magyarul. 
Később hazájában telepedve meg, már az 1839/40-i országgyűlésen 
feltünt. Az 1843/44-i országgyűlésen a főrendi ellenzék egyik leg- 
kitűnőbb tagja, a magyar ipar védelmére alapított védegylet 
elnöke és a rohonci gazdasági intézet egyik alapítója. A márciusi 
forradalom után baranyai főispán és kormánybiztos A rácok 
(szerbek) elleni harcokban vitézül küzdött; anyagilag is hatalmas 
összegeket áldozott a szabadságharc ügyéért. A gr. Batthyány 
család más ágából származott, nem abból, amelyből B. Lajos gr.. 
a miniszterelnök. — Batthyány Lajos gr. (1806—1849) család- 

neve a kéziratban Batthyányi, Batthyáni, Batthyány, söt egy- 
szer Batthyányy alakban felváltva fordul elő; a tragikus sorsú 
gróf azonban családnevét Batthyány-nak írta, családja is így 
használta. — A jellemzésben előforduló események megértéséhez 
tudnunk kell a következőket: A sukorói találkozás után Batthyány 
valóban Bécsbe ment. De az ottani kérlelhetetlenséget, a pesti 
szélsőséges kilengéseket és részben a képviselőház bizalmatlanságát 
látva, 1848 október 1-én lemondott a miniszterelnökségről, söt a 
képviselőségről is; az újra elrendelt képviselőválasztáson azonban 
megint megválasztották. Érdekes, hogy lemondását a képviselő- 
háznak csak e hó 9-én jelentették be; erre Kossuth indítványára 
addig, míg az ország állapota a törvényes kormány alakítását 
lehetővé teszi, a képviselőház az ország teljhatalmú kormányzásá- 
val a honvédelmi bizottmányt bízta meg. Ennek elnöke Kossuth 
Lajos lett. Ilyen változott viszonyokat találtitt B., mikor Bécsből 
visszajött (A képviselőházban való első megjelenésekor a kormány- 
párt és a karzat hangos nemtetszéssel fogadta). Mint a Habsburg- 
házzal való becsületes, békés kiegyezés híve továbbra is a béke- 
törekvések támogatója volt. Éppen azért nyugodtan Pesten ma- 
radt, mikor 1849 január 5-én Windischgrätz csapatai bevonultak 
Pestre. Azonban öt ia elfogták és az osztrák csapatok visszavonu- 
lása után Ausztriába szállították. Hosszas törvénykezési eljárás 
után még az idegen bíróság sem ítélte halálra, de aztán chwar- 
tzenberg miniszter utasítására úgy változtatták meg a vádiratot. 
hogy halálra kelljen ítélni. Hogy az Ausztriában szokásos biztos 
kegyelmezést mellözni lehessen, az ítélet után Olmützből azonnal 
Pestre szállították. A kivégzés előtti éjtszakán, bár az örök egész 
éjjel a szobában és a gróf ágyához közel tartózkojtak, egy kis 
törrel a nyakán, a karján és a szíve táján sebet ejtett. Reggel 
az örök alvadt vérben, eszméletlenül találták. Az öngyilkossági 
kisérletet azonban úgy hajtotta végre, hogy őrei még egy szissze- 
nést scm hallottak. Az orvosok eszméletre térítették és a jelem- 
zésben említett vizsgálat után, nyomban reggel, október 6-án 7 
órakor a vérveszteségtől bágyadt, de egyébként bátran viselkedő 
Batthyányt golyó által kivégezték. Halála helyén Budapesten, 
o róla elnevezett tér közepén ma örökmécses ég. — Bedeus József 
br. (1782—1858) kormányszéki tanácsos és történetíró. Tudo- 
mányos működéséért az erdélyi szász honismertető társaság 1842- 
ben elnökévé választotta. — Bellegarde Henrik gr. apja is Henrik 
(1756—1845) a napoleoni háborúk egyik hadvezére, 1805-től 
kezdve a legfőbb haditanács elnöke volt. A család maga francia 
eredetű, Savojából Ausztriába bevándorolt grófi család. — Beöthy 
Ödön (1796—1854) a szabadságharcban erdélyi kormánybiztos is 
volt. Világos után Bécsen keresztül külföldre menekült és Párizs- 
ban, Londonban meg Jerseyben élt. Hogy feleségével találkoz- 
hassék, betegen Hamburgba ment és itt (nem mint P. írja Pá- 
rizsban) halt meg. — Berde dron (1819—?) előbb a kolozsvári 
unitárius kollégiumban a természettudományokat adta elő; ké- 

söbb a kolozsvári jogakadémián (1863), majd 1872-ben az akkor 
megszervezett kolozsvári egyetem tanára és első rektora lett. Az 
Akadémia is levelező tagjává választotta. — Berde Mózes (1815— 
1593) a második felelős minisztériumban a belügyi tárcánál az 
erdélyi ügyek előadója és miniszteri osztálytanácsos lett. Vég- 
rendeletében örökösévé az erdélyi unitárius egyházat tette; ebből 
az alapítványból épült a kolozsvári unitárius kollégium hatalmas 
épülete. A szegény diákok kenyér-segélyezésére tett alapítványá- 
nak emlékét sokáig őrizte a ,.Berde-ecipó" név. — Bernáth Gáspár 
(1810—1873) ügyvédi oklevelet szerzett, de e mesterséget nem 
folytatta; csak az irodalomnak élt. Érdekes, hogy bár komoly, 
ritkán nevető gyerek volt, később Bernát Gazsi tréfáival és 
adomáival országos hírnévre tett szert. — Berzenczey László 
(1820—1884) Erdélyen és Moldván keresztül menekült Kiuta- 
hijába; innen 1851-ben Kossuth társaságában ment Gibraltárig 
8 onnan mint a bujdosók vezetője Amerika felé vette útját. Kos- 
suthnak az Egyesült-Államokba érkezése után rövidesen meg- 
kezdte világkörüli útját. Előbb Amerika más részeit, aztán Kínát, 
Indiát, Ceylont, Egyiptomot és Törökországot látogatta meg. A 
krimi háború után, 1862-ben jelentkezett Galacban az osztrák 
hatóságoknál. Ekkor Bécsbe vitték, majd Klagenfurtot jelölték 
ki tartózkodási helyéül. 1867-ben hazatért, de nemsokára (1873) 
megint keleti utazásra indult. Mikor 1874 végén nagy fáradalmak 
és viszontagságok után visszatért, útja eredménytelensége miatt, 
összetört ember volt. 1875 elején az elmezavar jelei mutatkoztak 
rajta; szinte tíz évvel később, 1884-ben a Lipótmezőn halt meg. — 
Bcsze János (1811—1892) két évig raboskodott, 1861-ben Eszter- 
gom képviselője és előbb a határozati, majd a felirati (Deák) 
párt támogatója. Mint a pénzügyi törvényszék elnöke vonult nyug- 
díjba, de aztán nyugdíjáról a haza pénzügyi nehézségeire hivat- 
kozva lemondott. — Bezerédj István (1795—1856) szabadelvű 
képviselő volt, aki elsőnek sürgette az 1843/44-i országgyűlésen 
a közteherviselést és küzdött a halálbüntetés eltörlése érdekében. 
A szabadságharcban állást nem vállalt, de mint mérséklő és ki- 
egyenlítő elem résztvett a képviselőház munkájában. Előbb kötél- 
általi halálra ítélték, de aztán kegyelmet kapott. — Bethlen 
Gergely gr. (1810—1867) előbb kormányszéki gyakornok, majd 
az erdélyi udvari kancellária fogalmazója. 1848-ban a lovas nem- 
zetőrök közé állott és az erdélyi harcokban kitüntette magát. 
Világos után Törökországba menekült, aztán meg Franciaországba 
ment. Itt élt 1859-ig; ekkor olasz szolgálatba lépett. Résztvett 
az olasz szabadságharcban is mint lovas ezredes. 1867-ben kegyel- 
met nyorve, visszatért hazájába, de még cz év december 23-án 
meghalt Kolozsvárt; itt is temették el. — Bethlen János gr. id. 
(1792—1851) a nápoleoni háborúkban az osztrák hadseregben 
harcolt, aztán Bécsben, az erdélyi kancelláriánál vállalt tisztelet- 
beli titkári állást. Csak a 30-as években kezd az erdélyi politikai 
életben szerepelni. Első feleségétől, gr. Béldi Rozáliától (+ 1836) 

Jánoson (1826—1891), Olivéren (1825—1894) és Miklóson (1831— 
1899) kívül elsőnek Rozália nevü leánya született (1824); ez br. 
Stipsich József eredeshez ment nőül. Második feleségétől, gr. 
Bethlen Domokos elvált feleségétől, br. Wesselényi Zsuzsánnától 
(1806—1891) született Dániel (1538—1893), István (1839—1881) 
és Aurél (1843—1906). Ezek közül Istvánnak és feleségének, gr. 
Teleki Ilonának (1849—1914) harmadik gyermeke gr. Bethlen 
István (sz. 1874), volt magyar miniszterelnök; B. János tehát 
ez utóbbinak nagyapja. — Bethlen János gr. ifj. (1811—1879) 
az unió előtt az erdélyi országgyűlésen, az után a magyar nem- 
zetgyűlésben képviselő. A székelyudvarhelyi ref. kollégium fő- 
gondnoka és az Erdélyi Múzeum-Egyesület egyik alapítója. Fele- 
sége, Teleki Zsófia grófnő (1815—1852) volt. — Bethlen Lajos gr. 
(1782—1867) bármennyire ellensége volt a szabadelvű törek- 
véseknek, már 69 éves volt, mikor 1848-ban a honvédek közé állott ; 
ezért 1852-ben fogságot is szenvedett. Önéletleírását Szádeczky 
Lajos adta ki (Kolozsvár, 1908). —  Boczkó Dániel oros- 
házi képviselő. Szentiványi Károly után, 1849. július 9-én 
nevezték ki Erdély teljhatalmú kormánybiztosának és mint 
ilyen még augusztus 7-én is rendeletet adott ki Kolozsvárt n 
bankjegyekkel való visszaélések ellen. Különösen az aradi csatá- 
ban (1849. febr. 8) tünt ki bátor viselkedésével. — Bónis Samu 
(1810—1879) a börtönből 1856 végén szabadult ki kegyelmezés 
útján. A kiegyezést előkészítő politikai mozgalmakban résztvett, 
de a kiegyezés után a kuriához került; a semmitőszék tanács- 
elnökeként halt meg. — Bölöni Farkas Sándor (1795—1842) gr. 
Déldi Ferenccel 1830-ban indult külföldi útra. Németországon. 
Franciaországon, Belgiumon és Hollandián keresztül Angliába, 
Skóciába és Irországba, majd Amerikába mentek. Utazásáró! 
naplót írt; amerikai jegyzetei , Utazás Észak-Amerikában" címen 
1834-bon és 1835-ben két kiadásban is megjelentek. E mű iro- 
dalmi hatása szinto érthetetlenül nagy volt; az Akadémia a 
Marczibányi jutalommal, 200 pengővel tüntette ki. — Brassai 
Sámuel (1800—1897) a tudománynak csaknem minden ágával 
foglalkozott. Iskoláinak elvégzése után előbb nevelő, aztán 1837- 
től a kolozsvári unitárius kollégium tanára. 1850—1859-ben Pesten 
tanárkodott; ekkor visszakerült Kolozsvárra. 1872-ben a kolozsvári 
egyetem tanára lett. Hihetetlenül sokoldalú ismereteiért az Aka- 
démia tiszteletbeli tagjának választotta (1887), de már előbb 
levelező (1837), illetőleg rendes tag (1865) voit. Aránylag keveset 
írt; elaprózódó tudományos munkásságában semmi jelentősebb 
alkotás nincs. — Szép síremléke Kolozsvárt, a házsongárdi teme- 
tőben áll. — Bretzenheim Ferdinánd herceg (1801—1955) az 
1827-ben honfiusított B. Károly Auguszt herceg fia. A család 
maga egyébként az egykori Rákóczi-uradalmak egyrészét (Sá- 
rospatak, Regéc stb.) bírta. 

Cavagnac Lajos Jenő (1802—1857) francin tábornok, az 
1848. jún. 23-i párizsi fölkelés elnyomója, később a köztársasági 

kormány feje. A rend helyreállítása után még 1848. dec. 20-án 
lemondott. — Czecz János (1822—1904) örmény származású volt. 
A fegyverletétel után 1850 tavaszáig Magyarországon rejtöz- 
ködött, aztán Hamburgon át Párizsba menekült. Itt a francia 
támogatásban több ízben is csalódva, Argentinába ment és itt 
a hadsereg szervezője, egyik műszaki tanácsadója és a katonai 
oktatás jelentős tényezője lett. Bem erdélyi hadjáratáról írt mun- 
káját 1850-ben Hamburgban adta ki német nyelven; megjelent 
magyarul (1868) és lengyelül ia (1854). Buenos-Ayresben halt 
meg. — Csányi László (1790—1849) előbb muraközi, majd erdélyi 
kormánybiztos, Görgeynek testi-lelki jóbarátja volt. A debreceni 
Szemere-kormányban a közlekedésügyi tárca betültője volt. 1849 
október 10-én akasztófán végezték ki. — Csengeri Antal (1822 — 
1880) közgazdász és közíró, a Magyar Földhitelintézet i 
alapítója, Már a 40-es évek elején újságíró volt. Előbb a Pesti 
Hirlapot (1845—49), majd a Budapesti Szemlét (1861—79) is 
szerkesztette., Politikai és történelmi tanulmányokat írt. — Cser- 
nátoni Cseh Lajos (1823—1901) hírlapíró, Kossuth titkára, a 
szélsőséges „Március Tizenötödike“ egyik szerkesztője, 1848. nov. 
11-től a honvédelmi bizottmány titkára. A szabadságharc bukása 
után Franciaországba menekült, majd Angliába kényszerült menni, 
Itt tanítóskodott, majd Amerikába menvo újságíróskodott. Ké- 
sőbb Skóciában tanító, majd Olaszországban Garibaldi magyar 
légiójánál hadbíró. A. kiegyezés évében hazajött és itt mint or- 
szággyűlési képviselő élt. Vagyonát a magyar hirlapírók nyugdíj- 
intézetére hagyta 

Damjanich János (1804—1849) századosként fogott hozzá 
a délvidéki magyar nemzetőrség megszervezéséhez. Erélye, fegyel- 
mezettsége és személyes bátorsága nagyban hozzájárult ahhoz, 
hogy csapatai megakadályozhassák a szerb felkelés győzelmét. 
1849. ápr. 28-án, mikor Görgey megbizásából a hadügyi tárca 
ideiglenes vezetésére Debrecenbe akart menni, Komáromban egy 
sétakocsizás alkalmával felborult és a lábát bokában eltörte. 
Lába annyira béna maradt, hogy csatában nem is vehetett többő 
részt. A világosi fegyverletétel utáni aradi kivégzéskor is szekéren 
vitték ki a vesztőhelyre. Mint a csatában, itt is bátran viselke- 
dett; utolsónak, tizenharmadikként akasztották fel 1849. október 
6-án. — Degenfeld Imre gr. (1810—1883) a szabadságharcban 
szabolcsi főispán volt. — Dembinszky Henrik (1791—1864) mér- 
nöki tudományokat Bécsben tanult. 1812-ben résztvett Napoleon 
oldalán az oroszországi hadjáratban, majd az 1831-i lengyel fel- 
kelésben. Az osztrolenkai csata után (1831) tüneményes hadmoz- 
dulattal Varsóba vonult vissza, de nem tarthatta magát. Párizsba 
menekült; itt 1848-ban gr. Teleki Lászlóval, a párizsi magyar 
követtel megismerkedve, ez utóbbi ajánlatára 1849-ben a felső- 
tiszái és középmagyarországi honvédhadsereg fővezérévé nevezték 
ki. Minthogy sem a terepet, sem a gondjaira bizott csapatokat 
nem ismerte, magyarországi szereplése részben ezért, részban 


141 


podig a magyar tábornokokkal, főként Görgeyvel való ellentéte 
miatt a vesztett csaták sorozatából állott. A fegyverletétel után 
török földre és innen mint honosított francia alattvaló Párizsba 
menekült. Megírta és 1849-ben kiadta „Mémoires sur la guerre 
de Hongrie 1848—1849" címen a szabadságharcra vonatkozó em- 
lékiratait. — Dósa Elek (1803—1867) híres jogtudós volt. Erdély- 
honi jogtudomány című három kötetes műve (Kvár, 1863) az 
erdélyi jogtudománynak máig is legalaposabb összefoglalása. — 
Duschek Ferenc (1797—1873) cseh származású volt, de már gyer- 
mekkorában Magyarországra került. Alapos pénzügyi és közgaz- 
dasági ismereteit annyira értékelték, hogy a monarchia állam- 
tanácsához is bejutott. Széchenyi is gyakran felhasználta tanácsait 
közgazdasági újításaiban. 1848-ban Kossuth oldalán pénzügy- 
miniszteriumi államtitkár, később pénzügyminiszter lett. Elfoga- 
tása után elítélték; rövid fogsága után kiszabadult és életének 
hátralevő részét visszavonultságban töltötte. 

Egressy (Galambos) Gábor (1808—1866) színész, a Kisfaludy- 
Társaság tagja. Szegedi kormánybiztossága után egy 500 főből 
álló szabadcsapat vezére lett, de megsebesülve Pesten gyógyíttatta 
magát. Budavár ostromában mint önkéntes vett részt. Bem fehér- 
egyházi veresége után vele együtt Törökországba menekült. Innen 
1850 szeptemberében tért vissza. Törökországi tartózkodásáról 
írt naplója, melyről Pálffy is megemlékezik, 1851-ben jelent meg. 
— Erdélyi János (1814—1868) sárospataki főiskolai tanár, az 
Akadémia rendes tagja és a Kisfaludy-Társaság titkára volt. 
1846—1848-ban adta ki e társaság kiadásában híres gyüjteményét, 
a „Népdalok és mondák"-at (I—II. köt.). Jelentős kortörténeti 
forrás , Pályák és pálmák" című emlékezése (1886) is. — Eszter- 
házy Mihály gr. (1783—1874) az elsők közé tartozott, akik az 
1825-i országgyűlés felső tábláján magyarul beszéltek és mindent 
megtettek az ország előhaladására. — Eszterházy Pál Antal herceg 
(1786—1866) a nemzet és az uralkodóház között egyre feszül- 
tebbé váló viszony miatt még 1848 szeptember elején lemondott 
a külügyminiszterségről. 1856-ban a monarchiát feltűnést keltő 
fénnyel képviselte II. Sándor cár koronáztatásán. Fényűző élet- 
módja miatt 1860-ban a hercegi vagyont gondnokság alá kellett 
helyezni. 

Fekete Lajos csargói képviselő, Kossuth egyik kedvelt em- 
bere volt. — Ferenc Károly főherceg, V. Ferdinándnak és Mária 
Lujzának, Napoleon feleségének testvére voit. — Forgách Antal 
gr. (1819—1885) testvérével, Sándorral együtt az osztrákhoz 
csatlakozott és vele együtt a , muszkavezető" melléknevet nyerte. 
Az elnyomatás korában előbb a kassai kerület főispánja, majd 
a csehországi helytartóság elnöke, 1867 óta Deák-párti, majd 
szabadelvű képviselő volt. — Gr. Forray Andrásné Brunswick 
Julia grófnő (ez 1787) csillagkeresztes és palotahölgy, majd a 
nádorné főudvarhölgye volt. Leánya, Julia gr. Nádasdy Lipót- 
hoz ment nőül. — Földváry Lajos (1811—1881) honvédezredes. 

Eszék eleste után csak hős testvérei közbelépésére szabadult meg 
az árulás vádja alól. A szabadságharc után a magánéletbe vonult 
vissza. 1857-ben osztrák, később (1875) magyar báróságot kapott. 
F. Károly és Sándor testvére. Felesége Szita Alojzia, — Földváry 
Sándor (1809—1868) a cs. és kir. hadseregben szolgált 1845-ig, 
akkor megházasodván a magánéletbe vonult. A délmagyarországi 
harcokban tüntette ki magát. A szabadsághare végeztével 15 évi 
fogságra ítélték, de aztán kegyelmet nyert. — Fronius Imre és 
Mihály családja, mint Pálffy is írja, szász eredetű. Fr. Mátyás 
brassói bíró vitte keresztül Báthory István erdélyi fejedelemnél 
ég lengyel királynál a szászok közjogi helyzetének tisztázását, al- 
kotmányuk megerősítését. 1583-ban nemességet is nyert. 

Gál János (1799—1891) előbb az erdélyi főkormányszéknél 
írnok, később törvényszéki, majd királyi táblai ülnök. 1850-ben 
került Bécsbe mint bizalmi férfi és az erdélyi úrbéri ügyek szak- 
értője. 1865—1885 között megint táblai ülnök, majd kuriai bíró 
lett. Az erdélyi országgyűléseken 1836-tól kezdve mint királyi 
hivatalos, majd mint Oláhfalu követe vett részt. Tagja volt a 
magyar országgyűlésnek is. — Gál Sándor (1817—1866) honvéd- 
ezredes, a kézdivásárhelyi, majd az olmützi katonaiskolában tanult, 
de minthogy hadnagyságon feljebb nem nevezték ki, nyugalmaz- 
tatta magát. 1848-ban a Kossuth-huszárok és a 12. zászlóalj szer- 
vezését végezte Erdélyben. A Székelyföld védelmezésében nagy 
katonai tehetségről tett bizonyságot. A világosi fegyverletétel után 
Hamburgba, onnan Angliába, majd Konstantinápolyba menekült. 
Résztvett az olasz szabadságharcban mint egy magyar légió pa- 
rancsnoka. Mint őrült halt meg Nápoly mellett, Noceraban. — 
Gálffi Mihály (Martonosi) a szabadsághare alatt is ellenzéki volt. 
A szabadságharc után a Kossuth—Makk-féle összeesküvésnek 
egyik áldozata volt (L. még a lapalji jegyzetet a szövegrészben). 
— Guyon Richárd (1812—1856) angol származású magyar hon- 
véd-, majd török tábornok. Előbb résztvett a portugál felkelésben, 
aztán az osztrák hadsereg kötelékébe lépett. Innen 1839-ben tör- 
tént házasságakor mint főhadnagy lépett ki és Magyarországon 
telepedett le. 1848-ban újra fegyvert fogott és bámalatos vak- 
merüségével nagy katonai sikereket ért el. Felesége, Splényi Mária 
bárónő a szabadságharc után követte férjét Törökországba is. — 
Gyulai Lajos gr. (1800—1869) külön is szerepel az emlékezések- 
ben. Korának egyik legműveltebb főura volt. A kolozsvári színház, 
az Erdélyi Múzeum-Egyesület és az Akadémia egyik bőkezű támo- 
gatója. Félszázadig vezetett naplója mintegy 126 kötetben az 
Erdélyi Múzeum kézirattárában van. 

Hajnik Károly (1806—1866) országgyűlési gyorsíró volt az 
erdélyi és a magyarországi országgyűlésen. A szabadságharc alatt, 
mint az emlékezésekből is látható, kormánybiztosi teendőket ís 
végzett. Ezért a szabadságharc után elvesztette állását. Egy ideig 
Heckenast Gusztáv irodalmi szerkesztőként alkalmazta, 1861 után 
azonban megint országgyűlési gyorsíró volt. Mint lapszerkesztő 

18 mukodött. —- Testvére volt az alábbi. — Hajnik Pál (1808— 
1864) mint szülővárosának, Vácnak képviselője került be az 1848 i 
nemzetgyűlésbe. Perczel Mór után, mint biggadt és türelmes egyé- 
niséget, őt bizták meg a rendőrségi ügyek vezetésével. Rövid 
ideig Madarász Lászlót tették ugyan helyére, de aztán ismét 
átvette a rendőrség központi irányítását. Az utolsók között mene- 
kült Törökországba. Kossuthtal beutazta Anglia nagy részét és 
az Észak-Amerikai Egyesült-Államok több államát; visszatérve 
Európába, Párizsban telepedett le. Itt a Magyarország felé irá- 
nyuló francia borkereskedés intézésében vett részt addig, míg 
kegyelmet nem kapott. Akkor visszatért, ügyvéd, "képviselő és kép- 
viselőházi háznagy volt. Naplójegyzetei kiadatlanok. — Testvére 
volt Károly, a gyorsíró. — Haller János gr. (mh. 1843) korában 
mintaszerű gazdálkodásával példaképe volt az erdélyieknek. A 
fehéregyházi, ma már lebontott Haller-kastély újjáépíttetője is 
volt. Első felesége, Bethlen Jozefin grófnő halála után Kleist 
Zsuzsát (1785—1866) vette el. — Haller Sándor gr. (1814—1895) 
a szabadságharcban alezredességig emelkedett. — Haynau Gyula 
Jakab br. (1786--1853), a hesseni választófejedelem törvénytelen 
"fia a napoleoni háborúk alatt kezdte meg katonai pályafutását. 
1847-ben temesvári hadparanecsnokké nevezték ki, de összeférhe- 
tetlen természete miatt nemsokára visszahívták. A 48-as mozgal- 
mak idején felajánlotta szolgálatát a magyar kormánynak ís, de 
nem fogadták el. 1849. áprilisában a Bresciában kitört lázadás 
véres elfojtásakor érdemelte ki a , bresciai hiéna" nevet. Windisch- 
Grätz visszahívása (1849. ápr. 12) után nemsokára öt nevezték 
ki a magyarországi osztrák csapatok hadvezérévé. Az oroszok 
segítségével sikeresen harcolt Görgey ellen. Mikor Görgey mégis 
az oroszok elött tette le a fegyvert (1849. aug. 13.), dühében 
előbbi kegyetlenkedéseit többek közt az október 6i aradi és pesti 
kivégzésekkel, kínzásokkal és korbácsolásokkal tetézte. A bécsi 
miniszteriummal és különösen Bachhal való ellentéte miatt 1850 
július 5-én meg kellett válni attól a teljhatalmú állásától, amely 
európai , hírt" szerzett neki. Sok kortársának véleményét fejezi 
ki Radetzky János osztrák tábornagy híres mondása: , Haynau 
olyan, mint a borotva: használat után jól el kell tenni." — Hor- 
váth István (Zsákodi Kováchich) annyira jól ismerte az erdélyi 
jogviszonyokat, hogy br. Jósika Sámuel 1843—44-ben őt vitte 
fel Bécsbe rendkívüli jogi előadónak. 1859-ben visszavonult a 
hivatali élettől. — Horváth János 1848-ban Felső-Fehér megye 
főispánja volt. — Horváth Mihály (1809—1878) kimenekülése 
után levéltári kutatásokat folytatott Brüsszelben. Csak 1867 elején 
térhetett haza. Megírta a szabadsághare történetét is; történet- 
tudományi munkássága nagyon jelentős, ha némi elfogultságtói 
nem is mentes. — Hunfalvi Pál (1820—1888) a szabadságharc 
után 7 hónapi fogságot szenveđett. 1858-ban az Akadémia leve- 
lező taggá, 1872-ben a pesti egyetem tanárává választotta. Több 
külföldi tudományos társaság tagja volt. Földrajzi, statisztikai 

és nyelvészeti munkái korában nagyon híresek voltak. — Hunkár 
Antal veszprémi főispán volt. P. nehány sorban nem tulságosan 
hízelgően nyilatkozik róla. 

Irányi Dámel (1822—1892) a békepárt egyik legkíméletle- 
nebb ellensége Debrecenben. A világosi fegyverletétel után 1850. 
januárjáig az országban bujdosott, azután kocsisnak öltözve 
Bvájcba, majd Párizsba menekült. Külföldön élt 1868-ig, ekkor 
visszatért és politikai meg társadalmi téren működött. Politikai 
magatartása rendkívül érdekes volt. Hazatérte után, Kemény Zsig- 
mond emlékezéseire válaszolva, röpiratban támadta meg az egy- 
kori békepártot. — Irinyi József (1822—1859) mint baloldali, 
de nem a Madarász-párthoz tartozó képviselő vett részt a eza- 
badságharcban, 1848 végén Párizsban követségi tanácsos volt 
Teleki László gr. mellett. Visszajövet hamis útlevéllel akart Ma- 
gyarországra szökni, de leleplezték és elfogták. Pálffyval együtt 
tartották fogságban az Újépületben, halálra is ítélték, de a töb- 
biekkel együtt kegyelmet kapott Haynautól Már diákkorában 
szépirodalmi téren is próbálkozott, eredeti regényeket, útijegyző- 
seket, politikai cikkeket és drámákat írt, illetőleg fordított. — 
István főherceg I. Ferenc császár öccsének, József főhercegnek 
és nádornak fia, maga is Magyarország nádora. — Ivánka Zsig- 
mond (sz. 1818) 1848 előtt Hont megye egyik nevezetes ellenzéki 
szónoka, a fegyverletétel után Kossuthtal Viddinbe, Konstan- 
tinápolyba, majd Párizsba menekült, de nemsokára visszatért 
Magyarországba. 

Jellasioh József (1801—1859) ezredest V. Ferdinánd 1848 
március 23-án nevezte ki horvát bánná; ismeretes szereplése ekkor 
kezdődik. — Jósika János br. (1778—1843) alakja külön is szere- 
pel Pálffy emlékezéseiben. Habsburg-hű magatartásáért 1834-ben 
a Lipót-rend nagykeresztjét kapta, az 1841—-2-i országgyűlésen 
még királyi személyes volt. Kortársai és különösen az ellenzék 
tagjai elött alakja nagyon népszerűtlen volt. P. is nagyon gzi- 
gorúan nyilatkozik róla. — Jósika Sámuel 1844-ben lett erdélyi 
udvari kancellár és Erdélynek Magyarországgal való egyesüléséig 
1848. április 15-ig viselte e tisztséget mint korának egyik leg- 
befolyásosabb politikusa. — József főherceg (mh. 1847) II. József 
öcesének és a trónon örökösének II. Lipótnak fia, Magyarország 
nádora; a nádorságban fia István főhorceg követte (mh. 1867). 

Kállay Ödön (1815—1879) alakját személyes tapasztalatai 
alapján keményen ítéli meg P. Haynau júl 5-i kegyelmezése után 
falusi birtokára vonult, de az alkotmányos élet visszaáltával újra 
résztvett a függetlenségi párt oldalán a politikai életben. — Kál- 
noky Dénes gr. (1814—1888) táblabíró, székely királybíró és fő- 
ispán volt. 1849-ben mint nemzetörségi kapitány Háromszékben 
harcolt. A fegyverletétel után hamar megszüntették ellene az 
eljárást. Az ötvenes években irodalommal foglalkozott, majd 
Keleten és Afrikában utazott. — Károlyi György gr. (1802—1877) 
az Akadémia egyik alapítója volt; félévi jövedelmét (40.000 frt.) 

ajánlotta fel. A kiegyezéskor koronaőr, majd főudvarmester volt. 
— Károlyi István gr. (1797—1881) a Szent István Társulat el- 
nöke volt. Fia, Eduárd (1821—1879). — Kazinozy Emil (1811— 
1890) katonai pályán működött. Több francia, angol, német és 
görög" fordítása maradt. — Kazinczy Gábor (1818—1864) K. 
Istvánnak, K. Ferenc unokatestvérének fia. Az önkényuralom alatt 
elborult kedélyállapotából csak lassan tért magához, de aztán 
tudományos munkásságot fejtett ki. Az 1861-i országgyűlés fel- 
oszlatása után reményében csalódva, bánfai magányában halt meg. 
— Kelemen Béniamin (1792—1883) előbb br. Wesselényi Mik- 
lóanak, utóbb árván maradt gyermekeinek erős kezű jószágigaz- 
gatója. — Kemény Farkas br. (1796—1852) katonai pályára 
lépett, do aztán otthagyta. A szabadságharc azonban újra fegy- 
verfogásra kényszerítette. Nagyon vitéz és bátor katona volt; 
halálmegvető merészségét különösen a piski híd védelme alkalmával 
bizonyította be. Bem kedvelt embere volt. A fegyverletétel után 
Angliába költözött és ott is halt meg. — Kemény Ferenc (1795— 
1875) az 1843, 1846, 1848 és az 1865-i erdélyi országgyűlés el- 
nöke, a trónhoz és az alkotmányhoz egyaránt ragaszkodó politikus 
volt. — Kemény Sámuel gr. a politikas és tudománypártoló id. 
Sámuel fia maga is azzal tette emlékezetessé nevét, hogy unoka- 
testvérével gr. Kemény Józseffel (1795—1855) együtt nagyértékű 
könyv-, kézirat- és levéltárát egy megalakítandó erdélyi múzeum 
céljaira ajánlotta fel. Mint politikus nagy szerepet játszott az 
1834-i erdélyi országgyűlés ellenzéki megmozdulásaiban. — Kiss 
Ernő (1800—1849) igazi katona lélek volt. A katonai pályát az 
osztrák hadseregben kezdte, de a forradalom kitörésekor a magyar 
kormány szolgálatába állt. Az Aradon kivégzett tizenhárom tábor- 
nok közé tartozik. — Klapka György (1820—1892) előbb a cs. 
és kir. hadseregben, majd a magyar kir. testőrségben szolgált, 
de nemsokára adósságai miatt innen ki kellett lépnie. A szabad- 
sághare kitörésekor a magyar miniszteriumnak ajánlotta fel szol- 
gálatait. Több fontos megbizást, köztük Komárom biztosítását. 
nagyszerűen teljesítette. Megírta és kiadta német, magyar és 
angol nyelven emlékiratait meg az 1848/49-i hadjárat történetét. — 
Klauzál Gábor (1804—1866) a Batthyány miniszterium lemon- 
dása után visszavonult a politika teréről — Kornis János gr. 
(1781—1840) előbb kövári adminisztrátor (1817), udvari taná- 
csos (1822) kormányszéki alelnök (1827) majd 1837-ben erdélyi 
főkormányzó. — Kovács István (1799—1872) erdélyi főtörvényszéki 
tanácsos, az Akadémia levelező és a Magyar Történelmi Társaság 
alapító tagja. Több apróbb, korában alapvető történeti értekezése 
és cikke mellett mindössze három nagyobb munkát írt; közülök 
egyiket az Erdélyi Múzeum ügyében. — Kovács Lajos (1812— 
1890) mint a Kossuth politikájának ellensége többször szembe- 
helyezkedett vele a képviselőházban. Végre vele szemben meg- 
alapította a békepártot és ennek hírlapját az „Esti Lapok“-at. — 
Kubinyi Fereno (1796—1874) a természettudományok, a régiség 

és az irodalom nagy barátja volt. Mint Losonc képviselője, az 
1848-i országgyűlésen előbb Batthyányt támogatta, de aztán 
Kossuth szélsőséges irányához csatlakozott. A szabadságharc atán 
ezért nem kegyelmezett meg neki még Haynau sem; 9 évi vár- 
fogságra ítélték, de végül mégis csak kegyelmet kapott. Élete 
hátralevő részét a tudománynak szentelte. Nehány korvinát ő 
szerzett meg Konstantinápolyból az Akadémia könyvtárának. — 
Kuthy Lajos (1813—1864) a 40-es évek legdivatosabb, legünne- 
peltebb regényírója volt. Az elnyomó osztrák közigazgatásban való 
részvétele teljesen tönkretette írói népszerűségét. Valóságos tár- 
sadalmi számkivetettségben idegbajban halt meg Nagyváradon 
mint nyugalmazott, de hitelezőitől agyonhajszolt tisztviselő. 

Lamberg Fercno gr. (1791—1848), osztrák altábornagyot 
1848 szeptemberében nevezték ki királyi biztossá és Magyarország 
katonai parancsnokává. Ugyane hó 28-án, amint az országgyűlés 
tanácskozásaira sietett, az osztrák katonaság ellen felbőszített 
tömeg a Lánchíd közepén kaszával, ruddal és puskával megtámadta 
és nehány nemzetőr védelmezése ellenére összekaszabolta, Az írtó- 
zatosan összevagdalt hullát a híres Károly-kaszárnyába hurcol- 
ták ég itt temették el. Pest visszafoglalása után Windischgrätz 
herceg nagy katonai pompával temettette el — Le Normand 
Mária Anna (1772—1843)) híres kártyavetőnő. 1790-ben telepedett 
meg Párizsban és itt jövendőmondással foglalkozott. Párizsból 
való kiutasításáért (1809) úgy állt bosszút, hogy , Bouvenira 
prophétiques d"une Sybille“ című könyvében megjósolta I. Na- 
poleon bukását. Egy másik híres munkáját (Mémoires historiques 
et secrets de l'impératrice Joséphine) is basonló indulat iratta 
vele. — Leutzendorf, százados-hadbíró szerepének tisztázásához 
értékes adatokkal járul az emlékirat. A hadbíróról eddig nem tud- 
tuk, hogy milyen okok kényszerítették a kétszínű és sokszor követ- 
kezetlennek látszó viselkedésre. — Lónyai Gábor (1805—1885) 
a fiatal Kossuthnak egyik pártfogója; az „Országgyűlési Tudósí- 
tások" kiadását is főként ő tette lehetővé. Az országos gazdasági 
egylet egyik alapítója volt. Az emlékezésekben többször szerepel 
neve; az utolsó, akiről már emlékezést nem. írt Pálffy, de nevét 
még felírta, éppen Ő volt. 

Madarász József (1817—1915) már nagyon fiatal korában 
résztvett a közügyekben. A szabadságharcban mindvégig szélső- 
séges köztársasági volt. Ezért a szabadságharc után hosszas fog- 
ságot szenvedett Olmützben és Kufsteinban. 1865-ben szabadult 
ki. Kiadta az 1831—1882 közötti időszakra vonatkozó emlék- 
iratait. (Bp. 1883.) — Madarász László (1811—1909) ország- 
gyűlési képviselő, a honvédelmi bizottmány tagja és a rendőrügyi 
osztály (miniszterium) vezetője. Mint politikus szélsőséges Habs- 
burg ellenes magatartásáról volt ismeretes. A Habsburg-ház 
trónfosztásának egyik előkészítője és indítványozója volt. Pálffy 
szerint résztvett Lamberg meggyilkolásában is. A hazaárulás vádja 
miatt kivégzett gr. Zichy Ödön elkobzott ingóságainak megdéz- 

málásával is őt gyanúsították, E vád miatt 1848 április 16-án 
lemondott a képviselői megbizásról, de aztán július 2-án újra 
igazolták csákvári képviselővé történt megválasztását. Nemcsak 
Pálffy, de legtöbb kortársa lesujtóan nyilatkozott róla. A szabad- 
ságharc után külföldre menekült és az Egyesült Államokban mint 
ültetvény-tulajdonos élt. — Mérei Mór (1813—1858) előbb mint 
őrnagy küzdött a szabadságharcban, majd a rendőrség keretében 
tanácsos és Kossuth egyik bizalmasa lett. A szabadságharc után 
Angliába menekült ég ott mint gyárigazgató végezte életét. 1848- 
ban a szélsőségesen forradalmi „Radical Lap“ szerkesztője volt. 
A Madarász László csoportjába tartozott. 

Nádasdy Lipót gr. (1802—1873) a Forray András gr. és 
Brunswick Julia grófnő leányát Juliát vette el. — Nyáry Pál 
(1806—1871) politikus, a békepárt egyik tekintélyes alakja. Ő 
alapította Madarász Lászlóval szemben a debreceni „Esti Lapok""-at 
a békepárt eszméinek terjesztésére; ennek szerkesztője Jókai Mór 
volt. Nagy része volt Madarász megbuktatásában is. A világosi 
fegyverletétel után tíz évre ítélték; ebből hét évet ki is töltött 
Josephstadtban. 

Ozenstierna Azel gr. (1583—1654) svéd politikus, Gusztáv 
Adolf udvari kancellárja, a harmincéves háború svéd politikájá- 
nak és hadakozásainak irányítója. Neki tulajdonítják ezt a mon- 
dást: „Quam parva sapientia regitur mundus“. 

Palmerston Temple Henrik János (1784—1865) angol állam- 
férfi; a mult század első felében Nagy Britania külügyeinek 
egyik legjelentősebb intézője. — Papp Endre (1817—1851) költő 
és közíró, 1848-ban Szatmár megye egyik kerületének képviselője 
és közoktatási tanácsos volt. A szabadságharc után Pestre köl- 
tözött, de aztán rövidesen meghalt. Prózai müvei közül maradandó 
értékű Kölcsey jellemzése Csengery „Magyar szónokok és státus- 
férfiak" című könyvében. — Páskievios Iván Fedorovios herceg 
(1782—1856) orosz tábornagy az 1831-i lengyel felkelés leverője, 
1849. jún. 17-én kezdte meg Magyarország elleni hadműveletét 
mintegy 110.000 emberrel. Egyik tábornoka, Rüdiger előtt tette 
le Görgey Világosnál a fegyvert. — Patay József monori kép- 
viselő volt. — Páemándy Dénes (1781—1854) Komárom megye 
képviselője és a kormánynak Debrecenbe meneküléséig (1849 jan. 
1.) a képviselőház elnöke. Politikai szempontból ingadozó, de 
egyébként becsületes egyéniség volt. Mint a Habsburgokkal való 
kibékülés hívét Haynau 1849-ben rövid fogság után szabadon 
bocsátotta. — Perényi Zsigmond br. (1753—1849) a főrendiház 
alelnöke, koronaőr, septemvir és ugocsai főispán volt. Mikor Aradon 
elfogták, rettegés nélkül, hidegen vallotta be, hogy a Habsburg- 
ház trónfosztásának előkészítésében ő is résztvett. 1849 október 
24-én akasztották fel. — Petrichevich Horváth Dániel id. (1769— 
1842) a mult század elején a kolozsvári színház egyik pártfogója 
volt. A farkas-utcai régi színházépület 1821-ben történt felava- 
tásakor az általa írt ,,Prologas"-sal kezdették meg azt a dísz- 

előadást, melyen Körner , Zrinyi"-jét adták elő ugyancsak az ő 
fordításában. Feleségétől, gr. Lázár Évától (1780—1857) született 
harmadik fia Lázár (1807—1851), korának divatos írója volt. 
nHonderü" című szépirodalmi és divatlapja 1843-tól sokat tett az 
irodalomnak főúri köreinkkel való megkedveltetése érdekében. — 
Puchner Antal br. (1779—1852), tábornok, előbb Nagyszebenben 
hadparancsnok, majd az V. Ferdinándtól 1848 május 29-re ki- 
tűzött kolozsvári unió-országgyűlés királyi biztosa. Később mint 
az erdélyi osztrák hadműveletek vezére Bemmel szemben súlyos 
vereségeket szenvedett. 

Rákóczi-Parcsetich Hugó torontáli főszolgabíró és őrnagyi 
minőségben Perczel Mór futártisztje volt; a szerb felkelés elnyo- 
másában vett részt. 18 évi kényszermunkára ítélték ugyanakkor, 
mikor Pálffyt felmentették. 

Schwarzenberg Féliz Lajos János Frigyes herceg (1800— 
1852) előbb katonai, majd diplomáciai pályán működött. Az 1848. 
október 6-án kitört bécsi forradalom leverése után november 22-én 
miniszterelnökké nevezték ki. Kedvelt politikai terve volt az ösz- 
sze8, Habsburg-ház keze alatt levő területek egységesítése. Ennek 
megvalósítását szolgálta az 1849. március 4-én kiadott új alkot- 
mány. Ez Magyarország önállóságát megszüntette, a törvényhozás 
jogát a bécsi birodalmi gyűlésre ruházta, az uniót megszüntette, 
Erdélyt, Horvát- és Dalmátországot, valamint a Határörvidéket 
meg Fiumét az anyaországtól elszakítva, külön-külön tartománnyá 
alakította. Orosz segítséggel sikerült neki az ellentétes magyar 
törekvéseket ideig-óráig elfojtani, de az egységes Ausztriát nem 
sikerült megalkotnia és a német szövetségbe bevinnie. — Sina 
Simon br. (mh. 1876) román származású görög kereskedő; a 
görög műveltség érdekében sokat tett. Résztvett az Ypsilanti-féle 
görög szabadságharcban is. — Splényi Ignác br. (1772—1840) 
lovassági tábornok, a magyar testőrség kapitánya. A Splényiek 
Tirolból még a XVI. században kerültek Magyarországra. A tábor- 
nok leánya, Mária, Guyon Richárdhoz ment feleségül; fia, Lajos 
a magyar kormány megbízásából a szabadságharc alatt főként 
diplomáciai szolgálatot teljesített. — Stáncsics v. Táncsics Mi- 
hály (1799—1884) előbb takácslegény, később tanár volt. Szélső- 
séges tanokat hirdető könyveiért a szabadságharc ciőtt és után 
is többször fogságot szenvedett. — Szaosvai Imre (1815—1849), 
nagyváradi képviselő, a trónfosztó határozat egyik szerkesztője és 
felolvasója volt. 1849 október 24-én bitófán végezte életét. — 
Szechén gr., akit az emlékezés Balogh Dániel alakjával kapcsolat- 
ban említ, valószínűleg azonos azzal a gr. Szécsén Károllyal 
(1818—1848), aki végül is, mint a cs. és kir. 5. huszárezred őr- 
nagya Valegionál, Olaszországban esett el. — Szemere Miklós 
(1802—1881) író, az Akadémia és a Kisfaludy-Társaság rendes 
tagja. A szabadságharc alatt saját lován és költségén Bem mel- 
lett harcolt Erdélyben, de a világosi fegyverletétel után vissza- 
vonult lastóci birtokára. — Seilágyi Fereno (1797—1876) az 

osztrák kormány megbízásából 1849-ben indította meg a „Magyar 
Hirlap" című lapot, de később, 1852-ben ebből az állásból elmoz- 
díttatott. 1857-ben iakolai tanácsos és a soproni kerület protes- 
táns fő- és középiskoláinak tanfelügyelője lett. 1562-től kezdve 
nyugalomba vonult és levéltári kutatásokat folytatott. Erdély 
XVIII. ezázadi történelméből több jelentős részletkérdést igye- 
kezett megvilágítani. — Szunyogh Rudolf nagykállói képviselő 
volt. 

Teleki László gr. (1811—1861) író és politikus, a , Kegyene" 
írója. — Teleki Mihály (1634—1690) a gyenge I. Apafi Mihály 
alatt Erdély kancellárja, — Toldalagi Ferenc gr. (1803—1864) 
később cs. kir. kamarás és 1848-ig Marosszék föőkirálybirája volt. 
— Török János (1809—1874) résztvett ua szabadságharcban, de 
utána fogságba vetették. Kiszabadulva 1853—55-ig a Pesti Napló, 
1855—58-ig a Bécsben megjelenő Magyar Sajtó, 1859—69-ig a 
Pesti Hirnök szerkesztője volt. — Trefort Agoston (1817—1888) 
előbb az 1848-i földművelésügyi miniszteriumban államtitkár volt, 
de aztán Bzalay Lászlóval és br. Eötvös Józseffel külföldre 
ment; innen esak 1850 végén tért vissza. Hazatérte után a 
vasútügynek és általában a közgazdasági életnek volt egyik szer- 
vezője. 1872-től mint kultuszminiszter sokat tett a magyar oktatás- 
ügy érdekében is. 

Vályi Pál sátoraljaújhelyi református pap, művelődéspolitikai 
és egyházi cikkeket írt. — Vlád Alajos nagyzorlenci, krassószö- 
rényi képviselő volt 1848-ban. 

Weér Farkast a magyar kormány később Belső-Szolnok vár- 
megye főispánjává nevezte ki. Egyébként a szabadságharcban 
jelentős szerepet nem játszott. — Windisch-Grätz Alfréd Kandid 
Ferdinánd herceg (1787—1862) először az 1848 június 16-án kez- 
dödő prágai pánszláv lázadás elfojtásakor tünt fel. Még ez év 
október 16-án az összes osztrák csapatok parancsnokává nevezték 
ki, azonban a sikertelen téli hadjárat után ez állástól felmentették. 

Ypsilanti Sándor (mh. 1828) a moldvai fejedelem, Ypsilanti 
Konstantin fia, a görög titkos társaság vezére. Az orosz hadsereg- 
ben szolgált, de 1821-ben a görögök felszabadítása érdekében 
szabadcsapataival átlépte a moldvai határt. Eleinte irtózatos vér- 
fürdökben győzedelmeskedett a törökökkel szemben, de aztán 
Drágásani-nál, a Havasalföldön legyözték csapatait a törökök. 
Mint politikai menekvő a legnagyobb nyomorban élt haláláig. 

Zeyk Károly (1811—1885) előbb a marosvásárhelyi ítélőtáb- 
lán, később Bécsben az adókancelláriánál fogalmazó. 1837-től több 
ízben az erdélyi országgyűlésen követ. 1848-ban a magyar kor- 
mány belügyi osztályfőnöke, a kiegyezés után Alsó-Fehér megye 
főispánja. — Zichy Ödön grófot (1809—1848), amint Jellasich 
Székesfehérvár alatti táborából a bán megbízásából az osztrák 
táborba sietett, Görgey előőrsei elfogták; a haditörvényszék kissé 
elhamarkodottan halálraítélte és fel is akasztatta. Lefoglalt ingó- 
ságaival kapcsolatban nehány megjegyzés található a Madarász 

Láseló címszó alatt levő jegyzetben. — Zsedényi (Pfannschmidt) 
Eduárd (1804—1879), kormánypárti képviselő és konzervatív poli- 
tikus. 1848-ban mint miniszteri tanácsos V. Ferdinánd környezeté- 
ben tartózkodott, söt a márciusi események után néhány királyi 
leiratot maga is ellenjegyzett. Ezért és általában túlzott császárhű 
magatartása miatt ellenszenves volt legtöbb kortársa, főként a 
márciusi fiatalság előtt. De éppen bennfentessége biztosíték arra, 

A Erdélyi Helikon erdélyi 
magyar írók folyóirata. 
Havonta 80—Iioo oldal ter- 
jedelemben, vaskos kötetet ki- 
tevő nagy 89 alakban, művé- 
szi díszítésekkel és műmellék- 

mond-antigua betüivel szedve. 

Előfizetni lehet az évi, il- 
letve félévi összeg előzetes be- 
küldésével, de elő lehet fizetni 
egy nyilatkozat beküldésével 
is, amelyben az előfizető kö- 
telezi magát, hogy a folyóirat 
címére utánvéttel küldött szá- 
mait átveszi, ebben az esetben 
a postai utánvételezési díj az 
előfizetőt terheli. 

